
Partea a treia 


Mă întreb ce voia să spună exact. Poate că totuşi mă aşeza în rect. 
Mie mi-era totuna, vă daţi seama. Dar oare dragostea adevărată, o 
fi ea în rect? lată ce nu-mi dă pace. 


Samuel Beckett, Molloy 


Adevăruri murdare 


Celebră astăzi, scriitoarea în vârstă de 36 de ani — căreia îi place să 
scrie în baruri — a debutat la o editură minoră, Florent Massot, în urmă cu 
nouă ani, cu romanul pe care-l ţineţi astăzi, circumspect, în mâini. 
Catalogată de unii drept fantezie punk, cartea a stat la baza unui film produs 
în Marea Britanie şi interzis în Franţa. Cuplul protagonist, format din două 
prostituate, vă poate aminti de Quentin Tarantino. lar limbajul, colorat, mai 
puţin violent decât o spune titlul, descinde dintr-o tradiţie literară franceză 
unde, alături de maeştri ca Celine sau Louis Calaferte, îi regăsim pe 
protagoniştii valului sexual textualist din anii '70 Monique Wittig sau Tony 
Duvert. Fata de literatura ultimilor, însă, cea din romanul de fata nu tine atât 
să transgreseze limitele limbajului sau sa depăşească nietzschean literatura: 
naraţiunea curge clasic, frazele scurte sunt expresia unei convingeri — şi 
convenţii — naturaliste, care, ambele, ajută scriitoarea să culeagă laurii 
unui succes imediat şi sigur. Roman-hit, Baise-moi (Trage-mi-o) e facut 
parcă pentru topurile din zilele noastre: ceea ce contează este să fii măcar o 
dată pe locul I. Lucru demonstrat din plin prin tiraj, vânzări şi reacţii. 

Totul devine foarte simplu dacă citeşti Virginie Despentes după Michel 
Houellebecq (sau, conform titulaturilor în vigoare, o trasheriţă dupa un nou 
profet). Intelegi în primul rând că alter ego-ul fictional al scriitoarei se află 
în cabina unui local de noapte, pentru a-l aştepta pe alter ego-ul fictional al 
celui de-al doilea. Intelegi, apoi, după un scurt efort de generalizare, că, în 
comparaţie cu literatura profetică a lui Houellebecq sau, dar cu vreo câteva 
trepte inferioară, a lui Dantec, cea trash se mulţumeşte să descrie şi joacă 
doar cartea naturalismului de fier, nu şi pe aceea a taumaturgiei redemptive. 

Se va putea face, de către cititor, greşeala de a citi curentul trash ca pe o 
noutate cu care biata Franta încearcă să ademenească un public european şi 
mondial în mare parte pierdut. Mişcarea trash apare la sfârşitul anilor ’70 ca 
un soi de fotografie în negativ a hippy-ului puţin rezistent la asaltul 
consumismului în plin avânt. Sex Pistols, curentul şi filosofia de viaţă punk 
reprezintă imaginea unei revolte resemnate, lipsită de ideal, un mod de a 
trăi, a cărui miză unică rămâne hedonismul violent aflat la confluenţa 
durerii şi plăcerii — un fel de sadism modern care exaltă trauma ca singură 


experienţă individuală — mai rar colectivă — marcantă. Interesant este că 
maniera aceasta atât de americană de a face literatură, dacă ne gândim doar 
la generaţia beat din care descinde trash-ul, a fost preluată în Franţa de 
către scriitoare. Limbajul crud, cinismul, experienţele liminare, drogurile, 
violenţa, prostituţia, muzica disco (preferată la apariţie, spun studiile 
culturale, de homosexuali) şi muzica house — tot ceea ce structurează atât 
de fluid viaţa eroilor din Trainspotting — sunt datele unui mediu social 
vânat, în Franţa, de o parte însemnată din tânăra literatură feminină. 

Trebuie spus că această literatură n-are întotdeauna presă bună. 
„Scoateţi din literatură umanitatea şi cultura naţională, veţi obţine eul 
povestirilor lui Christine Angot. [...] Acest tip de eu nu dobândeşte statutul 
literar decât prin bizarerie, adică prin stranietatea fără poartă de 
comunicare”, crede Marin de Viry într-un articol recent!. Eul personajelor 
lui Virginie Despentes nu este atât de exacerbat. Totuşi, pe bizarerie 
mizează şi ea. Nu este un secret faptul că, astăzi, periferia a ajuns, sau tinde 
s-o facă, în centrul discursurilor artistice. Excentricii zilelor noastre nu mai 
sunt aristocrații dandy de pe vremuri. Nu, ei sunt frondeurii al căror 
îndepărtat strămoş este Lafcadio al lui Gide, dar nici măcar atât: ei 
reprezintă generaţia societăţii de ,,hiper-consumatie” (Gilles Lipovetsky), 
copiii excesului, dependenţi de violenta&drog&sex, a căror umanitate 
răzbate rar şi parcimonios, ale căror acte „gratuite”, venite din libertatea 
fără Dumnezeu, şi-au pierdut maiestatea. 

Una dintre eroinele din Baise-moi ucide cu sânge rece un copil, dar 
crima comisă este relatată de un discurs ale cărui mize n-au nimic în comun 
cu cea a lui Gide în Pivnitele Vaticanului. Şi totuşi, această literatură fata de 
care lumea cade tot mai adânc în neutralitate are invatamintele ei. 

În jurnalul său apărut în Ziua literară, Marin Preda are o scăpărare de 
luciditate, aşa cum filosofii nu au aproape niciodată, circumspecti când vine 
vorba de generalizări: „În rest, omul care necesita cum necesitau ruşii 
odinioară cu ochii prea holbati în viata (a necesita, cu sensul de a se 
implica, aici, — n.r.), căutându-i sensul dincolo de ceea ce este în realitate, 
n-o să găsească decât ori neantul, ori tot pe el însuşi, ceea ce devine lipsit de 
sens, fiindcă astăzi omul se cunoaşte deja prea mult pe sine [...]”. Asta-mi 
place enorm: omul se cunoaşte deja prea mult pe sine — cu alte cuvinte, se 
plictiseşte de moarte de el însuşi. Acele ennui, spleen şi toate celelalte 


plictiseli artizanale care vor mai fi existând nu aparţin omului modern, 
individualizat, în virtutea  desăvârşirii vreunei evoluţii — declin 
spenglerian, escatologie new age sau mai ştiu eu ce apogeu al dialecticilor 
de toate culorile —, ci sunt rezultatul suprasaturatiei de sine. În cele din 
urmă, ne-am ajuns, cu toate că două mii de ani e puţin, iar din cele două, 
abia de vreo mie putem vorbi astăzi în oarecare cunoştinţă de cauză. 

Dar să nu deschidem prea larg porţile unor cugetări evanescente. Mă 
gândesc la sex şi la literatură. O sumară şi la o adică ieftină psihanaliză a 
literaturii dovedeşte că amorul a hrănit-o cu fel de fel de bucate, iar ea, la 
rându-i, n-a rămas datoare. Că acele bucate se consumau cu un fel de 
grimasă grobiană în vremurile sfârşitului de Ev Mediu, în piaţă, că apoi, 
multă vreme, până-n zilele noastre, lectura sexului din literatură a fost un 
fel de desert senzorial sau trufanda, de uz individual: o masturbare, cum 
verde spune Serge Doubrovsky, referindu-se la autofictiune. Dar sexul, ca şi 
omul, a fost mereu idealizat, înălţat la rang metafizic — există chiar o carte 
numită Metafizica sexului (a lui Julius Evola). Unii, cu spirit occamian, ar 
considera o minciună „umanistă” această investire. Este o minciună, adică, 
să izolezi sexul de contextul anatomic, de registrele de limbaj în care se 
întrebuinţează cuvintele ce-l desemnează. Tandemul etic-estetic, redutabil 
întotdeauna, acţionează şi acum, dar altfel orientat. Tot timpul binele a fost 
legat substantial de frumos. Iar a fi ceva bine, în literatură, astăzi, înseamnă 
a fi „adevărat” — adică real (ţinând cont de o realitate determinată, 
prezentul istoric) şi astfel în afara oricărei judecăţi. E bun, adică, orice 
discurs care se va abstrage cursei bine-rău. 

Apropiindu-se de viaţa cotidiană, vrând-nevrând, literatura n-o poate 
reda „adevărat” decât prin limbaj. Raliindu-se valorilor nenormate, ci 
spontane, ale vieţii, recunoscute ca atare prin practică, iar nu prin instanţe 
de vreun fel, literatura ajunge să dubleze viaţa. Idealul în literatură devine 
astfel redarea fidelă a adevărului de viata (umană) ca absenţă a idealului. Iar 
absenţa idealului sugerează imaginea libertăţii multrâvnite. 

Este foarte greu să spui ceva într-o vreme când accesul la judecată — în 
sens penal — şi-a pierdut legitimarea. Noi vorbim de cele mai multe ori 
pentru a-i judeca pe alţii, sau pe noi. Secolul XX a deculpabilizat într-atât 
actele individuale — prin absorbţia şi digerarea ierarhiilor de orice fel —, 
încât nu mai şti efectiv ce să spui — nu mai e nimic de judecat. 


Aşa, omul este adus, în reprezentările artistice, la locul lui, fiinţă 
naturală: animal care se deosebeşte de colegii lui de regn prin simplul fapt 
— esenţial totuşi — că gândeşte în sens fenomenologic, aducând la 
conştiinţă, ceea ce face, şi care se abtine să facă întotdeauna ceea ce ar vrea 
să facă. Acest dublaj reflexiv al oricărei manifestări umane are astăzi rolul 
de a scoate umanul de sub incidenţa oricărei autorităţi, alta decât propriul 
liber-arbitru. Unul dintre motivele solide pentru care se scrie astăzi 
literatură este nevoia de a expune — verbul este folosit în sensul dat de 
Walter Benjamin pentru caracterizarea „operei de artă în epoca 
reproductibilitatii sale tehnice” — cât mai repede acte spontane, naturale. 
Singurele acte naturale, adică libere, sunt evident cele individuale, de la 
manifestări fizice ale unor activităţi psihice, la deglutitie şi excretie 
(imaginea WC-urilor în artele vizuale contemporane, o posibilă temă de 
doctorat). Sau contactele umane imediate, cu reacţiile aferente. Actul 
natural cu imaginea cea mai eficace este, însă — citez — cel sexual. 

Omul a ajuns să fie recunoscut, în sfârşit, ca Das Sein zum Sex, iar sexul 
şi-a reocupat locul corect: lângă rect. În măsura în care cereti literaturii să 
vă arate drumul de întoarcere de la marile adevăruri ideale pe care 
umanitatea le-a ratat la cele brute, atât de evidente şi de înjositoare, încât 
rareori au încăput în pagini de literatură, nu scapati ocazia lecturii unui 
roman adevărat. 


Alexandru Matei 


l Marin de Viry, Sur la fiction romanesque française contemporaine, Commentaire nr. 
102, vara anului 2003. 


Partea întâi 


Motto 


„Şi pentru că esti caldut, şi pentru că nu esti nici cald, nici rece, te 
voi vomita cu propria-mi gură”. 


Fedor Mihailovici D. 


„Mama mi-a spus că sunt făcut pentru dragoste 
Nu am aflat decât sexul, şi nici măcar pe acesta zi de zi“. 


Sale Def. 


Capitolul I 


Aşezată turceşte în faţa ecranului, Nadine apasă pe derulare rapidă ca să 
scape mai repede de generic. Pentru că are un video vechi, fără 
telecomandă. 

Pe ecran, o grăsană blondă e legată fedeleş pe o roată de tortură, cu 
capul aplecat. Gros-plan pe figura congestionată. Transpiră din abundență 
sub fondul de ten. Un ochelarist o masturbează în forţă cu mânerul biciului. 
Îi zice căţea umflată şi lubrică, iar ea chicoteste. 

Toţi actorii filmului ăsta au feţe de buticari de cartier. Farmecul 
deconcertant al unui anumit soi de cinema nemtesc. 

O voce răguşită de femeie: „Şi-acu”, ia pisa-ti tot pişatul, vaca 
dracului”. Urina tasneste ca un vesel foc de artificii. Vocea din off îi permite 
bărbatului să profite şi să se arunce avid sub jet. 'Trage cu ochiul, pierdut, 
spre cameră, se delectează sub jetul de urină, se exhibă cu ardoare. 

În scena următoare, aceeaşi fată stă în patru labe şi îşi desface cu grijă 
cei doi globi albi ai dosului imens. Un tip asemănător celui dintâi i-o trage 
pe tăcute. 

Blonda face figuri de începătoare. Îşi linge buzele cu lăcomie, strâmbă 
din nas şi geme uşurel. Pachetele de celulită tremură în susul coapselor. 
Putina salivă i se prelinge pe bărbie, iar negii se văd destul de bine de sub 
machiaj. Atitudine de fetiţă într-un trup îmbătrânit şi flasc. 

Ca să dea din cur cât mai convingător, pare a ajunge chiar să uite de 
burtă, de vergeturi şi de mutra-i ordinară. Tur de forţă. Nadine îşi aprinde o 
ţigară fără să scape televizorul din ochi. Impresionata. 

Schimbare de decor. O tânără negresă cu formele ascunse dar subliniate 
de o rochie de piele roşie pătrunde pe o alee mărginită de case. E oprită 
brusc de un tip cu cagulă, care o împinge violent la marginea unei scări, îi 
înfige mâna în păr şi o obligă să i-o sugă. 

Se aude uşa de la intrare. Nadine mormăie ceva de genul „alt moment 
nu şi-a găsit idioata asta ca să vină la masă”. Chiar în clipa în care individul 
de pe ecran declară: „O să vezi că până la urmă o să mori după pula mea. 
Toate au făcut aşa”. 

Séverine răcneşte chiar înainte de a-şi fi scos haina: 


— Tot la mizeriile alea te uiţi? 

Nadine răspunde fără să se întoarcă: 

— Pici la tanc. Începutul te-ar fi deranjat, dar până la urmă si tie trebuie 
să-ţi placă negresa. 

— Stinge-l imediat, ştii că mă dezgustă chestiile astea. 

— Las” că totdeauna sunt eficiente cătuşele. Mă înnebunesc. 

— N-auzi sa stingi imediat televizorul? 

Era fix la fel ca şi lupta contra insectelor care s-au obişnuit cu un anumit 
tip de insecticid: trebuie mereu să inventezi altceva pentru a le lichida. 

Prima dată când Severine a găsit o casetă porno, uitată pe masa din 
living, a fost atât de şocată, încât n-a zis nici pâs. De atunci a căpătat un 
adevărat antrenament, sporit cu fiecare nouă încercare de a neutraliza 
această pasiune. 

Opinia Nadinei era că-şi supune prietena unei adevărate terapii de care 
ar trebui să profite. O să-şi dea ea drumul încet-încet. 

În timpul ăsta, negresa chiar prinsese gustul falusului insului cu cagulă. 
Îl sugea cu lăcomie, lăsând să i se vadă bine limba, până când i-a ejaculat în 
gură şi pe buze, iar ea a început să-l roage să i-o tragă şi în cur. 

Séverine s-a aşezat lângă Nadine şi, evitând cu scrupulozitate să 
privească ecranul, a reînceput cu înverşunare: 

— Esti bolnavă şi o să mă imbolnavesti şi pe mine! 

Nadine întreabă: 

— De ce nu te duci la bucătărie? Prefer să mă masturbez la televizor, 
mă umple de draci să trebuiască de fiecare dată să merg să o fac în dormitor. 
Tine cont că nu am nimic împotrivă să stai şi tu cu mine dacă vrei. 

Cealaltă împietrise. Încerca să înţeleagă ce se întâmplă fără a putea găsi 
vreun răspuns. Nu îi era deloc uşor. 

Mulțumită că a pus-o in încurcătură, Nadine stinge aparatul video: 
„Glumeam”. 

Vizibil uşurată, îmbufnată fără convingere, Séverine începe să 
vorbească. Povesteşte câteva nimicuri de la serviciu şi fuge în baie să vadă 
cum mai arată. Îşi analizează minuţios corpul, cu vigilenta unui luptător, 
spre a-şi asezona şi părul şi carnatia conform cerinţelor zilei, oricât ar costa- 
o. Strigă: 

— Nu m-a sunat nimeni? 


Se încăpăţânează să creadă că băiatul cu care a fost săptămâna trecută o 
să dea vreun semn de viaţă. Numai că acela nu avea deloc mina unui 
imbecil, deci era greu de crezut că o s-o facă. 

Séverine pune aceeaşi întrebare în fiecare zi. Şi în fiecare zi se pierde in 
lamentari înciudate: 

— Niciodată n-am crezut că o să se poarte aşa. Ce super-discutii am 
avut... Nu înţeleg de ce nu mă sună. E dezgustător în ce hal s-a folosit de 
mine! 

S-a servit de ea. Ai zice că are o pizdă prea rafinată ca să i se facă bine 
cu pula. 

Proferează asemenea ineptii în legătură cu sexul cu o derutantă risipa, 
într-un discurs complex şi plin de contradicții neasumate. Până una alta, 
repetă cu vehementa că „nu e o fata ca toate alea”. Pentru Séverine, 
termenul generic de „fată ca toate alea” rezumă cu corectitudine tot ce poate 
fi mai rău pentru specia umană. Din punctul ăsta de vedere poate fi liniştită: 
e proastă, siderant de pretențioasă, sordid de egoistă şi de o dezgustătoare 
banalitate până în cel mai mic amănunt. Însă nu este o fată uşoară. În 
consecinţă, o face rar, deşi tare des ar mai avea nevoie. 

Nadine o priveşte de alături, resemnată să facă oficiul de confidentă. Îi 
sugerează: 

— Redactează şi tu un contract pentru data viitoare, conform căruia 
gagiul se angajează să-ţi ţină companie şi a doua zi ori să te sune în 
săptămâna ce urmează. Nu semnează, nu desfaci picioarele. 

Lui Séverine i-a trebuit ceva timp pentru a se prinde dacă trebuie să o ia 
ca pe un afront, o glumă sau un sfat judicios. Până la urmă optă pentru un 
chicotit delicat. Subtilitate afectată de o înfricoşătoare vulgaritate. După 
care continuă necruţător: 

— Ce nu pricep e că nu părea genul de bărbat care să se suie pe 
indiferent ce femeie, altfel nici nu l-aş fi lăsat s-o facă din prima seară. 
Chiar s-a întâmplat ceva mai deosebit între noi. De fapt, cred că l-am 
speriat: băieţii se tem totdeauna de fetele cu personalitate puternică. 

Acum abordează cu plăcere tema „puternicei sale personalităţi”. Tot aşa 
cum, cu uşurinţă, îşi evocă via inteligenţă sau vasta cultură. Enigma a 
sistemului mental: numai Dumnezeu ştie cum şi-a băgat în cap aşa ceva. 

Este adevărat că are o conversaţie îngrijită, şlefuită cu bizareriile de 
cuviinţă, acreditate de mediul pe care îl frecventează. Ba chiar îşi compune 


o serie de referinţe culturale pe care şi le alege tot aşa cum face şi cu 
accesoriile vestimentare: după cum bate vântul mondenitatii, cu talentul cert 
de a semăna celei de alături. 

Îşi întreţine personalitatea aşa cum se întreţine prin epilare, ştiind că 
trebuie să joci pe toate planurile pentru a seduce un băiat. Scopul ultim fiind 
acela de a deveni nevasta cuiva şi, după strădania pe care o depune, chiar de 
a deveni nevasta cuiva bine situat. 

Solidari cu instituţia masculinităţii, băieţii se ţineau la distanţă de 
bonsai. Totuşi, poate că până la urmă va prinde vreunul. Şi atunci zilnicele-i 
nevoi mimetice îşi vor găsi rezolvarea în oglinda minţii acestuia. 

Nadine se întinde, compătimind sincer cu amărâtul cumsecade care se 
va lăsa prins. Se ridică şi merge să ia o bere. Séverine o urmează la 
bucătărie fără să se întrerupă. A terminat-o cu mârlanul care n-o sună, dar 
mâine o s-o ia de la capăt. Acum atacă cu vehementa inventarul ultimelor 
bârfe. 

Lipită de frigider, Nadine o priveşte cum amestecă salata. 

Locuiesc împreună din raţiuni pur practice. Putin câte putin, coabitarea 
a devenit patologică, însă nici una dintre ele nu are mijloacele pentru a locui 
singură. În orice caz, Nadine nici nu se poate prezenta la fisc în lipsa 
documentelor necesare. Pe de altă parte, Séverine o suportă mai bine decât 
are aerul că o poate face. Fundamental masochistă, resimte o anumită 
plăcere de a fi bruscată. Perversă fără convivialitate. 

Nadine îşi termină berea şi scormoneste în scrumiera cu speranţa unui 
chiştoc recuperabil, neavând nici un chef să iasă până la tutungerie. Găseşte 
un joint rămas doar pe jumătate fumat. E destul cât să te satisfacă; 
descoperirea o umple de buna-dispozitie. 

Aşteaptă răbdătoare ca Severine să plece înapoi la serviciu şi îi urează 
politicos o zi bună. Apoi caută prin dormitor, ştiind bine că a ascuns nişte 
whisky. Îşi umple un pahar mare şi se instalează în faţa televizorului. 

Aprinde ţigara şi se străduieşte să ţină cât mai mult timp fumul în 
plămâni. Dă volumul la minim şi pune aparatul video în funcţiune fără 
sonor. 

I’m tired of always doing as I’m told, your shit is starting to grow really 
old, I'm sick of dealing with all your crap, you pushed me too hard now 
watch me snap. 


Simte distanţa dintre ea şi lumea brusc pacificată, nimic nu o 
nelinişteşte, totul o distrează. Recunoaşte cu bucurie simptomele unei 
infinite rigiditati. 

Se lasă să se afunde în fotoliu, îşi scoate pantalonii şi se mângâie cu 
palma peste chilotul minuscul. Îşi priveşte mâna mişcându-se între coapse, 
în cercuri regulate, accelerează mişcarea şi îşi ridică bazinul. 

Ridică privirea spre ecran, unde fetei, care se ţine de balustradă, i se 
balansează capul la stânga şi la dreapta, în timp ce ondulează din fund 
pentru a putea înghiţi tot sexul bărbatului. 

There“ an emotion in me, there an emotion in me. Emotion no 13 
blows my mind away, it blows me away. 


Capitolul Il 


— Dar nici nu poţi sta fără să faci nimic. 

Copilul protestează vehement. Dezolat şi şocat că Manu se resemnează 
cu atâta uşurinţă. Reia cu ton de reproş: 

— Era unul dintre cei mai buni prieteni ai tăi şi a murit asasinat. lar tu 
stai aici şi nu faci nimic. 

Până acum, discursul lui fusese prudent şi generalizator despre violenţa 
politieneasca, despre nedreptate, rasism şi tineret care ar trebui să 
reacționeze şi să se organizeze. Este pentru prima dată cand o somează atât 
de direct să-i împărtăşească indignarea. 

Îşi imaginează revoltele pe care accidentul ar fi trebuit să le provoace, 
cu vizibilă emoție. După cum alţii vorbesc despre box, sex sau corida. 
Anumite cuvinte-cheie declanşează în el o proiecţie interioară în care se 
vede bărbat, faţă în faţă cu forţele de ordine, răstumând maşini, umăr la 
umăr cu ai săi tovarăşi foarte demni şi hotărâți. lar aceste imagini il 
bulversează. E sublim şi eroic. 

Manu n-are spirit eroic. S-a obişnuit să aibă o viaţă ternă, burta plină de 
rahat şi ciocu’ mic. 

Nu e nimic ce ar putea ţine de grandios în ea. În afară de o sete de 
nestins. Sete de spermă, de bere sau de whisky, asta nu contează, doar să fie 
satisfăcută. Ba chiar sporindu-i astfel apatia şi sordidul. Nu-i displace să se 
bălăcească în vomă. Trăieşte într-o osmoză relativă cu lumea, găsind 
aproape zilnic ceva de băut şi un băiat care să i-o tragă. 

Pustiul nici nu-şi dă seama cât de departe este revoluţia de gaura ei, ca 
s-o mai şi intereseze. Mai mult, ca să fii un exaltat ca el, îţi trebuie un 
anumit simţ al sublimării şi respectului de sine, care lui Manu îi lipsea. 

Umblă într-un dulap în căutarea unei sticlute cu ojă şi îl întrerupe sec: 

— Ai intrat pe uşă ca să mi te caci în cap, băi? Ei, fir-ar al dracu”, de 
unde ai mai apărut şi tu ca să-mi dai lecţii? Şi de unde ai mai scos-o că a 
fost asasinat? 

— Toată lumea ştie, şi tu ziceai că... 

— Spun ce vreau şi beau suficient ca să nu mă ia nimeni în seamă. Mai 
mult, eu am zis că spânzurătoarea nu era genul lui şi tu ai tradus asta prin 


faptul că gaborii i-au luat gâtul. Nu te sfătuiesc să încurci tâmpeniile mele 
cu ale tale. 

A găsit sticluta cu oja şi, tinand-o strâns în pumn, o agită aproape de 
nasul copilului. Acesta retractează prudent, mormăie ceva ca o scuză, cum 
că nu a vrut să o rănească. Parte pentru că nu e un băiat rău, parte deoarece 
chiar o crede capabilă să-i crape capul. Nu e stăpână pe propria-i violenţă, 
aşa că nu O să aştepte momentul adecvat din punct de vedere politic spre a 
se defula. 

Băiatul avea dreptate să bată în retragere, fiindcă Manu era efectiv pe 
punctul de a-l trosni. 

Ştie şi ea la fel de bine ca şi el că prietenul Camel cu siguranţă nu s-a 
spânzurat de unul singur. Era prea mândru ca să o facă. Şi, chiar dacă nu era 
prea dotat pentru supravieţuire, descoperea suficiente bucurii pentru a o mai 
continua o vreme. Şi, mai ales, Camel nu s-ar fi sinucis fără a gâtui mai 
întâi vreo cinci-şase dintre contemporanii săi. L-a cunoscut destul de bine 
pentru a fi convinsă de asta. Se intelesesera mai degrabă bine, ardeau gazul 
cu plăcere împreună şi împărtăşeau aceleaşi teorii despre cum să faci ca să 
te distrezi mai copios. 

Cadavrul fusese descoperit în ajun, spânzurat, pe un coridor. Ultimii 
care îl văzuseră în viaţă erau poliţiştii răspunzători de eliberarea sa 
condiţionată. Nimeni nu va şti vreodată ce se întâmplase cu adevărat. Sigur, 
copilul are dreptate, îi e greu şi ei să admită chestia asta fără să facă nimic. 
Dar o să reuşească ea până la urmă. 

Nu-i plac şmecheriile prin care puştiul vrea să o asocieze propriei lui 
indignări şi nici că el încearcă să îşi aproprieze această moarte pentru a-şi 
servi propriile convingeri. Prea are sentimentul că-i revine de drept 
cadavrul, fie că moartea a fost motivată politic sau nu. O ameninţă pe faţă 
pentru laşitate. Manu îşi zice ca nu are el fata să facă pe moralistul şi, daca 
chiar tine mortis, i-o mai aranjează şi ea. 

Are grijă să-şi desfacă berea înainte de a începe să-şi dea cu ojă. Ştie din 
experienţă că i se va face sete cu mult înainte ca unghiile să se fi uscat. 
Ezită, apoi îi propune şi mucosului una pentru a-l face să înţeleagă că nu 
mai vrea alte discuţii. O să aibă şi aşa sufletul destul de sfâşiat ca s-o mai 
afecteze şi povestea asta. Sfârşea întotdeauna prin a-şi spune că o parte din 
populaţie este sacrificată şi, din păcate pentru ea, e făcută să pice uneori la 
mijloc. 


Îşi pune tot atâta ojă pe piele ca şi pe unghii, fiindcă îi cam tremură 
mâna. Măcar aşa de-ar colora si penisurile pe care le masturbează... 

Copilul are o privire reprobatoare văzând-o ce face. Oja nu făcea parte 
din ceea ce el considera ca fiind just. Este marca supunerii femeii la 
presiunea masculinitatii totalitare. Dar cum Manu aparţine categoriei 
opresate, victimă a lipsei de educaţie, nu are obligaţia să fie etic corectă. Nu 
tine cont de lipsurile ei, acestea îi provoacă doar mila. 

Manu suflă zgomotos peste mâna stângă înainte de a trece la dreapta. 
Pustiul îi face impresia unei virgine rătăcite în sala de duşuri a unei puşcării 
pentru bărbaţi. Lumea înconjurătoare îl ofensează cu o lubrică îndârjire. E 
înspăimântat de întreaga proximitate, iar diavolul utilizează toate armele 
viciului pentru a-i distruge puritatea. 

Se aude sunând la uşă. Îl roagă să deschidă, fluturându-şi mâinile pentru 
ca oja să se usuce mai repede. Intră Radouan. 

Îl ştie pe copil din vedere, căci locuiesc în acelaşi cartier, însă prezenţa 
lui la Manu îl deconcertează puţin, căci nu schimbaseră nicicând vreo 
vorbă. Stângiştii îi consideră pe arabi nişte proşti reactionari, prea religioşi. 
Ciuhapii iau stângiştii drept golani imbibati cu alcool şi, în general, 
homosexuali. 

Radouan deduce până la urmă că Manu băgase copilul în casă ca să-l 
suie pe ea. Nici că s-ar fi mirat. Întreabă dacă deranjează, făcând discret 
către femeie semne deocheate. Atât de discret, încât copilul roşeşte până în 
vârful nasului şi începe să se foiască pe scaun. Sexul: iată încă un subiect cu 
care nu se glumeşte. 

Manu rânjeşte prosteşte înainte de a-i răspunde lui Radouan: 

— Bineînţeles că nu ne deranjezi. Ne-am întâlnit la magazinul din colţ 
şi a urcat să îmi vorbească despre Camel. Ai mâncat? Vezi că au mai rămas 
nişte pateuri în frigider. 

Radouan se serveşte ca la el acasă, fiindcă vine atât de des în vizită încât 
chiar se simte acasă. Copilul reia discuţia, încântat să aibă un nou 
interlocutor. 

Denunta din nou poliţia cu un neliniştitor echilibru spiritual. Nepot de 
misionar, încerca să convertească indigenii din cartier la modul său de 
gândire. Nevrându-le altceva decât binele, i-ar fi plăcut să-i poată lumina. 

Fără a fi prea perspicace, copilul înţelege totuşi repede că Radouan e 
încă şi mai puţin sensibil decât Manu la discursul său. Profund necăjit, o 


şterge. 

Draguta, Manu îi spune la revedere. Cel mai rău lucru care se poate 
spune despre proşti e că ei nu sunt strict antipatici decât în filme. În viaţa 
reală mai găseşti de fiecare dată câte ceva care ţine de căldură, de 
amabilitate. 

Şi-apoi, copilul în fond nu greşea. În viaţa reală doar caraliii sunt strict 
detestabili. 

Îşi dă încă un strat de ojă, fără să aştepte ca primul să se fi uscat. Pentru 
că tot nu are altceva de stricat. Radouan scoate cu mândrie o bară de haşiş: 

— Nu ai nişte hârtie să ne facem o ţigară? 

— Vezi în coşul din spatele tau. Da’ ce, te-ai apucat şi tu de fumat? 

— Ce, nu merge? Pentru tine l-am adus, este un cadou din partea lui 
King Radouan. 

— Da’ ce, de-acum este şi el dealer ca frate-su mai mare, Gaoz 
Radouan? 

— Nu te băga... Îmi fac treaba şi sunt stăpân pe situaţie. 

— Nu mă bag. De-aia ţi-ai pus acum toalele astea de dur? S-ar zice ca 
eşti sponsorizat de toate firmele de toale de lux de pe planetă. Toată lumea 
vorbeşte în zonă despre bussines-ul tau. Esti atât de prost, încât nu are rost 
să aştepţi să te lege sticletii ca să înceapă să curgă necazurile. Or să te 
incolteasca în primul rând şmecherii din cartier... 

— Nu-ţi face griji, n-auzi, tot nu te pricepi. Ai încredere şi gustă haşişul 
lui King Radouan, e cel mai bun din toată ţara şi e cadoul lui pentru tine. 

Lipeşte cu grijă cele două capete ale hârtiei. Cum nu fumează, nu are 
obisnuinta de a le rula, aşa că o face cu precauţie. Linge tigareta pe toată 
lungimea şi o taie cum văzuse făcând-o pe mai vechii în meserie. Jubilează 
căci este bine îmbrăcat şi îi poate face un cadou lui Manu. 

Ea este mai puţin bucuroasă, căci a auzit puse pe seama lui tot felul de 
poveşti murdare. Facea probleme unor oameni care-şi pierduseră obisnuinta 
de a avea probleme. Nu găseşte nimic să-i spună pentru a-l linişti. Nu a 
găsit nimic să-i spună nici atunci când a început să vândă droguri. Nu a 
găsit nici un plan suficient de excitant pentru a-l păstra pe drumul drept. 
Aşa că repetă: 

— Fii atent, mai foloseste-ti şi mintea un pic. 

Şi îl lasă să schimbe subiectul. 


Capitolul III 


— L-ai mai văzut pe Francis în ultima vreme? 

— Zilele astea nu... 

— E ceva timp de când nu a mai dat nici o veste. Pune-mi una mică. 

Până şi în plină zi e întuneric în barul ăsta. De-a lungul interminabilei 
tejghele eşuează o întreagă hoardă de obiceiuri heteroclite. Un caleidoscop 
de poveşti, lumini artificiale şi vacarm de conversații întretăiate. Oamenii 
alunecă unii către alţii, se adună pentru un păhărel, se ajută unii pe alţii să 
omoare timpul până când se fac praf, căci numai aşa pot suporta să se 
întoarcă acasă. 

Navigând încă în plină ceaţă narcotică, perspicacitatea şi sensibilitatea 
la detalii ale Nadinei sunt treze. Berea e proaspătă, aşa că goleşte doza în 
doi timpi şi trei mişcări. 

Câţiva studenţi îşi citesc cursurile la masa de lângă intrare. Cu caietele 
deschise psalmodiază tot felul de formule, încercând să le memoreze. 

La celălalt capăt al tejghelei, un băiat stă de vorbă cu chelnerul, 
supraveghind discret uşa în aşa fel încât nici o fată să nu se mişte de capul 
ei. Cu ochii minţii le şi vede în tot felul de poziţii şi îşi savurează emotia 
interioară fără a întrerupe discuţia. Gândirea îi este condiţionată de sex tot 
aşa cum plămânii condiţionează respiraţia. Vine regulat în bar, iar Nadine 
nu se plictiseşte să-l tot privească de la depărtare. Poate oare să te 
plictisească vreodată amoralitatea? 

Într-un ungher al sălii, cocotat pe un taburet, un puşti se distrează la 
jocurile electronice. Lângă el, o fată se uită la formele şi culorile care 
alunecă pe ecran şi se întrepătrund. Băiatul abia dacă a salutat-o, atât e de 
concentrat asupra jocului. Ea încearcă totuşi să-i vorbească: 

— Ştii, tocmai am trecut pe la asistenta socială. Mi-a zis că trebuie să 
treci şi tu s-o vezi. 

— Vezi-ti de treabă, doar ţi-am mai zis că n-aveam dreptul la nimic. 

I-a răspuns brusc, fără amabilitate. Nu-şi dorea decât să fie lăsat în pace. 
Fata reia, după un moment de tăcere, tenace şi parcă cerându-şi scuze: 

— Ai o scrisoare acasă, vrei să ţi-o aduc? 


Pare că nici nu a auzit-o. Ea insistă, cu cea mai mare blândeţe cu 
putinţă, căci ştie cât îl deranjează atunci când joacă, numai că e ceva mai 
puternic decât ea care o face să nu se abţină: 

— De cinci zile n-ai mai dat pe acasă să te culci. Dacă nu mai vrei să 
fim împreună, n-ai decât să zici. 

S-a străduit cât a putut să nu i se ghicească în glas nici reproş, nici 
tristeţe, ştiind că tristeţea şi reproşul îl irită. Băiatul suspină zgomotos, ca să 
o facă să înţeleagă că îl exasperează: 

— Dacă mă distrez până târziu, nu înseamnă că vreau să mă car. Lasă- 
mă şi pe mine un pic în pace, ce dracu”... 

Răspunsul nu are aerul de a o linişti. E dezolată, însă nu protestează. 
Fixează pe ecran formele colorate care coboară din ce în ce mai repede. 
Mâinile băiatului mişcă manetele cu o agilitate bestială. Până la urmă, 
maşinăria anunţă: „Game over”. Figura fetei se luminează: 

— Hai că am cu ce să dau un rând. N-am mai stat de mult de vorbă. 

A făcut tot ce i-a stat în putinţă ca în glasul ei să se citească entuziasmul 
nu rugămintea, fiindcă ştie că el apreciază entuziasmul, iar rugamintile îl 
enervează. O întreabă: 

— Ai ceva marafeti pe tine? 

— Mde, ţi-am zis o dată că eşti invitatul meu. Unde vrei să stam? 

— Bagă-i aici, să mai fac o partidă. 

Întinde mâna. Ea scoate o monedă din buzunar, fără a îndrăzni să 
protesteze. El se întoarce către aparat, zicând: 

— Doar n-o să stai în spatele meu toată partida, că nu pot să mă 
concentrez. Vorbim noi diseară, dacă vrei. 

— Te-ntorci târziu? 

— Ce mă-sa, de und’ să ştiu, lasă-mă-n pace! 

Ea ştie că diseară, dacă va fi să dea pe acasă, va fi probabil prea rupt de 
oboseală ca să mai schimbe vreo vorbă. În cel mai bun caz, va mai avea 
puterea să o-ntoarcă pentru a-i trage un număr. 

Se aşază singură la o masă şi comandă o cafea. Nu are nici măcar o 
umbră de mânie în privire, ci doar o mare nelinişte. Nadine ştie că va 
rămâne aşa până la închiderea barului şi că de mai multe ori va încerca 
stângaci să atragă atenţia băiatului. 

Ţinând cont de calitatea brunetei pe care ar putea-o agăța, ea are tot 
interesul să fie proprietara unei bune rezistenţe la durere, căci cu cât mai rar 


se vor întoarce acasă împreună, cu atât mai bine se va simţi el. 

Aşa că ea va aştepta atât timp cât va trebui şi va îndura ceea ce e de 
îndurat. Răbdătoare şi făcând cum ştie mai bine ca să nu-l agaseze până 
când se va hotărî să se întoarcă. 

Un tip se ridică de la masă şi merge clătinându-se până la tejghea. E 
totuşi cam devreme pentru a ajunge în halul ăsta. Încearcă să obţină credit 
de la barman. 

O brunetă intră în bar. Ochii băiatului de la celălalt capăt al tejghelei ies 
din orbite. Fata declanşează în mintea lui marile manevre ale emotiei. Iese 
din liniştita indiferenţă, se agită pe taburet, răspunde cu un semn din ochi 
chelnerului: 

— Nu e vina noastră că suntem înconjurați de asemenea vicioase... 

Nadine observă fata, caută să o vadă prin ochii băiatului. De ce tocmai 
asta şi nu o alta? Poate pentru că seamănă cu prima fetiţă care l-a lăsat să-i 
alunece un deget în găurica ei? Sau poate pentru că are acelaşi surâs cu acea 
femeie de hârtie a cărei fotografie o mângâia în timp ce se masturba? 

Apare şi un coleg al băiatului, pe care acesta îl întreabă cu nevinovăție: 

— O ştii pe brunetica aia de colo? 

— Biblic. O suge la fix. 

— Nu am decât să te cred pe cuvânt, dar tare aş prefera să verific eu 
însumi. Nu poţi face cumva să mi-o prezinti? 

Îşi iau paharele şi se aşază la masa ei. 

Lângă uşă, o metisă superfierbinte terorizează doi băieţi de la înălţimea 
tocurilor interminabile. Fusta i se opreşte chiar la limita chilotilor, lăsându-i 
descoperite picioarele lungi până-n gât, iar băieţii încearcă să evite să-şi 
imagineze cum s-ar înfăşura ele în jurul mijlocului celui care i-ar trage-o. 
Ea îi ascultă surdzatoare, cu mâinile în şolduri, mişcându-şi uşor bazinul de 
câte ori izbucneşte în râs. Apelul la sex se conjugă aici la modul imperativ 
şi presupune o călătorie în infern. Este fatală în primul sens al cuvântului. 
Toată lumea din bar ştie poveşti cu băieţi care au înnebunit din cauza ei şi 
toţi băieţii din bar nu cer altceva de la viata decât să-i treacă prin braţe. 
Nadine a văzut-o într-o seară prăbuşindu-se la marginea drumului, între 
două maşini, după ce se certase cu un iubit. Alb la faţă ca varul, insul se 
aplecase deasupra corpului ce se crispa atroce, stupefiat că se poate suferi 
într-atâta şi îngrozit de acea explozie de furie. Era ca şi posedată, încerca să 


scoată raul din ea invinetindu-si burta cu pumnii, se rasucea urlând, arsă de 
un incendiu interior. 

Nadinei îi fusese ruşine că se nimerise martor involuntar al scenei dar, 
în acelaşi timp, resimtise şi o violentă atracţie către acea fată. 

— Nadine, vino la telefon. Cred că e Francis. 


Capitolul IV 


Chiuveta din bucătărie e încă înfundată. Apa din ea se imputise, mai 
ales că era şi foarte cald. Aşa că Manu duce vasele murdare în chiuveta din 
baie. 

Măcar o dată nu exagerase Radouan: e haşiş de cea mai bună calitate. 
Afundă scrumiera în apă fără să o golească. O peliculă neagră acoperă 
instantaneu tot ce e înăuntru. Înjură cu sete scrumiera şi trânteşte uşa băii ca 
să nu mai vadă mizeria. 

Trebuie să iasă să cumpere ceva de băut. Caută o bluză nu foarte pătată 
în maldărul de haine murdare. Jură că o să meargă la spălătorie până la 
sfârşitul săptămânii. Tragand fermoarul vestei imputite de tutun, îşi dă 
seama că este prea cald pentru ca să o îmbrace. 

Are impresia că au trecut ore şi ore de când s-a hotărât să iasă să-şi 
cumpere ceva de băut. Apartamentul s-a transformat într-o gigantică bătaie 
de cap. 

Radouan i-a lăsat o mare parte din acel haşiş de cea mai bună calitate. 

Nu mai ştie unde a pus cheile. Ravaseste tot ce se poate răvăşi, în 
speranţa de a le găsi. Caută chiar şi în frigider, nu se ştie niciodată. 

Le găseşte în sfârşit în buzunarul unor blugi. 

Cum-necum, se trezeşte în stradă. Soarele o pocneşte peste bot de parcă 
cineva i-ar fi aprins un reflector în fata. E atât de cald, încât îţi vine să te 
aşezi pe marginea trotuarului şi să aştepţi seara. Coboară pleoapele, îşi dă 
seama că şi-a uitat ochelarii, dar renunţă să se mai întoarcă să-i caute. 

Mergând, numără banii pe care-i ţine în mână. Par suficienţi pentru a 
putea cumpăra două sticle de bere. Regretă că a uitat bonurile de la 
consignatie. 

Remarcând ca oja nu s-a uscat după cum fusese prevăzut, se distrage 
consideraţiilor financiare. Pe unghii au rămas numeroase dungi. Poate că e 
mai mişto aşa. 

O fată traversează strada ca să o salute. Nu prea au mare lucru să-şi 
spună, dar locuiesc în acelaşi cartier de ani de zile. Fata are ochii înecaţi 
într-un soi de salivă interioară, părând încă şi mai puţin legată de realitate 
decât Manu. Drogată model curent, greu de asociat cu orele de deschidere 


ale farmaciilor din cartier, cu veşnice intepaturi pe antebrat, face mari 
eforturi până reuşeşte să încheie o frază. 

Când a sosit în cartier, era o plantuta drăguță, ce tocmai îşi încheiase 
studiile de care nimeni n-ar fi crezut-o capabilă, plină de proiecte pe care ar 
fi putut să pretindă la modul cel mai serios că le va realiza. Trecuse deja 
mult timp de atunci, iar realitatea o chemase de multe ori la ordine şi la 
matcă, numai că ea considera că această perioadă gri nu e decât o paranteză 
în viaţă, pe care nădăjduia să o închidă definitiv. Era ultima persoană care 
să creadă în ea însăşi. Nici vorbă să aibă puterea de a ieşi din starea asta 
deocamdată. Manu stă de vorbă cu fata câteva momente. 

Apoi îşi reia drumul, aruncă o privire în barul din colţ, poate-poate o fi 
cineva cu care are chef să se vadă. Locul este îmbrăcat într-o pătură groasă 
de jeg. Curte a miracolelor fără strălucire, aici fetidul nu are nici o conotaţie 
romanescă. 

Un tip iese din bar şi o ajunge ceva mai încolo: 

— Nu l-ai văzut pe Radouan? 

— Nu, nu ştiu pe unde umblă. 

Acesta este un obicei al ei, ba chiar al tuturor celor din cartier. N-am 
văzut nimic, n-am auzit nimic, lasă-mă în pace. Tipul se irită brusc: 

— Cretinul! Zi-i, dacă-l vezi, că e căutat, c-o să fie găsit şi omorât. 

— Da” nu locuiesc cu el. 

— Eh, dacă-l vezi, zi-i aşa imputitului: „O sa fii prins şi omorât”. 
Acuma e clar? 

— Da’ ce-a făcut aşa de rău? N-a vrut s-o plătească pe mă-ta? 

— Curva jegoasă, ori vorbeşti frumos, ori te sparg, OK? Toată lumea 
ştie că e mai mereu pe la tine, aşa că nu mai face pe nebuna, ca dacă nu, o 
să trecem şi pe la tine. OK? 

— Bine, e clar. 

Îi vorbeşte de la doi centimetri, gata să-i lipească una peste mutră. Ea 
profită că se apropie un alt gagiu şi lasă să se înţeleagă că are ceva să-i 
spună fără martori, ca să poată s-o şteargă. 

Radouan trebuie că a făcut o prostie tare nasoală dacă s-au încins 
spiritele în asemenea hal, deşi pe aici spiritele sunt mereu la limita 
incendiului. 

Măcar să-l fi dat pe uşă afară adineauri şi să nu mai fi stat la glume cu 
el. Trebuia să fi căutat să-l facă să înţeleagă. Ridică din umeri: una peste 


alta, doar nu e educatoare. 

Un J7 de închiriat e parcat în faţa magazinului. Un grup de tineri îl 
umplu cu material audio. Au invadat trotuarul cu amplificatoare, baterii, 
huse de chitară. Îi dau politicos bună ziua, îngrijoraţi că ar putea rămâne 
abordabili doar ca muzicieni. Profită că ea este acolo, pentru a face 
demonstraţii de complicitate, schimbă câteva poante amicale şi glumesc 
pipăind-o în trecere. Băieţii îi explică lui Manu că or să coboare să cânte 
câţiva kilometri mai la sud. Chestia asta are aerul că le face o mare plăcere. 
Unul dintre ei o întreabă: 

— De fapt lui Dan i s-a spart apartamentul. I-au săltat basul. Aşa că 
dacă auzi vorbindu-se de o Rickenbacker pe la vreun tăinuitor, ar fi cool să 
ne spui. 

— O Rickenbacker? Nici o problemă, vă dau eu un semn. 

Ia să se mai ducă şi-n mă-sa! Se şi vede căutându-l pe tipul care le-a tras 
ţeapă, explicându-i ca sunt nişte muzicieni foarte draguti şi că ar trebui să le 
dea înapoi chitara. Ce Dumnezeu fac cu mintea aia din capatani toţi oamenii 
ăştia? 

Magazinul este plin de pancarte oranj fluorescente anunțând tot felul de 
promoţii. Scris stângaci de marker, greşeli de ortografie la fiecare rând. 
Vânzătorul remarcase că reclamele se fac pe suprafeţe mari şi îşi 
transformase buticul în imperiu al informaţiei şi al reducerii de preţuri. 
Trecuse iaurturile la solduri, redusese costul la peşte, laptele se găsea în 
mod regulat la preţuri promoţionale. Lansase o adevărată modă în cartier, 
toţi comercianții îl imitau şi rivalizau în ingeniozitatea de a micşora 
preţurile la prăjiturile vechi. Ca iniţiator al mişcării, era convins că este un 
genial autodidact în marketing şi-şi petrecea fiecare zi pictând noi reclame. 

Un ucenic iese prin spate ducând o cutie enormă, cu pachete de biscuiţi. 
Aşezat la casă, vânzătorul părăseşte transa creatoare, pentru a începe să-l 
injure în arabeste. 

Pustiul reflectează un moment, apoi aruncă pe jos cutia şi iese fără sa 
spună nimic. Vânzătorul se repede după el pentru a-şi recupera tablaua. Lui 
Manu îi rămâne suficient timp pentru a-şi umple buzunarele pantalonilor cu 
tablete de ciocolată, după care lasă să îi cadă peste ele tricoul şi trece la 
casă, spre a plăti cele două sticle de bere. 

Vânzătorul îi aruncă o privire neagră şi încasează banii, boscorodind. 


Schimbă ucenicii săptămânal. Nu foloseşte decât puşti în formare, ca să 
le plătească mai puţin. Numai că la această vârstă porcăria în doze masive 
este mai greu de suportat, aşa că ei nu fac prea mulţi purici pe acolo. 

Odată ieşită din magazin, Manu îşi bagă în gură cât de multă ciocolată 
poate. Tamienul decuplase potenţialul de plăcere al papilelor gustative. 
Simplu orificiu căruia să-i faci plinul. 

Un student pe care-l cunoştea o opreşte şi îi propune să-i dea bani 
pentru un număr. Băiat drăguţ şi curatel, manifesta o oarecare afecţiune 
pentru ea, nu se ştie de ce. Îl bănuia că o găseşte delicios de decadentă şi că 
numai în compania ei simte că se înhăitează cu asemenea specimene. Cât e 
totul curat, n-are nimic de zis. 

Are spiritul mărginit şi foarte puţin inventiv, memoria enciclopedică a 
persoanelor lipsite de emoţii şi talent, convins că a da nume şi date exacte 
poate ţine loc de suflet. Genul de tip care locuieşte în mediocritate şi se 
simte destul de bine acolo, născut într-un loc care i se potriveşte şi pe care 
este prea fricos ca să-l părăsească. 

Îi propune să meargă la Tony, pentru că acolo cunoaşte ceva lume. Aşa 
nu va fi obligată să stea de vorbă numai cu el. Este prea bine crescut pentru 
a pleca fără să-i plătească un pahar, chiar dacă ea nu-l va mai băga în seamă 
o dată intrată pe uşa barului. 

Pe drum se intersectează cu doi inşi, dintre care unul o întreabă pe 
Manu: 

— Nu l-ai văzut pe Radouan? 

— Nu prea cred, dar văd că toată lumea îl caută astăzi! Nu, nu l-am 
văzut. 

— Nici nu ştii ce o să pateasca atunci când o să-l găsim. 


Capitolul V 


Asezata pe o banca din apropiere, Nadine aşteaptă să se elibereze cabina 
telefonică. Nu a făcut nici o sută de metri pe jos şi deja spatele îi este 
inundat de sudoare. Prea cald. Prea albă lumina. Un singur aspect pozitiv în 
această exagerare estivală: berea te îmbată mai repede ca de obicei. Măcar 
seara mai e de trăit. 

I’m screaming inside, but there’s no one to hear me. 

Idioatele astea de căşti au din ce în ce mai des contactele proaste. Din 
fericire are de luat nişte bani diseară, aşa că o să-şi poată lua altele noi 
înainte ca astea să se strice de tot. Încearcă să-şi imagineze ceva şi mai 
frustrant decât plimbatul prin oraş fără walkman. Să tai conducta de aer a 
urechilor. Consternant. 

O femeie cu pantaloni largi ocupă cabina. Cochetă. Nici prea elegantă, 
nici să te înnebuneşti după ea. Nu prezintă mare interes. Îi întoarce spatele 
Nadinei, ca să-i demonstreze că nu a văzut-o. 

Francis a rugat-o să îl sune imediat. Avea vocea aia de zile mari, când 
făcea cele mai ale dracului prostii. Era grăbită să afle ce însemna în acest 
caz „am dat de necaz, am dat nasol de necaz”. Nu îşi putea imagina nimic 
precis, pentru că el era mereu cu un pas înaintea celor mai rele previziuni. 
Tot aşa de grăbită era şi să afle de ce era exclus să-i mai spună ceva cât mai 
rămânea în bar. 

Francis era cel mai aproape, pentru ea, de noţiunea de prieten, deşi 
noţiunea în sine era foarte departe de înţelesul ei uzual. Îl iubeşte ca o 
nebună şi suferă ca o proastă. 

Contrar obiceiului, pe măsură ce ea îl cunoştea mai bine, el era mai 
încântat. Poet în sensul cel mai rău al cuvântului. Fiindu-i prea strâmtă 
epoca în care trăia. Incapabil de a se obişnui cu plictisul şi caldutul. 

Dizident sistematic, paranoic si năbădăios, lipsit de vlaga, hot, certaret. 
Provocand incriminări si reincriminări prin toate locurile prin care trecea. 
Insuportabil pentru toată lumea şi mai ales pentru el însuşi. 

Iubind viata cu un fel de exigentă care îi taie legăturile cu însăşi viata. 
Ar înfrunta cea mai teribilă teroare, ar prefera moartea decât să renunţe la 
propriul sistem de explorare a lumii. Nu ţinea minte nici o lecţie, căci ar fi 


fost contrar credințelor lui şi, cu obstinatie, cădea iar şi iar în aceleaşi 
greşeli. 

Cu obstinaţie rămânea şi Nadine alături de el. Se imagina infirmieră 
devotată, capabilă doar să aplice comprese reci pe fruntea unui bolnav 
răvăşit de ciumă. Nu îi era de nici un ajutor. Nu îl susţinea în nici un fel. Îl 
veghea ca şi cum ar fi în plin delir provocat de febră, fără a fi fost sigură că 
el era măcar conştient de prezenţa ei. 

Nasoala aia în pantaloni a ieşit în sfârşit din cabină. Nadine formează 
numărul de telefon pe care îl are scris în palmă. E un număr din Paris. Ce 
naiba o fi făcând acolo? 

Francis răspunde imediat. Desigur, era postat lângă telefon. 

— Eu sunt, a fost cabina ocupată. Ce s-a întâmplat? 

— E mult de explicat. Până la urmă l-am omorât pe unul. 

— L-ai omorât la propriu? 

— L-am omorât pe Bouvier. E o chestie destul de complicată. Trebuie 
să ţi-o povestesc. Trebuie neapărat să te văd. 

— Dar ce e cu tine? Eşti prea agitat pentru un asasin. 

— Nu am avut încă timpul de a intra în pielea personajului. Cinstit 
vorbind, am dormit tot timpul de când s-a întâmplat. 

— Şi când s-a întâmplat? 

— Ieri. 

— Pe unde eşti? 

— Într-un hotel de la marginea oraşului. 

— Bagasesi ceva iarbă? 

— Nu te supăra, dar nu cred că se pune problema dacă aş fi ieşit pozitiv 
la testare sau nu. Lucrurile sunt ceva mai grave. 

— Asta e cea mai marțiană discuţie pe care am avut-o vreodată cu tine. 
Vrei să trec să te văd? 

— Sigur că vreau, da... Am să-ţi dau câteva chestii şi te rog să-mi aduci 
nişte lucruri de care am nevoie. 

— Şi pe urmă ce vrei să faci? 

— Păi tocmai de-asta vreau să stăm de vorbă. Sunt mai multe 
posibilităţi. Dar mai întâi vreau să-ţi explic fiecare amănunt pentru ca să ţii 
toate firele în mână şi să înţelegi situaţia. 

— Osa iau ultimul TGV de astăzi. 


Iese din cabina telefonică după ce a primit adresa hotelului si lista cu 
lucrurile pe care trebuia să i le ducă. Repune walkman-ul în funcţiune. Nu 
se gândeşte la nimic special. Are adesea reacţii întârziate. 

It’s going down in my dark side. It’s an emotional wave. 


Capitolul VI 


Intrând în bar, Manu se gândeşte: „Camel nu-i aici”. Absența lui e 
şocantă, chiar de domeniul evidenţei. Cu atât mai mult cu cât ea nu s-ar fi 
aşteptat la aşa ceva. Sensibilitatea ei de copil îi ridică un nod în gât. Iradiind 
O dată pentru totdeauna şi sustrăgându-se decorului. 

Este surprinsă să se descopere atât de vulnerabilă, capabilă încă să 
resimtă durerea. La început credea că o să moară la fiecare rană. Îşi făcea 
un titlu de glorie din a duce suferinţa până la capăt. Mai apoi s-a obişnuit să 
îndure orice pret. Se simţea întărită şi tot mai murdară. Suflet de oţel calit. 

Observă interiorul barului şi emoția găseşte in ea un coltisor intact 
pentru a plânge în hohote. 

Aruncă tristeţea într-un colţ al minţii şi se aşază la bar. Nu e prea multă 
lume cunoscută. Nişte tipi fac un tarot pe un covor verde, tocit într-un 
schimb usturător de înjurături. 

O fată se ceartă cu cineva la telefonul public, face gesturi largi de mâini, 
cu faţa spre perete. Poartă ochelari negri, alteori un fular care-i acoperă 
gâtul. Manu nu ştie dacă locuieşte în zonă sau trece regulat pe acolo ca să-şi 
cumpere doza. Nu vorbeşte cu nimeni. Nu coboară scările decât împinsă de 
prietenul ei, care o mai plesneşte seara pe neve. Pentru toţi ceilalţi, fata este 
o apariţie maiestuoasă. 

Manu goleşte paharul dintr-o sorbitură, în speranţa că bărbatul de alături 
va înţelege ce înseamnă asta. 

Tl vede pe Lakim trecând pe trotuarul de vizavi. Zărind-o, la rândul lui, 
îi face semn să iasă. Sunt împreună de mai multe luni. Nu-şi aminteşte să fi 
manifestat nici cea mai mică intenţie de a fi împreună, însă o recuperează 
regulat şi o duce la el acasă, ca şi când ar fi adoptat-o din oficiu. E prea 
adesea pilită ca să mai ia vreo hotărâre. După împrejurări, i se adaptează şi 
lui, printre alţii. 

Ţine la el. Chiar dacă nu o suportă aşa cum este. Şi mai şi greşeşte 
crezând că se va schimba vreodată. Lakim are anumite idei despre viaţă şi 
pretinde să-i fie respectate. Dar şi ea are motive serioase să fie aşa cum e. 
Povestea lor seamănă cu o cursă în direcţia unui perete. Manu îşi spune că 


atâta vreme cât se fut mai mult decât se ceartă nu are nici un rost să se 
despartă. 

Hotarat lucru, îi place când el i-o infige ca şi când ar vrea să dea şi mai 
puternic din fund şi să tipe şi mai tare. Ca şi cand ar vrea, căci îi face totuşi 
rău când îl apucă năbădăile şi o ia de la capăt tinand-o bine, desfăcându-i 
fesele, umplându-i gura până în fundul gâtului. Ca şi când ar fi trezit cea 
mai rea parte a sufletului lui, aceea de care se ruşina, dar pe care ea reuşea 
să i-o trezească al naibii de eficient. Totul se plăteşte, doar ca el o face să 
plătească puţin cam scump pentru asta. 

— far o freci în barul ăsta de drogati? Chiar nu-ţi poţi irosi viata in alta 
parte? 

— Ja vezi-ti de curul tău. 

Îi trage o palmă zdravănă. Ea face un pas într-o parte, ametita de 
lovitură. Un şofer încetineşte, e genul de bărbat gata să intervină oricând 
este lovită o femeie. O întreabă pe Manu dacă totul e în ordine. Ea răspunde 
sictirit din colţul gurii: 

— Sunt în picioare şi întreagă, ce, nu se vede? 

Lakim îi face semn tipului s-o întindă, iar acesta se conformează. Apoi, 
nebun de furie, se întoarce către ea: 

— Fir-ar să fie, n-am dat niciodată într-o femeie. Eşti mândră de tine, 
da? 

— Tocmai era în bar o gagică pe care amicul ei o tăbăceşte regulat. Asa 
e în ziua de azi. Nu că mi s-ar părea grav, dar nu te sfătuiesc să mai încerci. 
De altfel, nici nu cred că o să mai ai ocazia. 

— Chiar o cauţi, Manu, pe cuvânt că-mi pare rău, dar chiar o cauţi. 

— Aveai ceva anume cu mine? 

— Voiam să te salut. Eşti prietena mea şi când te văd, e normal să vreau 
să-ţi zic bună ziua... Dar cu tine mereu lucrurile trebuie să degenereze. 

— Începând din acest moment, nu ai decât să consideri că nu mai sunt 
prietena ta şi că nu mai trebuie să îmi mai dai bună ziua. Aşa vom limita 
pagubele. Dacă tot veni vorba, nu ştii ce a făcut Radouan? N-ai auzit nimic? 
Toată lumea îl caută azi. 

— N-am nimic de-a face cu insul ăla. Şi nici tu nu ar mai trebui să-l 
vezi atât de des... 

— Ceea ce e sigur este că pe tine chiar nu mai vreau să te văd deloc. 
Salut, fraiere, mă duc să-i trag un chef! 


Il priveşte fix înainte de a se îndepărta. Astăzi a pisat-o atât de mult, 
încât va trebui să facă un efort ca să-şi revină. Cu plăcere i-ar da întreaga 
listă a prietenilor lui, cu care a făcut-o de când sunt împreună. Cu tot cu 
detaliile pentru datile când aşa ceva s-a întâmplat, el fiind pe undeva pe 
aproape. Cu cei mai buni prieteni. Ar rămâne cu gura căscată dacă ar afla. 
Ocazie de a-i arde câteva scatoalce pe bună dreptate. Manu ridică din 
umeri. S-ar complica prea tare pentru a o mai şi distra. Şi-apoi, nu are nimic 
de împărţit cu el; pur şi simplu nu mai vrea să-l vadă. 

El face o mişcare uşoară, ca pentru a se reţine. Manu se întoarce în bar. 
Karla o aşteaptă lângă uşă. O puştoaică nătângă şi surâzătoare, care bea 
prea mult şi uită prea iute ce înseamnă demnitatea. Observase scena prin 
fereastră şi pufnea de indignare: 

— Te-a pocnit? 

— Mda, vad că esti cu ochii pe mine. Poate ca am şi căutat-o. Da’ cred 
că nu-ţi mergea şi sonorul aici. 

— Dă-o-ncolo, trebuia să-l joci în picioare. Nu trebuia să-l laşi s-o facă. 
N-aş suporta ca prietenul meu să ridice mâna asupra mea. Aşa i-aş întoarce- 
o dacă ar îndrăzni. Să fie al dracu” dacă aş suporta aşa ceva. 

— Dacă nu e vorba să mă umple vreunul cu spermă stricată, aproape că 
suport orice. Ai bani să dai un rând? 

— Aş avea cu ce să te clăteşti în seara asta, ai picat la tanc, tocmai mi- 
am luat ajutorul social. 


Capitolul VII 


Nadine mişcă firul walkman-ului în toate direcţiile, până când sunetul 
revine în căşti. Mergând, e atentă să le menţină poziţia favorabilă. Sunt mai 
puţin de două săptămâni de când le-a schimbat. Cum or fi făcând unii că le 
pot folosi luni de zile? 

Să omori pe cineva. Ce-o să se întâmple? Ce s-a întâmplat? Nu e 
surprinsă. Poate că aşa trebuia să se întâmple. Oricui ar putea să i se 
întâmple. De ce tocmai pe Bouvier? Ciudată alegere a victimei... Punct 
pozitiv: puţini se vor gândi la Francis atunci când va fi descoperit corpul. 
Corpul... Cuvânt nou. Bizar. 

Încearcă să îşi imagineze cine îl va descoperi şi în cât timp. O femeie 
intră într-o cameră vorbind despre lucruri obişnuite, ambuteiaje, sau certuri, 
sau planuri pentru petrecerea serii. O femeie care se întoarce acasă şi 
vorbeşte cu soţul ei, căci ştie că şi el s-a întors. Vorbeşte despre autobuzul 
care era plin ochi sau despre un telefon care a surprins-o plăcut când, în 
mijlocul livingului, dă nas în nas cu o enormă masă însângerată. Nelalocul 
ei. Cadavrul soţului. Cu craniul crăpat. Cum va reuşi să-şi bage în cap, să 
înţeleagă ceea ce este obligată să vadă? Viaţa femeii este brusc dată peste 
cap, iar creieraşul ei nu ştie cum să înregistreze informaţia. Femeia urlă în 
mijlocul livingului, mugeşte printre lacrimi. Sau se bâlbâie, sau îşi pune un 
pahar. Poate îşi ciupeşte lobul unei urechi, mic gest pe care nu îl 
conştientizează. Nici o reacţie decentă în fata corpului cu matele scoase, cu 
sângele pătând mocheta. De altfel, poate că mai întâi s-a gândit cum o să 
scoată petele. Şi imediat după i se face ruşine că tocmai acum îi dă prin cap 
aşa ceva. Sau poate că se va simţi liniştită, poate că se va gândi la amantul 
ei pe care în sfârşit îl va putea întâlni fără teamă. 

Dar poate că Bouvier nu este căsătorit. Poate că îl va descoperi din 
întâmplare un copil din cartier, în timp ce se joacă cu mingea ca într-un 
serial de la televizor. Mingea se va rostogoli până lângă cadavru, iar copilul 
o va urma topaind şi tipand. Mic chip de copil care se joacă, cu ochii plini 
de nevinovăție şi curiozitate preschimbată în groază. Îmbrăcăminte de copil, 
ca aceea pe care poţi s-o vezi în raioanele supermarket-urilor, tricou colorat, 
cu un vapor imprimat pe piept. Va sosi în fugă cu acel fel amuzant de a păşi 


al copiilor mici. Un copil mulţumit, zburdalnic, mânjit la gură, căci tocmai 
a terminat de mâncat un Miko. Are obraji dolofani, este un copil bine 
hrănit, iubit. Îşi va recupera iute mingea galbenă mânjită de sângele foarte 
roşu şi cald încă, ce-i va păta un pic şi mâinile. Acestea vor fi petele închise 
de pe mingea care s-a buşit de craniul crăpat al mortului din mijlocul 
livingului. 

Sweat young things ain't sweat no more. 

Corpul va fi desigur descoperit de pompierii alertati de vecini, din cauza 
mirosului. Se pare că un cadavru în descompunere miroase foarte puternic. 

Probleme cu căştile. Degeaba trage de fir, căci nu se mai restabileşte 
contactul. Aproape că a ajuns pe strada ei. Culoar printre schele. Se refac 
fațadele imobilelor. Măcar de n-ar fi Séverine acasă. Sa ai linişte câteva 
clipe. 

Suspin de uşurare când deschide uşa. Nici un zgomot în apartament. Are 
întâlnire şi este în întârziere. Lasă să curgă apa caldă într-o oală, apoi o 
pune la fiert. Se aşază în faţa lămpii cu gaz şi îşi freacă ceafa. Cărţi poştale 
şi fotografii prinse în piuneze pe uşa dulapului. Pete de cafea pe uşa 
frigiderului. A vărsat-o dimineaţă şi i-a fost lene să şteargă. Ia un burete, îl 
udă cu apă rece şi freacă uşa. 

Bouvier îi datora bani lui Francis, bani multi. Şi asta de mult, de foarte 
demult. Cam de atunci nu s-au mai văzut, de când a început să-i meargă rău 
lui Francis. Cădere liberă de mai multi ani. El a alternat toate schemele 
degringoladei: o vreme stâlp de bar dator vândut, apoi a trecut la cocaină, 
după care s-a convertit la amfetamine şi mai târziu, la codeină, trecând şi 
prin alte chestii necunoscute. Uneori se refugia la câte cineva, refuzând să 
mai iasă din casă timp de-o lună. Alteori, dădea câte o lovitură şi apoi, cu 
banii furaţi, se închidea câte o săptămână întreagă în cine ştie ce cameră de 
hotel. Ani de zile a probat cu talent toate variantele coborârii în infern. 

Se gândea mereu la banii pe care i-i datorează Bouvier şi nu vorbea 
decât despre asta zile în şir. Amărâţii ăia de bani i-ar fi rezolvat totuşi toate 
problemele. Numai că niciodată nu-i telefona lui Bouvier. Vorbea singur, 
învârtindu-se ca-n cuşcă, de fiecare dată mai exasperat. Îşi promitea să se 
întoarcă a doua zi la Paris şi să rezolve situaţia. Nu pleca niciodată. Confuz, 
amalgama datoria cu starea în care se afla. Bouvier devenea responsabil 
pentru toate. Văzut astfel, din apropiere, nu era deloc surprinzător că 


Francis îi crăpase capul. Văzut de la ceva mai mare depărtare, era un act de 
pură demenţă: nu se mai întâlniseră de foarte mulţi ani. 

Nadine îl privea pe Francis din apropiere, dintr-o asemenea apropiere, 
încât actele cele mai lipsite de sens deveneau de înţeles. Pentru că pe el îl 
crede. În orice situaţie. Chiar l-a ajutat să ţeasă această plasă de aberaţii 
vorbind pe limba lui şi cauţionând tot ce-i spunea. De data asta însă a mers 
prea departe. A venit vremea să iasă în faţa lumii. 

Se gândeşte: „Dacă îl prind poliţiştii, îl internează”. Pentru neofiti, 
comportamentul lui ţine de patologic. A devenit periculos. Nadine varsă apa 
clocotită într-un bol ciobit. Zice cu voce coborâtă: „Pe mine mă chemi când 
chiar ai nevoie de ajutor, fiindcă m-am declarat prietena ta şi sunt prima 
care s-a prins că eşti nebun de legat”. Scutură din cap ca pentru a alunga 
acest gând. În ce hal este de singur Francis şi câtă nevoie are de cineva care 
să fie capabil să-l însoţească şi să-l ajute... În ce hal este ea capabilă să o 
facă... 

Apoi îl vede limpede pe un culoar de spital. Se plimbă printre alţi 
bolnavi, închis. Ea strânge din măsele cu o grimasă de parcă ar vrea să 
înghită. Imaginea nu o părăseşte. Aşa se va întâmpla. Şi asta înseamnă să 
omori pe cineva. 

Nu vrea să îl părăsească. Nu vrea să îl vadă pierzând. 

Cât timp a trebuit să treacă pentru a se umple de el, câte renuntari din 
partea lui până a consimţit să o păstreze alături. L-a ales împotriva întregii 
lumi. Măcar o dată ştia că era cea mai bună alegere. 

Este în întârziere. N-ar mai pleca, i-ar trage clapa. Dar lui îi trebuie 
bani. lar ea are nevoie să iasă, să nu se mai învârtă ca leul în cușcă. Până la 
urmă, îi trec tot felul de lucruri prin cap şi se simte mai puţin calmă decât la 
aflarea vestii. 

Se schimbă, caută în comodă doi ciorapi la fel şi şi-i pune. În susul 
coapselor carnea iese în cute; când se îngraşă prea tare, acestea se freacă 
între ele în mers până când devin roşii şi dureroase. Îşi face ochii cu 
dermatograful, dar liniile nu-i reuşesc la fel pentru că îi tremură mâna. 
Fumează prea mult şi abuzează şi de cafea. Dacă nu cumva e vorba de 
stângăcie. 

Iese. Bătrâna de dedesubt îi dă binete. De când a ajutat-o să-şi ducă 
acasă cumpărăturile, e în grațiile ei. Este mereu îmbrăcată cu acelaşi 
mantou negru. Deseori are grijă de nepoată, căreia îi cumpără mereu acelaşi 


tip de bomboane. În trecere, Nadine se priveşte în vitrina farmaciei. Fusta 
este prea strâmtă şi se ridică în mers pe coapse. I se vede tot curul, care 
ondulează şi vrea să fie futut. 

Când merge să facă o treabă, se îmbracă mereu la fel, îşi dă cu acelaşi 
parfum şi acelaşi ruj de buze. Ca şi când s-ar gândi adânc la uniforma 
potrivită, ca să nu mai fie şi ăsta un subiect de discuţie. 

Trecătorii aruncă priviri diferite asupra tinutei ei de paradă. Îi măsoară 
de sus până jos. Toti aceşti domni cu care se încrucişează o pot avea. Până 
şi cei mai bătrâni, şi cei mai murdari se pot sui pe ea. Doar să pună banul 
jos şi ea se va culca pe spate pentru a servi indiferent cui. 

Staţia de metrou Charpennes. Merge iute. Tropotul tocurilor pe asfalt. 
Zgomot de curviştină grăbită. Nişte puşti strigă după ea în trecere. Nu 
răspunde nimic. O agaţă şi o iau la mijloc. Unul dintre cei doi remarcă: „Ce 
bulane bune ca să se afunde toată între ele”. O escortează câţiva metri: 
„Sigur nu vrei să faci o tură cu noi?” Trebuie să scape de ei până la intrare. 
Au fost cazuri când s-au hotărât să meargă până la uşa bătrânului. Lui nu-i 
plăcea asta. Se opreşte, îi priveşte drept în ochi, consideră că aşa o să-i 
determine să se potolească: „Merg la muncă. O mie de franci ora. Dacă 
plătiţi mai bine, rămân cu voi. Dacă nu, imediat la o parte!” Nu pleacă 
imediat. Ca şi cum ar aştepta răspunsul lor. Ea îşi vinde curul, ei n-au cu ce 
să-l cumpere. Aşa că băieţii nu răspund şi Nadine pleacă. Măcar de n-ar mai 
insista. Au făcut stânga-mprejur. Multumeste cerului şi se afundă pe aleea 
strâmtă şi întunecoasă. Pute a bucătărie şi pubele. 


Capitolul VIII 


Manu se agaţă de Karla ca să nu cadă. 

— Drace, când bei prea mult dintr-o dată, iti dai seama că nu mai poţi să 
faci un pas. Şi deja e prea târziu, un cuvânt nu mai poţi să scoţi. E 
momentul să te temi, căci se poate întâmpla orice. Te miri ce se poate 
întâmpla... 

— Aiurea, m-am săturat să tot beau la Tony. Făcând bilanţul, îmi dau 
seama că zac non-stop în groapa aia şi mă apucă toţi dracii. Chiar nu mă 
simt bine acolo, nu râd, mă enervez. În afară de tine, pe care te-am găsit la 
Tony, mi se cam rupe de toţi ceilalţi. 

— Bine faci, că si lor li se rupe de tine. Aia gesticulează, se freacă unii 
de alţii, doar să se mai mişte sunt buni, altfel complet goi pe dinăuntru. I-a 
făcut neoameni frica. Nu e Tony vreun blestemat, peste tot e la fel şi pute. 

Manu i-ar explica mai amănunţit ce a vrut să zică, dar Karla o întrerupe: 

— Auzi, habar n-ai ce vorbesc pe seama ta, ti-as fi spus mai demult, dar 
mi-au făcut greață. 

Manu negă din cap că ar vrea să afle. Că nu-i pasă. Au ajuns chiar pe 
malul Senei. Manu strigă: 

— Mamă ce mişto e aici! Iti trezeşte cheful să te muti la ţară. Mor dupa 
fluvii. Te fac să vrei la mare. Nu-mi pasă de Tony, nici de tot ce zic ăia de 
acolo. Aici e mişto şi gata. O cutie de bere pe mal şi ce să-ţi mai baţi capul 
cu altceva. 'Trebuie să rămâi serios, Karla, să nu te îndepărtezi de la drumul 
drept. Să profităm că nu sunt şi ceilalţi aici cu cheful lor de a-şi băga nasul 
în viaţa altora. 

Karla nu vede lucrurile chiar la fel. Reia: 

— Tot bântuie o bârfă de la o vreme. Nu ştiu ce jigodie a lansat-o. Dar 
trebuie să ai grijă de ce se spune pe la Tony. Cică te-au văzut în filme porno. 
Au venit chiar cu amănunte dezgustătoare. N-aş prea vrea să-ţi spun, atât 
m-a ingretosat. Tu eşti mereu gata să ajuţi pe toată lumea, mereu simpatică, 
iar ei nu găsesc altceva de zis decât... 

— Eh, dacă nu vrei să-mi spui, nu-mi spune, ce vrei să-ţi mai zic? 

— Prefer să-ţi spun. Prea e imputit. Mai bine să fii la curent. 


— Mda, acuma sunt la curent. De ce mi-ar păsa? Mă cac pe ei. la adu- 
mi-i tu unul câte unul şi pune-i la rând să mă cac pe ei. Prea eşti sensibilă, 
Karla, nu meriti să-ţi faci sânge rău pentru atâta lucru. 

Vorbind, Manu se întinde pe jos cu braţele întinse şi urlă din toţi 
rărunchii privind cerul. Crede cu sinceritate că ar fi capabilă să înghită tot 
cartierul dintr-o sorbitură şi că asta ar putea-o face să râdă. Soarele este încă 
pe cer. Chiar că e mişto locşorul ăsta. La drept vorbind, ar fi şi mai bine 
dacă nu s-ar afla şi Karla aici. E ea o fată OK, dar prea are multe idei 
jigărite şi de nimic. Are nişte ochi mici, care nu pot cuprinde mare lucru. Şi 
tot ce o depăşeşte o umple de furie. 

Lui Manu îi place tot ceea ce o depăşeşte. O distrează toate derapajele. 
Are dorinţe largi şi deplasate. Şi găseşte că singurul lucru care mai merită 
un efort este sexul. Karla este ca toţi ceilalţi, fricoasă şi agresivă. 

O maşină se opreşte nu departe de ele. Portierele pocnesc. Manu nu le 
dă atenţie. Zice cu voce tare: 

— Pe bune, Karla, trebuie să-ţi lărgeşti gaura curului şi mintea o să-l 
urmeze. Serios, trebuie să dilati spiritul, să-l obligi să vadă în stil mare... 
Să-ţi largesti ideile... 

— De la noi, fetele, nu ideile se aşteaptă ceilalţi să le lărgim... 

Karla stă în picioare. Manu nu are chef să se ridice. Şi nici să fie 
deranjată. Nu are nimic de împărţit cu vocea abrutizată care se aude. Nici cu 
pompele alea care inteapa prin pantaloni. Nici cu mocasinii de alături. Nici 
cu baschetii din spate. Nu răspunde nici una. Privesc apa. Cei trei tipi se 
apropie. 

— Haida, ciocu’ mic! 

Asta aşa, ca să mai destindă atmosfera. 

— Am trecut şi noi pe aici ca să ne mai distram un pic. Am văzut două 
gagici şi ne-am zis că am putea să ne distrăm împreună... Nu vrem să vă 
deranjăm, fetelor, vrem doar să facem cunoştinţă. 

Manu se ridică. Evită să-i privească. Nu trebuie să te uiţi de două ori la 
ei ca să-ţi dai seama că sunt nişte porci. Mici, imputiti şi beti. Urata treime. 
Karla trage de fustă în jos cu aer imbecilizat. Manu o ia de mână şi, cu un 
semn din cap spre băieţi, zice: 

— Tocmai plecam, avem o treabă. Îmi pare rău, distracţie plăcută... 

Cel cu mocasini îi barează trecerea: 

— Chiar eşti convinsă că nu ai timp pentru o partidă de craci în aer? 


Şi îi pune mâna pe unul dintre sâni. O vede pe Karla întinsă pe jos, cu 
fata strivită de pământ, şi tipul călare pe ea — tipul cu bascheti — arzându-i 
o palmă şi făcând-o curvă. 

O aude pe Karla urlând, strigând-o. Simte mâna celuilalt între picioare, 
strângându-i sexul. Exclamă pufnind în râs: „Asta nu pare prea sălbatică”. 
Şi o tăvăleşte în iarbă. „Dă-ţi chiloţii jos şi desfă picioarele, desfă-le bine, 
să nu-ţi fac vreun rău cu scula asta a mea mişto”. 

Face cum i se spune. Se întoarce când i se comandă. Karla plânge şi 
discută, se roagă de indivizi să nu o atingă. Unul dintre ei o ţine de păr. Îi dă 
capul pe spate şi o face futelnita. Ea are fata rosie, congestionată, plină de 
lacrimi. Din nas îi curg muci, din gură sânge. Încearcă să vorbească şi, pe la 
colţurile gurii, balele i se amestecă cu sânge. Şi între dinţi are urme roşii. Al 
treilea o prinde de umăr, ea îşi apără faţa cu mâinile şi cade în genunchi. 
Grămadă sfrijită şi plângândă. Îngrozită. Implorândă. Manu zice: ,,Lasati-o 
în pace, dati-i drumul!” Tipul de pe ea râde şi-o plesneşte peste nas. 
Explozie în spatele ochilor, apoi durere surdă în întreg craniul. Ceilalţi au 
ridicat-o pe Karla. Au pus-o pe capotă cu mâinile sucite la spate. Îi izbesc 
capul de caroserie. De mai multe ori. Chestia asta chiar face zgomot dar 
nimeni nu trece să audă. Cel de pe ea şopteşte: 

— Ei, păpuşă, ce ţi-am zis de pula mea? Am impresia ca-ti place, ai? 

Aude cum Karla ia palme între două proteste. Se teme să n-o demonteze 
ăştia, pur şi simplu, la cât de caftangii sunt. Să nu crape. Îi strigă: „Lasă-i 
dracu” să ti-o tragă, nu mai căuta cotonogeala”. Băieţii izbucnesc în ras: 
„Bagaboantele astea se fut ca iepuroaicele... Încearcă să i-o bagi şi-n cur, 
pariez că e la fel de larg ca şi calea legală”. 

Ce vor face după, cand vor sfârşi? Par beti rău. Şi alcoolul nu-i face 
deloc mai amabili. Sunt mulţumiţi că sunt împreună, se laudă unul pe altul, 
au o activitate comună, cu duşman comun. Oare până unde trebuie să 
meargă pentru a-şi dovedi că sunt cu adevărat împreună? Oare chiar le vor 
deschide pântecele şi le vor băga acolo un glonte de carabină, cât mai adânc 
cu putinţă, pentru a face explozie în interior? Cât îi va mai distra oare să le- 
o tragă spunând tot felul de tâmpenii? Au premeditat ceva pentru după? 
Manu se gândeşte. Dacă s-au hotărât cumva împreună să le-o dea până le 
lasă fără suflu, atunci e de rău. N-or să se lase. Dar poate că vor doar să le 
violeze. Nu trebuie speriaţi. Nu trebuie făcuţi să intre în panică. Nu trebuie 
provocati să treacă de pumnii în gură şi mişcările violente din şolduri. Si-ar 


fi dorit să se mai calmeze şi Karla ca să nu mai ia bătaie, dacă nu cumva şi 
asta era în program. Şi mai ales să rămână în viaţă. Să faci orice numai ca 
să rămâi în viaţă. 

— Nu i-o mai trag şi eu, cum merge? 

— Cu gura asta mare din dotare nu cred că apucă să şi-o tragă prea des. 

— Ai grijă, nu cred că face diferenţa între pizdă şi un coş de gunoi. 

— Ar fi trebuit să ne punem prezervative, cine ştie... Cu gagici d-astea 
care se lasă violate... 

Poanta i-a făcut să chicotească. Un altul vine peste ea. Înainte de a se 
culca îi trage câteva şuturi între picioare ca să i le desfacă mai bine. Manu 
priveşte spre cer. Aşteaptă. Când i-o bagă, îi zice: „Mişcă-te, dă din cur, să 
vezi ce bine te fut”. Alături, Karla e întinsă pe jos cu trupul scuturat de 
hohote şi cu unul care se mişcă peste ea. Picioarele albe şi moi etalate de 
fiecare parte a tipului. Pământul şi iarba i-au pătat pielea. Fundul bărbatului 
urcă şi coboară, alb cu câteva bubulite roşii şi câţiva peri negri. Din când în 
cand, îi trage câte o palmă zdravănă, la care Karla răspunde tipand, lucru 
care pare să-l mulţumească. Are părul năclăit şi dinţii murdari. Al treilea tip 
îi cere lui Manu să se întoarcă. Spunându-i: 

— Sterge-ti curul, că s-a umplut de pământ. 

Se uită pe jos. În iarbă, puţin sânge de când tipul a trosnit-o peste nas. 
Un altul îi priveşte din picioare. Cel care o ia pe la spate se enervează: 

— Parcă aş fute o moartă. 

Cel care priveşte adaugă: 

— Şi asta nici măcar n-a plâns, ia uită-te la ea. Să-mi bag, parcă n-ar fi 
femeie. 

Il priveşte pe cel care vorbeşte, se întoarce şi aruncă o privire peste 
umăr către cel de pe ea. Surâde: 

— Băi, pulică, da” ce mare lucru crezi că ai între craci? 

Bărbatul se retrage. Mai bine şi-ar fi ţinut gura. De ce o fi simţit nevoia 
să-i răspundă? Cel mai mic dintre cei doi, cel cu mocasini, zice: 

— Nu mai am nici un chef, îmi fac greață jegoasele astea. Ce mizerie... 

Îi spun celui de-al treilea să se grăbească, să se care şi să găsească 
gagici mai futabile, nu ca astea, bune doar pentru boschetari şi câini. 

Manu a rămas pe burtă. S-a sfârşit. O dor genunchii şi spatele. Chiar s-a 
sfârşit? Şi mai trăieşte. Tipii or să plece. O doare şi capul pe deasupra. Cu 
limba simte un dinte mişcându-se. 


Celălalt îşi ridică pantalonii. Se întorc la maşină. Manu se întoarce şi ea 
cu grijă pe spate. Nu-i fac chiar atât de rău mişcările, în orice caz nu are 
nimic rupt. Priveşte cerul. O aude pe Karla, alături, gemând. Vagă senzaţie 
de vomă. Şi sâni dureroşi... De ce naiba a trebuit să o lovească atât din 
moment ce nu a opus rezistenţă? O aude pe Karla trăgându-şi nasul. Ar vrea 
să nu fie acolo. Nu are nici un chef să stea de vorbă. Karla reuşeşe să 
articuleze: 

— Cum ai putut să faci aşa ceva? Cum ai putut să-i laşi chiar aşa? 

Manu nu răspunde imediat. Simte că o dezgustă pe Karla mai mult chiar 
decât bărbaţii ăia. Cum a putut face aşa ceva? Ce prostie... 

Îi aude demarând. S-a terminat. Răspunde: 

— Până la urmă mă bucur că mai respir. Supravietuim. Ma înnebunesc 
după chestia asta. Nu s-a întâmplat nimic pe lângă ce ar fi putut să ne facă. 
Deh, am luat şi noi o pulă. 

Karla ridică tonul anunțând o criză de nervi: 

— Cum poţi să spui aşa ceva? 

— Pot să spun, pentru că nu-mi pasă de amărâtele alea de pule de 
labagii, am luat eu altele mai de soi, şi-i bag în mă-sa. E ca şi când ai parca 
o maşină în oraş. Nu laşi lucrurile de valoare înăuntru, fiindcă nu ai cum să 
împiedici să-ţi fie sparta. N-aveam cum să-i împiedic pe janghinosii ăştia 
să-mi intre în pizdă, dar nici nu am lăsat nimic de valoare acolo... 

Desfigurată, Karla o priveşte. Nu reuşeşte să vorbească, se sufocă. Va 
exploda. Manu o întoarce rapid. În primul rând trebuie să o calmeze. În 
primul rând, să nu fie supusă unei crize de nervi: 

— lartă-mă, nu vreau să pun gaz pe foc. Doar că, uite, porcării de-astea 
se mai întâmplă... Nu suntem decât nişte fete. Acum, că a trecut, o să vezi, 
o să meargă... 

O vede pe Karla în picioare, aplecată deasupra ei, cu sângele curgându-i 
din gură şi din nas, cu ochiul drept umflat, din care lacrimile se scurg o dată 
cu rimelul. Buzele îi tremură: 

— Cum ai putut să faci aşa ceva? 

Se întoarce şi merge către maşina care încă nu plecase. Le arată pumnul, 
îi insultă plângând. 

— Ordinarilor, să nu credeţi că eu sunt ca asta, o să mi-o plătiţi, o să mi- 
o plătiţi! 


Maşina o loveşte în plin. Niciodată Manu nu o să înţeleagă cum a putut 
fugi atât de repede până în vârful taluzului, cum a putut evita maşina şi 
ajunge în stradă. 


Capitolul IX 


Abia a închis uşa şi a şi început să o pipăie pe la spate. Îi reproşează: 

— Ştii că prefer să îmi telefonezi. Sunt ocazii în care fiu-meu mai e încă 
acasă. 

Bancnotele sunt îndoite pe masă. Faţă de masă bej, netedă, cu câteva 
găuri cu marginile închise acolo unde au fost aşezate cratitele fierbinţi fără 
blat. 

Nadine pune banii în geantă, îşi scoate bluza şi desface fusta. 

Bărbatul stinge lumina, nu şi televizorul, îşi scoate pantalonii şi 
puloverul si se întinde pe salteaua pusă direct pe jos. Tine picioarele îndoite 
şi nu o scapă din ochi, surâzând. Nu ei, ci pentru că ştie că va veni şi va face 
ce i se va spune. Seamănă cu un pui gras şi trist din cauza burdihanului şi a 
picioarelor scurte. Îi cere să nu-şi scoată pantofii şi să îşi mângâie sânii. Ca 
de fiecare dată. Este unul dintre cei mai vechi clienţi ai ei. 

O să-i bage limba în gură. L-a lăsat să o facă o dată şi de atunci vrea de 
fiecare dată să o sărute. Îşi aduce aminte de un roman al lui Bukowski, în 
care acesta povestea că, pentru el, lucrul cel mai intim este sărutul pe gură. 
Pe vremea aceea i s-a părut că era vorba de o reflecţie falsă. Acum o 
înţelege mai bine. Departe de cap, tocmai între picioare, e loc să te mai 
gândeşti şi la altceva. Dar senzațiile gurii chiar înseamnă completitudinea. 

Pentru moment face pe naiva, la marginea patului, iar el se masturbează, 
mângâind-o. Apoi o culcă pe spate şi se aşază peste ea. 

Îi dă părul la o parte de pe figură, zicând că vrea să-i vadă ochii. Se 
întreabă cât i-ar da ca să-l lase să-i vadă măruntaiele. Oare ce îşi închipuie 
bărbaţii că ascund femeile, de vor mereu să le vadă din toate poziţiile? 

I-o trage, transpiră abundent şi respiră zgomotos. Suflu fetid. Magar 
bătrân. Se reţine bine să ejaculeze, ca să dureze cât mai mult. La sfârşit, peri 
de pe pieptul lui vor fi lipiti pe pielea ei cu sudoare. Pe ecran, o fată 
încearcă să răspundă întrebărilor unui prezentator zelos, elegant şi haios. 

Nadine mişcă mecanic bazinul. Îi spune tot felul de chestii despre 
corpul ei. Ce cur cald are. O prinde bine de şolduri ca să o conducă, îi ridică 
picioarele şi îi desface puternic fesele. Face toate gesturile care-i dau prin 
cap ca să-i arate că o foloseşte cum vrea. O întreabă dacă are orgasm. 


Ceea ce i se întâmplă cu uşurinţă, iar clienţilor le place teribil. 

Imediat ce el a ejaculat, ea se şi ridică şi se îmbracă. E prea murdar 
acolo ca să mai facă şi un dus. El îi spune: 

— Ştii, e foarte scump pentru mine... Uită-te şi tu cum o duc... 

Găuri de şoareci. Sordid. Îi e greu să îşi imagineze cum poate locui 
acolo împreună cu fiul lui. Îi e greu să şi-i imagineze pe amândoi stând la 
masă. Ce şi-o fi zicând băiatul? O mai fi având vreo îndoială? Te pomeneşti 
că le spune prietenilor râzând: „Iata plăteşte o coardă de câte ori plec de 
acasă, toţi banii i-i toacă”. ÎI întreabă: 

— Vrei să nu mai vin? 

— Ba da, ba da, vreau să mai vii. Dar ar fi bine să-mi faci un mic rabat, 
ştii tu, ca pe la magazine. Şi-apoi, cu tot ce ai în cârcă, ar fi normal să mai 
cobori un pic tariful, nu? Nu ştiu cât o să mai putem întreţine relaţia, pentru 
un om ca mine este destul de greu să adun suma. 

— Găseşte şi tu un debuşeu mai ieftin. 

— Stai, ceea ce nu înţelegi e că... 

Nadine iese fără să-i mai lase timp să încheie. Ceea ce înţelege e că 
treaba e de tot rahatul. În casa scărilor îl aude strigând că o aşteaptă joia 
viitoare la aceeaşi oră, că o să se descurce el. 

Nu se va mai întoarce la el. Prostul ăsta bătrân va sfârşi prin a o 
confunda cu o soră de caritate. 

Intră în primul magazin de electronice pe care-l întâlneşte. Îşi cumpără 
o pereche de căşti. Cele mai ieftine dintre cele fiabile. Vânzătorul e amabil. 
Înainte să iasă, o întreabă: „Aţi plâns?” Se abtine să-l sfătuiască să-şi vadă 
de treabă si îl priveşte fără să înţeleagă. El explică: „S-a scurs ceva negru 
sub ochi, ca şi când aţi fi plâns”. Mecanic se freacă sub ochi, îi mulţumeşte 
vânzătorului şi iese. A uitat să îşi refacă machiajul când a plecat. 

Îşi pune căştile noi. Dă volumul la maxim. You cant bring me down. Ei, 
totul se schimbă. Vibratie de chitară direct în sânge. Îşi zice că dacă ar da un 
şut într-un perete, s-ar nărui toată clădirea. La preţul ăsta, căştile chiar nu 
sunt rele, nu e chiar totul imputit astăzi. 

Pe scaun, aşteptând metroul, îşi priveşte mâinile. Un tip de lângă ea îi 
surâde. Se face că nu-l vede. 

Chiar dacă e scump, măgarul bătrân e mulţumit că mai sunt fete ca ea cu 
care să o facă. 


Să se culce cu cineva ca să se simtă împlinită. Să fie de folos tuturor. 
Chiar are asta în sânge? 

Este adevărat că e vorba de mulţi bani. Şi nici măcar nu ştie dacă sunt 
dati pentru mare lucru. Sexul le pute a mucegai când li-l ia în gură. Oricum 
este mai puţin penibil decât să meargă la muncă. 

Deşi nu-i aşa de uşor să ţi-o pui fără să te strâmbi. La început ai zice că 
este suficient să ai trei găuri ca să nu-ţi mai pese şi că te poţi gândi la 
altceva cât o faci. Numai că pentru a alunga senzaţia de după, nu ajunge să 
faci un duş şi să trânteşti uşa. 

Dorinţă turbată de a face praf ceva, ceva sfânt. Ei îi place munca asta. 

O voce de puştoaică îi răsună în minte: „Mamă, ce e cu mine de nu 
merge cum trebuie?” Fără ca Nadine să-şi amintească exact despre ce era 
vorba. 

Tipul de lângă ea se apleacă pentru a-i spune ceva. Nu întoarce capul. 

Nu vorbeşte niciodată cu nimeni despre ceea ce face. Nu că i-ar fi 
ruşine. Există un orgoliu de a te lăsa să ajungi atât de jos. Un eroism în 
decădere. Îi dispretuieste pe ceilalţi, pe cei care nu ştiu nimic despre ea şi 
care o tratează de sus, imaginându-şi că au un plus de demnitate. 

I se potriveşte meseria asta. Mai ales în momentul cheltuirii potului. Sa 
devalizezi un supermarket, să te întâlneşti cu femei care îşi aleg iubiții care 
şi-o trag gratis, care numără ban pe ban ca să-şi hrănească familia. 

Îşi dă seama că surâde în gol. Cel de lângă ea ia asta ca adresându-i-se 
şi îi pune o mână pe umăr pentru a o convinge să-şi scoată căştile şi să-l 
asculte. Se ridică şi merge la celălalt capăt al peronului. 

You’d better take a walk in my wood. You’d better take a walk in the 
real world. 

Să omori pe cineva. 

Chiar îi face rău să se obişnuiască cu ideea. 

Până să apuce să închidă usa, o şi aude pe Séverine tipand. 

— Uite asta chiar că nu îmi place, să îmi iei din whisky fără să mă 
întrebi. Puteai măcar să-l pui la loc, nu? 

— După ce că am mai lăsat ceva... E şi ăsta un efort, nu? 

Nadine merge în camera ei să se schimbe. Cealaltă o urmează: 

— De fiecare dată e la fel: eu spun ceva serios, tu răspunzi cu o prostie 
şi o întinzi. Eşti incapabilă să dialoghezi. Şi, pentru a coabita, trebuie să 


dialoghezi. Ceea ce presupune respect şi eforturi. Şi nu ştiu dacă eşti 
capabilă de aşa ceva... 

Nadine îşi trage un pulover. Vecina n-a îndrăznit vreodată să o întrebe 
direct de ce, de mai multe ori pe săptămână, îşi pune fusta scurtă şi pantofii 
cu toc. 

Ce ar zice să afle de Francis? Ce ar zice toţi cei care o cunosc? 

Séverine continuă să explice cum este cu coabitarea. E o fată frumoasă. 
Eleganta, aproape rafinată. Lipsita de graţie numai când se mişcă. Nu e 
deloc plăcut să o priveşti mişcându-se. Ca şi când ar încurca-o propriul trup. 
Îi lipseşte emotia. Are un gat interminabil de un alb perfect. Ce ar scorni 
dacă ar auzi de Francis? Nu are dreptul să lipească vreuna din etichetele ei 
stupide de situaţia asta. 

Înainte de a-şi da seama ce se întâmplă, mâinile Nadinei îşi găsesc 
instinctiv locul pe gâtul lui Séverine şi încep să strângă cu furie, implacabil. 
Să o facă să înceteze. Călare pe ea, Nadine o ţine la pământ. Fără să se 
gândească la nimic. Concentrată, aplicată. De multe ori când şi-o trage are 
impresia că iese din sine însăşi, că uită de ea pentru o clipă. Deconectează 
din ea acea parte care observă şi comentează. Şi acum simte acelaşi efect. 
Când îşi revine tocmai o gâtuie pe Severine. 

Aha, deci este adevărat că limba iese un pic din gură. Şi că ochii se dau 
peste cap. 

Îşi ridică părul şi-l dă pe spate. A visat de mai multe ori că are un corp 
de ascuns. Îl decupa în bucăţi când tocmai sosea cineva. Imediat arunca 
bucăţile mai peste tot, căci trebuia să ia ceaiul cu invitaţii. Bucati de 
membre împinse sub scaune, lăsate să alunece după perne. În visul care 
revenea adesea se făcea că trebuie să poarte conversaţia ca şi cum nimic nu 
s-ar fi întâmplat. Când, un braţ agăţat cine ştie cum iese de sub comodă. 

Rational vorbind, nu poate tăia trupul Séverinei pentru a-l ascunde. 
Poate că ar fi mai simplu să-l târască până în cadă, să-l taie în bucățele mici, 
să-l aranjeze în nişte saci menajeri şi să-i bage la frigider. Apoi să scape de 
ei încet-încet, răspândindu-i prin oraş... 

Nu are timp pentru aşa ceva. Trebuie neapărat să plece diseară. Oare 
dacă lasă totul aşa, în cât timp va fi descoperit? In cât timp i se va forţa uşa? 
Pe cine va interesa? Séverine nu are angajamente stabile, iar ultimul tocmai 
se încheiase. Deci nu are cine să se neliniştească dacă nu mai apare la 
serviciu. Mama ei este obişnuită să nu primească nici o ştire de la ea 


săptămâni în şir. Nu se vede cu cineva anume în mod regulat. Aşa că o să 
dureze ceva timp până va fi forţată uşa. Poate că de asta ţinea aşa de mult 
să-şi găsească un prieten... Pentru a fi sigură că va fi cineva cuprins de 
nelinişte în cazul dispariţiei ei. Nadine poate, liniştită, să o lase să 
putrezească acolo, nu e nimeni care să sufere atât de mult din cauza 
absenței ei încât să vrea să vadă ce mai face. 

Nadine caută lucrurile pe care Francis a rugat-o să i le aducă. Îşi 
aminteşte că a vrut un centiron şi o carte veche, ca în caz de plecare 
definitivă. Lucrurile au importanţa care li se dă. Îl priveşte. Si ea, dacă ar fi 
să plece pentru totdeauna, ce şi-ar lua? Habar nu are. Încă de mică, atunci 
când era vorba de vreo escapadă, nu îşi dădea seama ce ar trebui luat. 
Răscoleşte printre casete, bagă în geantă vreo zece dintre ele, mai ia o sticlă 
de whisky şi carnetul de cecuri al lui Séverine. Trece de mai multe ori peste 
cadavru. 

Sună telefonul. Mereu i s-a părut ostil şi amenintator. Nu ştii niciodată 
cine te sună, nici de ce. Mereu aceeaşi sonerie indiferent despre ce este 
vorba. Dându-i impresia că toţi cei din afară încearcă să o supravegheze, îi 
calcă pe urme până la uşă pentru a-i băga în cap că pot pătrunde şi ei 
oricând vor. lată că acum a făcut ceea ce trebuia pentru a-şi legitima frica de 
telefon. Toate acele angoase stupide. Teama cu surdină. Impresia de a fi 
doar pentru o clipă scutită de propriul ei destin. Toate aceste lucruri care-i 
sunt familiare şi nu au nici un sens. Acum a făcut ceea ce trebuia să facă 
pentru ca propria ei realitate şi realitatea celorlalţi să coincidă puţin mai 
bine. 

Căştile noi o cam jenează. 

Însăşi esenţa răului. Toate marile noastre oraşe, toate frumoasele 
noastre fete, tot atâtea adăposturi ale infamiei! 

Nadine se întreabă dacă trebuie să ia autobuzul sau metroul spre a fi 
sigură că va prinde ultimul TGV. Nici n-a mai avut timp să facă duş. 


Capitolul X 


Neam de rahat: o să-i plesnească plămânii. Prea a alergat mult. Manu se 
întreabă dacă îşi va mai regăsi vreodată suflul. Îi revine distinct în urechi 
urletul Karlei, izbită de caroseria maşinii. Zgomotul surd al corpului pocnit 
de capotă. N-a văzut mare lucru, a fugit imediat, aproape înainte de a se 
întâmpla. În momentul în care ţâşnea, mintea i-a înregistrat urletul şi acel 
zgomot ciudat. 

Se opreşte într-un bar, caută prin buzunare şi pune la rând maruntisul. 
Numără aşezând monedele pe tejghea. 

— Vreau un whisky şi să dau un telefon. 

Sună la poliţie şi spune: 

— E o fată pe mal, în dreptul barului de noapte, chiar dedesubt, acolo 
unde sunt nişte copaci. Am văzut cum a buşit-o o maşină. Nu ştiu dacă mai 
mişcă, ar fi bine să mergeţi să vedeţi. 

Pe urmă sună şi la pompieri. În caralii nu prea are încredere, nici nu a 
vorbit prea clar cu ei. Pompierii îi inspiră mai multă. 

Îşi goleste paharul dintr-o inghititura şi evită să mai aştepte acolo, ca nu 
cumva poliţiştii să sune înapoi. Acum trebuie să se întoarcă acasă şi să se 
facă praf. 

Se întoarce pe jos, temându-se de toate maşinile, în ideea că tipii ăia ar 
putea-o căuta. Totodată, se întreabă de la cine ar putea împrumuta ceva 
parale. 

La Tony fuseseră văzute plecând împreună. O să aibă necazuri când 
Karla va fi identificată. Va pretinde că din bar s-a întors direct acasă, că nu a 
fost şi ea pe malul Senei. Oricum, sticletii o să-i frece ridichea. 

A ajuns acasă fără a fi găsit pe cineva care să-i împrumute destui bani 
pentru a-şi putea cumpăra o sticlă. Nici nu se pune problema să intre aşa. Să 
se dea cu capul de toţi pereţii, nu alta! Ce păcat că nici un negustor din 
cartier nu îi mai vinde pe credit. 

Până la urmă, îl recunoaşte pe Belkacem călare pe un scuter strălucitor 
de nou. Îl strigă: 

— N-ai să-mi imprumuti vreo zece bătrâne? Ti-i dau mâine înapoi daca 
treci pe la mine. 


Băiatul îi întinde bancnota fără să comenteze. Ce băiat de băiat. O 
întreabă: 

— Nu prea eşti în apele tale. Ai luat cafteală? 

— Nu, m-am împiedicat şi-am căzut. 'Trebuie să beau ca să pot dormi. 
De ce merg, d-aia cad. 

— Ai auzit de Radouan? 

— Eh, ştiu, toţi îl caută. A luat-o razna. N-a mers şi el niciodată pe calea 
cea bună. 

— Las-o p-asta. Chestia e că au dat de el. Mustafa şi ai lui l-au prins 
mai adineauri. Cred că de data asta chiar a înţeles... 

— L-au făcut? 

— Da’ rau de tot. Nu e clar ce are. A ajuns la spital. Are noroc că-i mai 
stă capul pe umeri. Cred că e singurul lucru care i-a mai rămas necrăpat... 
Dar şi ăsta... l-au turnat vitriol pe meclă. Ca exemplu, că prea fitilea 
cartierul în ultima vreme. Să le treacă altora gustul de a o mai face de capul 
lor... 

— Ai văzut tu? 

— N-am văzut nimic. Am văzut când a venit ambulanta să-l ia. Nici nu 
ştiau bine cum să-l adune ca să-l ducă. Nu ti-ar fi convenit să fii în locul lui. 

— Acid pe mutră? Asta iti cam schimbă socotelile... Nu ştii ce-a facut? 

— N-a plătit nişte marfă, pe alta n-a vândut-o unde trebuia... Câte un 
pic din toate astea. În plus, a mai făcut şi pe nebunul cu ei, la primele 
întâlniri, ceva gen mi se rupe de voi toţi... 

— Mersi pentru bani. Eşti cool, cool de tot... Ciao, Belkass. 

Intră în magazinul din colţ. Plăteşte o sticlă de Four Roses. Se întoarce 
acasă. Se aşază în fata televizorului. Bea cu inghitituri mari. Sună telefonul. 
Doar nu o să se lase pusă la colţ de un telefon. Îi smulge priza. 

Mai sunt şi momente din astea. Zile catastrofă. Lichidul a coborât la 
jumătate. Şi nici măcar nu s-a matolit. Aşa că o apucă o furie oarbă. O furie 
neliniştită. Ar vrea să se îmbete praştie cât mai repede cu putinţă. Mai ales 
să nu mai aibă timp să se gândească la ce s-a întâmplat astăzi. 

A terminat sticla. Tot n-a adormit. Dar e cu adevărat uşurată. Ceea ce 
simplifică ideile. Alcoolul te sfătuieşte. 

Îşi scoate toalele rupte şi murdare de pământ. Trage pe ea nişte blugi. 
Are pete vizibile pe piele, dungi gălbui de-a lungul braţelor. Mâine se vor 


transforma în vânătăi. Îşi pune ochelari negri şi ia levierul pe care Radouan 
i l-a lăsat mai devreme. 

Traversează strada şi merge câteva alei mai departe. Urcă până la 
ultimul etaj şi bate la uşa lui Lakim. Nu e acasă. La ora asta e cu afacerile 
lui. Apartamentul e chiar sub acoperiş. Deasupra uşii se află o fereastră. 
Scara pe care te poţi sui până acolo e în dulap, alături de contor. 

Manu se urcă pe acoperiş fără probleme. Cu grijă, să nu-şi rupă gâtul. 
Forteaza fereastra cu levierul, o deschide şi intră. 

Cunoaste bine locul, doar a petrecut suficient timp aici. Daca mai e o 
singură mobilă în locuinţa asta lângă care să n-o fi făcut, s-ar numi că încă 
mai e virgină. Pe perete, Malcolm X, încadrat de doi boxeri. Într-o cutie 
încuiată din spatele frigiderului sunt toţi banii pe care i-a câştigat ca dealer. 
Este singurul dealer din câţi ştie capabil să facă economii. Nu are încredere 
în bănci, fiindcă se teme să nu fie întrebat de unde are atâţia bani. Manu a 
descoperit-o din întâmplare odată, când i-a căzut o linguriţă în spatele 
frigiderului pe care, din pură intuiţie, a încercat să o recupereze. Cheia nu a 
reuşit să afle unde este pusă şi rămăsese să se ocupe de asta mai târziu. 

Sub ultimul sertar al biroului se află un pistol şi cartuşe. Lakim o lua cu 
el uneori când mergea la tir. Lui Manu îi plăcea zgomotul făcut de armă. 
Însă tirul nu a pasionat-o niciodată prea mult. 

Iese pe uşă cu micul seif sub brat şi pusca atarndndu-i greu în bagaj. 
Dacă stă bine să se gândească, chiar că e cam dusă. Se clatină uşor, 
mergând către Mustafa, două străzi mai departe. Sună. I se deschide 
imediat. La drept vorbind, ar fi preferat să nu-l găsească acasă. Dar pentru 
că tot e aşa şi toate se înşiră ca mărgelele pe o aţă... Proprietarul spune: 

— Ce gură spurcată ai când bei prea mult. Ce vrei de la mine? 

Fără să o lase să intre, Manu întreabă: 

— Eşti singur? 

Figura lui Mustafa se îmblânzeşte. Surâde: 

— Se pare că v-aţi cam certat tu şi Lakim. E o groază de când n-ai mai 
venit să mă vezi. Ce, îţi lipsesc? 

Îl împinge în apartament cu un umăr. Răspunde cu voce joasă: 

— Nu. Am venit să-ţi spun că nu e corect ce ai facut cu Radouan. 
Nimeni nu are dreptul să-i facă asta unui puşti. 

Pune seiful pe jos şi scotoceste prin bagaj. ÎI aude declarând: 


— Nu primesc sfaturi de la tine. Nu te-ai privit niciodată? Nu eşti decât 
o cârpă. 

— Nici n-o să mai apuci să primeşti vreun sfat de la cineva, porcule. Cu 
siguranţă sunt ultima cârpă pe care o mai vezi. Profită cât mai ai timp. 

Trage ţinând arma în mâinile întinse. Chestia asta îi scutură braţul şi 
face un zgomot infernal. E mai putin spectaculos decât la cinema. Capul 
bărbatului explodează, iar el cade pe spate. Cum s-ar zice, nu ştie să se 
poarte în astfel de situaţii. Nici asta nu este ca la cinema. Se apropie de 
cadavru, convinsă că trebuie să aibă bani prin buzunare. Direct în gură i-a 
tras. Terci i-a facut mutra. Nu se poate hotărî să-l buzunărească. 

Nu credea că o să fie în stare să tragă. Pentru asta venise, dar îşi 
închipuia că va apărea ceva care o va opri. 

Înainte să iasă, goleşte o geantă neagră de piele şi pune acolo cutia de la 
Lakim. Umblă puţin prin bucătărie până găseşte o sticlă de gin în frigider. 
Nu că i-ar plăcea neapărat ginul, însă oricum este un alcool tare. 

Trage uşa după ea. Pe alee nu e nimeni. Oamenii de pe aici aud tot felul 
de chestii, nu era să iasă pentru un simplu foc de armă. Manu îşi zice: „Deh, 
nu eu trag de obicei, imputitilor!” Nu ştie exact dacă a spus-o cu voce tare 
sau în gând. Privită mai de aproape, chiar e zob. 

Începe să se lase noaptea. Ce lungi sunt zilele de vară. Intră într-un bar 
şi caută în cartea de telefoane „Burgorg”. Notează adresa. Nu ştie cu 
precizie unde se află. Cel mai bine ar fi să ia un taxi, dar nu mai are nici un 
ban şi nici nu e momentul să se apuce să deschidă seiful. 

În stradă dă de un domn în costum. Scoate pistolul fără să ştie dacă este 
încărcat sau nu şi îi lipeşte ţeava de frunte. 

— la zi, piticanie, n-ai un portofel? Ia scoate-l, că azi e ziua mea 
norocoasă, nu a ta. 

Dacă tipul o va enerva, o să-i desfacă teasta în bucăţi. Numai că acesta a 
îngheţat şi îi întinde portofelul fără să scoată un cuvânt. 

— Acuma întoarce capul şi fugi de-aici... Nu mai vreau să te văd. 

Se îndepărtează cu paşi mari imediat ce insul a luat-o la fugă. Deschide 
portofelul: n-a fost doar o toană, e plin de marafeti. Chiar că e ziua ei 
norocoasă. Îşi repetă: „Ce simplu, tot secretul e să nu eziti”. Oare de ce toţi 
ăştia cu cărţi de credit mai ţin şi bani lichizi la ei? Îi e greu să înţeleagă. Dar 
pică bine... Se îndreaptă către staţia de taxi, repetându-şi gânditor din când 
în când: „Ce simplu, totul e să nu eziti”. 


Burgorg, responsabil cu eliberarea condiţionată a lui Camel, locuieşte 
într-un cartier rezidenţial pentru clasa de mijloc. Nimic teribil aici. În drum, 
Manu face eforturi pentru a se obişnui cu gustul ginului. Nici ăsta nu-i 
teribil, nici vorbă. 

Taxiul opreşte brusc în faţa casei. Nu i-a adresat o vorbă tot drumul. 

Înainte de a suna, are prezenţa de spirit să reîncarce arma. Îi ia câteva 
clipe. Totuşi, îi stă bine în roşu. 

Sună. Individul care îi deschide este zdravăn, nu neapărat gras, de vreo 
40 de ani. Şi-l imaginează cu uşurinţă dându-se important, îmbrobodindu-le 
mintea celor eliberaţi condiţionat cu tot felul de vorbe de spirit. Nu că ar 
avea toţi aceeaşi mutră, dar îi poţi totuşi recunoaşte. Întreabă: 

— Domnul Burgorg? 

— Da. 

— Bună ziua, sunt sora mai mică a lui Camel, băiatul care s-a spânzurat 
nu demult. Vă amintiţi? 

Bărbatul confirmă din cap. Încă nu ştie dacă n-ar fi mai bine să o alunge 
imediat. 

— Vedeţi, domnule, sunt câteva mici amănunte care ma cam deranjează 
în toată povestea asta. 

Omul îşi revine. Se îndreaptă şi i se adresează pe un ton peremptoriu, 
tipic autorităţilor: 

— Nu vad care e... 

— Eu da. Te vad pe jos cu botul bucati si cracii in sus... 

Se dă cu un pas înapoi şi îi tinteste gâtul. De fapt, glontele a intrat în 
partea de sus a pieptului. Imediat mai trage o dată. Ceva mai sus. Pe lângă. 
El se clatină dându-se înapoi. Se apropie şi îi lipeşte ţeava de stomac. Mai 
trage o dată şi-l priveşte cum i se prăbuşeşte la picioare. 

Din punct de vedere strict vizual, e mai adevărat decât prima oară. Mai 
colorat. Nici ea nu mai este chiar novice. Profită de experienţă. 

O femeie soseşte dinăuntru, ştergându-şi mâinile cu o cârpă de vase. 
Văzând bărbatul întins pe jos, începe să urle. Aşa că se alege şi ea cu un 
glonte în burtă. „Păcat că nu ştiu să tintesc, în gât ar fi făcut mai putin 
zgomot”. Manu trece un picior peste trupul politistului, la câţiva paşi de 
femeie şi trage în figură până când goleşte încărcătorul. 

La fiecare detonare, corpul îi este împins înapoi, chiar se gândeşte cum 
să ţină mai bine arma. 


Îşi ia bagajele şi pleacă în fugă. Ia primul autobuz pe care-l întâlneşte. 
Ei, şi acum, ce e de făcut? 


Capitolul XI 


Călătoria cu trenul este interminabilă, hotelul uşor de găsit. La recepţie 
întreabă de domnul Pajet. Receptionerul prost bărbierit îi dă numărul 
camerei şi adaugă: 

— Să ştiţi că domnul nu a luat o cameră pentru două persoane. 

— Nu dorm aici, am trecut doar ca să-i fac muia de seară. 

Bate la uşă. Francis lasă ceva timp până să deschidă. Dormea. 

Dă tură după tură prin cameră, făcând-o să pară prea mică. Îşi freacă 
ceafa. Îi e greu să-şi adune gândurile. 

— E aiurea cât de bine pot să dorm acuma, când chiar sunt în rahat. 

Ea se aşază pe marginea patului. Îl aşteaptă să-şi vină în fire şi să fie în 
stare să poarte o discuţie. Desface walkman-ul pentru a-i schimba bateriile. 
Îl aude constatând: 

— Pe ansamblu nu stăm strălucit. La drept vorbind, nu ştiu ce să fac. 
Am câteva idei pe care aş vrea să le discut cu tine. Vreau să aflu şi părerea 
ta despre ele. 

— Nu arăţi prea rău. 

— Asta te frământă pe tine... Nu, dorm ca un bebeluş. Ti-am mai spus 
că nu mă pot opri din dormit. Şi sunt primul care se miră. 

Are un surâs bizar, mai degrabă o grimasă decât un surâs. Reia: 

— Primul lucru ce trebuie făcut e să cobordm să căutăm nişte 
amfetamine ca să vedem mai clar lucrurile şi să termin cu somnul ăsta. 
Trebuie s-o rezolvăm iute şi eficient, fiindcă am multe să-ţi spun. 

Ea aprobă, iar el îi întinde fotocopia unei reţete necompletate: 

— Ocupă-te tu de asta, te rog. 

I-a intrat în cap că ea are scris de medic. Şi-apoi, aşa o ţine la curent cu 
desfăşurarea lucrurilor. Aparent fără a o face special. Ar fi trebuit să spună 
nu de la început, să refuze să se amestece. Acum este prea târziu pentru ea 
să mai dea înapoi. 

— Sus în dreapta pui... 

ÎI întrerupe: 

— Cred că am făcut asta destul de des ca s-o pot completa şi singură. 

Scriind, îl întreabă: 


— Când s-a întâmplat? 

— Alaltăieri seară. A fost o săptămână nebună. Nu au apărut elemente 
noi, o să-ţi povestesc totul de la început, ca să înţelegi bine. 

— Doar nu putem sta toată săptămâna aici. 

E greu să-l opreşti o dată ce a început. Necontenite digresiuni. Mintea îi 
merge prea repede şi în toate direcţiile. Scutură din cap: 

— Nu, nu, o s-o fac scurt şi cuprinzător, este important. Nu trebuie sa 
intri şi tu în rahat din cauza mea. Treaba principală este să-i dai asta lui 
Noélle. 

Pune pe masa un paşaport şi o copertă groasă maro. 

— Am întâlnire cu ea sâmbătă, 13 iunie, la bufetul gării din Nancy. Pe 
la cinci după-amiază. Dacă nu e acolo, aceeaşi întâlnire, a doua zi. Trece 
frontiera cu bicicleta şi contează pe mine. E megaimportant. 

La fel ca şi în afaceri: lucrurile au importanţa care li se acordă. Are un 
simţ al valorilor şi imperative personale, dar foarte precise. Noélle cu 
siguranţă nu avea nevoie de ajutorul lui, dar dacă el a decis că e important, 
aşa rămâne. Îl priveşte. 

Nadine semnează reţeta. Ar trebui să-i povestească lui Francis ce a făcut 
la rândul ei. Ceea ce ar schimba coordonatele dialogului. Se hotărăşte s-o 
lase pe mai târziu. El îi spune: 

— O să cobor la farmacie imediat. 

Şi, înainte să iasă: 

— Drăguţ din partea ta că ai venit, sunt foarte mulţumit să te văd. Asta 
mă va ajuta să mă lămuresc dacă mai pot vorbi cu cineva. 

— Tipul de la recepţie nu prea părea de acord să dorm aici. 

— Am eu grijă de asta. Ai văzut că e o farmacie în faţa hotelului. 

— Am văzut. Nu m-a mirat: eşti genul care ştie să aleagă un hotel. 

Constatarea i-a smuls un surâs. lese. Ea se întinde pe pat. 

Şi ea e bucuroasă că îl vede. Se întreabă subit dacă nu cumva a gâtuit-o 
pe Séverine numai pentru a putea rămâne cu Francis. 

De acum se simte legată de el inexorabil. 

Ştiu că până la urmă o să rămân singură cu tine şi clipa asta o aştept. 

Ar fi trebuit să se gândească să cumpere ceva de băut. 

Îi ia ceva timp să se întoarcă, deşi farmacia este chiar în faţa hotelului. 
Din fericire, vor fi având amfetamine, se simte sfârşită de-a binelea. 


Prea îi ia mult timp. Îşi strânge lucrurile, ia coperta şi paşaportul. Mai 
târziu va fi surprinsă că s-a gândit şi la asta. 

Sigur s-a luat la ceartă cu receptionerul. E în stare să-l convingă nu doar 
că nu mai are nimic de plată, dar şi că în preţul ăsta ar trebui să-i mai 
închirieze o cameră. 

Nu îl găseşte jos. Recepţia e goală şi uşa dată de perete. Din prag îl vede 
ieşind din farmacie cu spatele şi fără să atingă pământul. Deflagratie 
asurzitoare. Craniu care se desface în aer, jerbă largă de culoare închisă în 
noapte. Un glonte în cap. 

Lumini la ferestre. Cineva se repede către corpul căzut. Pleacă spre gară 
fără să se mai gândească. O gheară teribilă o râcâie în pântece. Nici 
picioarele nu prea o mai ţin. Frica materializată, ricoşând în interior. 
Transformând-o în cutie de rezonanţă. Ecou dus-întors amplificându-se. 
Microfonie. Se gândeşte: „Nu mai e nici un tren la ora asta”. E tot ce-i vine 
în minte. Ca unul dintre acele cântece stupide pe care te trezesti 
fredonându-le si nu poţi să faci nimic ca să ti le scoţi din minte. „Nu mai e 
nici un tren la ora asta”. În picioare, în faţa gratiilor. „Nu mai e nici un tren, 
e prea târziu”. 


Capitolul XII 


Manu a luat trenul până la mama ei, plecată în vacanţă cu un nou amant. 
Încă un reprezentant lamentabil al speciei cu goamă decalibrată. Băiat 
frumos, trăsnind a after-shave, cu siguranţă violent când bea. Cu viaţa pe 
care o duce şi farfuza pe care o trage, cu certitudine nu are betii prea vesele. 

În tren s-a fâţâit pe culoar, apoi s-a culcat. A trezit-o controlorul. Durere 
de cap teribilă, adevărat calvar. 

Îşi aminteşte vag ce i s-a întâmplat şi ce caută acolo. E prea bolnavă 
însă pentru a se mai gândi la ceva. 

În apartamentul gol al mamei face o baie, răscoleşte prin dulăpiorul cu 
medicamente pentru a găsi aspirină. E plin de calmante. Mama le foloseşte 
non-stop. Din când în când, chiar abuziv. Manu şi-o aminteşte cântând 
uşurel în faţa televizorului, vorbind singură şi oprindu-se dintr-o dată în 
mijlocul vreunei încăperi, incapabilă să-şi amintească ce se apucase să facă. 
Gândindu-se la ea, Manu are un puseu de tandrete tristă. Dar iritarea 
reîncepe aproape imediat: dacă femeia asta ar fi mai puţin proastă, ar fi şi 
mai puţin depresivă. 

Ştergându-se, se priveşte în oglindă. Corpul îi e plin de vânătăi. A 
încasat mai mult decât şi-ar fi imaginat. Din fericire faţa mai merge, cu 
excepţia buzei uşor umflate. Ce noroc să-i scape nasul întreg. 

Încălzeşte o tartă cu spanac la microunde, bea o cană mare de cafea cu 
lapte complet degresat. 

Sparge casa de bani furată de la Lakim. Îi ia ceva până când capacul 
cedează. 

Bancnotele sunt uzate, dar aranjate cu grijă. Adie umbra unei remuşcări 
imaginându-şi-l pe Lakim cum, seară de seară, se străduieşte să umple 
cutia. Apoi se apucă să le numere, iar scrupulele se evaporă. 

Ceva mai mult de treizeci de mii de franci. Cât să petreci un week-end 
pe cinste. 

Manu mai răscoleşte un pic prin casă şi găseşte nişte pastile de 
Dynintels, pe care le pune deoparte. 

Mănâncă tarta, rece la mijloc. Îşi dă seama că o apucă nervii. 


Sirenă de poliţie. Într-o clipă i s-a umplut spatele de sudoare. Se 
gândeşte rapid: imposibil să vină deja să o caute. 

Totuşi nu are halucinaţii: e scandal în stradă. Stinge lumina şi se repede 
la fereastră. 

S-a întâmplat ceva la farmacie. Nu are cum să afle ce, dar de acolo vede 
mai bine. Sticleti, brancardieri... Nu se distinge prea bine de la fereastră. 

Se aşază la loc. Farmacistul este cunoscut în cartier ca fiind pe jumătate 
tarat. Dar până acum nu s-a făcut remarcat până acolo încât să atragă 
caraliii în miez de noapte. 

Nu-i mai e foame. Casa îi sporeşte plictiseala. Vorbeşte cu voce tare: 

— Nu sunt o femeie de interior. Sunt a străzii şi plec sa dau o raită. 

Verifică dacă lucrurile s-au mai liniştit pe afară şi iese. 


Capitolul XIII 


În faţa gării se află o fată lipită de perete, care priveşte fix în pământ. De 
pe trotuarul de vizavi, Manu aude muzica din căşti. 

Poate că a fost alungată de gagiul ei şi nu ştie unde să doarmă. Sau 
poate că se plimbă noaptea prin cartierele mărginaşe. În orice caz, nu-i este 
teamă că i s-ar putea sparge timpanele. 

Manu traversează şi se opreşte în faţa ei. Fata e cu vreo trei capete mai 
înaltă decât ea şi dublă la gabarit. Îi ia ceva timp până când realizează că e 
cineva care vrea să îi vorbească. Mâna închide automat walkman-ul. Spune 
pe un ton de scuză: 

— Nu mai e nici un tren la ora asta. 

— Nu. O să rămâi aici toată noaptea. 

— Mda, nu mai e nici un tren până mâine dimineaţă. 

— Deh, cel putin ti se oferă o conversaţie. Unde mergi? 

— Mai degrabă la Paris. 

Fata nu prea pare să ştie unde vrea să ajungă. Pe Manu o doare capul. 
Întreabă: 

— Ştii să conduci? 

Cealaltă confirmă. 

— Ei, dacă ştii să conduci, am eu o maşină şi vreau să merg la Paris. 

— Pica bine, chiar pică bine. 

Cuvinte fără convingere. O urmează totuşi pe Manu până acasă fără să 
scoată un cuvânt tot drumul. Nu pare prea trează. Măcar de-ar şti să 
conducă... 

Manu o roagă să aştepte în bucătărie propunându-i să-şi facă o cafea. 
Timp în care îşi strânge lucrurile. 

Când strigă „putem pleca”, cealaltă nu-i răspunde. A dat din nou drumul 
la walkman şi Manu se vede obligată să o scuture de un umăr pentru a o 
întoarce la realitate. 

Scoate maşina din garaj fără probleme, Manu convingându-se că are 
aptitudini de şofer. 

Rulează fără vorbe. Uriaşa are cearcăne ca trase cu creionul. Ciudată 
figură. Nu neapărat dezagreabilă, cât surprinzătoare. 


Numai de-ar fi stăpână pe nervii ei. Miniona priveşte cum, pe marginea 
drumului, copacii defilează în mare viteză. Cu aparenţa unor imobile 
alungite. Întreabă: 

— Te aşteaptă cineva la Paris? 

— Nu, nu neapărat. 

— Pica bine, pentru că tot n-o să ajungi în noaptea asta. 

Manu scoate arma doar pentru a o vedea cealaltă, fără să i-o lipească de 
obraz. Explică: 

— Sunt într-un mare rahat. Îmi pare rău că a picat magareata pe tine, dar 
am nevoie să mă duci în Bretagne. Acolo poţi să păstrezi caseta asta cu bani 
ca să te întorci, furtul nu a fost declarat. În plus, pot să-ţi plătesc şi plinul 
pentru Întors. 

Uriaşa nici n-a tresărit. Abia dacă i s-au mărit puţin ochii. Or este o 
aventurieră înrăită, or nu înţelege nimic din ceea ce se întâmplă. Se 
informează: 

— Unde mergi, în Bretagne? 

Politicos, echilibrat. Ca şi când s-ar fi întâlnit după o petrecere şi ar fi 
invitat-o pe la ea, iar cealaltă ar fi întrebat-o în ce cartier. Manu mormăie: 

— Habar n-am unde merg, vreau să văd marea. 

Îi pare bine că uriaşa o tratează astfel. Manu n-ar fi avut nici un chef să 
facă drumul cu o emotivă. Prea o doare capul. Adaugă: 

— O să mai vedem pe drum. Un singur lucru vreau să înţelegi, dacă o să 
mă enervezi, nu vei fi prima pe ziua de azi căreia îi împrăştii creierii. 

A spus asta ca lucrurile să fie clare şi ca să o testeze pe uriaşă. Aceasta a 
surâs. Manu priveşte drumul. Şi nici o clipă nu-i vine să creadă. 


Partea a doua 


„Umbre nebune, alergati până la marginea dorințelor, 
Fără a putea vreodată să vă stingeti turbarea. 

Departe de popoarele trăitoare, rătăcitoare, condamnate, 
Fugiti de-a lungul deşerturilor ca lupii. 

Împliniţi-vă destinul, suflete disperate, 

Şi alungaţi infinitul pe care îl purtaţi în voi. “ 


Charles B. 
„Furia neputinței făcea să-i tresară degetul pe trdgaci. “ 


James E. 


Capitolul I 


Cafeaua i-a făcut bine. Nadine ţine volanul cu o mână, se întinde 
conducând. Pune o casetă: Lean on me or at least rely. 

Roşcata o supraveghează cu gura larg deschisă. Strâmbă din nas ca să-şi 
arate perplexitatea, dar nu comentează. Bombăne când Nadine dă muzica 
mai tare, însă nu îi cere s-o dea mai încet. Are o rană urâtă în dreapta gurii, 
care încă nu a prins coajă. 

Se uită neliniştită la fiecare intersecţie, bănuind-o vizibil pe Nadine că 
ar vrea să o ducă unde nu are chef să ajungă. 

Nadine n-a mai văzut pe cineva nici purtându-se, nici vorbind aşa de 
urât. Nu a distrat-o nici când şi-a scos arma, fără a fi surprinsă sau 
terorizată. O ţinea aiurea, iar unghiile roase şi acoperite de ojă sărită lăsau 
urme roşii pe patul pistolului. Are degete mici, strambe şi îngălbenite de 
tutun. 

Nadine nu se simte ameninţată. E chiar mulţumită că a fost luată pe sus. 
Nu are de gând să nu asculte, e mult mai bine aici în maşină decât singură 
în faţa gării. 

Şi apoi Bretagne e o idee bună. 

De când merg împreună, Nadine are senzaţia de a o mai fi văzut pe 
cealaltă. Numai că i-ar face prea rău să se concentreze acum pentru a dibui 
de unde această impresie care îi revine când Manu scoate rujul din geantă 
ca să-şi mâzgălească buzele, aplecată spre retrovizor. Gestul pune din nou 
în funcţiune memoria Nadinei: 

— Eram sigură că te-am mai văzut. Într-un film cu nişte câini. 

— Da, şi cu un cal. Ar fi păcat să uiţi de cal. Da’ cum se face că l-ai 
văzut? 

— Mi-l amintesc bine datorită scenei cu ţăranul. Zbierai la el că nu i s-a 
sculat bine. Veşnic aceeaşi poveste cu măgarii ăştia de hardişti care uită să 
taie asemenea pasaje. De-asta m-a marcat. 

— Eu te-am întrebat unde l-ai văzut. Gagiul tău e chitit pe filme de- 
astea? 

— Nu am prieten. Sunt chitită eu de una singură. 

— Zece bile albe. 


— Erai perfectă în film; în ciuda fragmentului ăluia antologic, mi-ai 
părut tare dichisită pe ansamblu. 

— Ar fi trebuit să fiu un star al hard-porno-ului, eşti prima persoană pe 
care o întâlnesc care îşi dă seama de asta. Încă zece bile albe. 

— Ai filmat multe? 

— Nu chiar. Filmul pe care l-ai văzut e unul dintre cele mai bune. Aş fi 
vrut să se numească „Dog knows best”, dar s-au căcat pe ideea mea. Sunt al 
dracului de fără haz rataţii ăştia care fac porno. De asta nici nu filmez prea 
mult. Nu suntem făcuţi să ne înţelegem. 

Nadine îi întinde mâna fără a scăpa şoseaua din ochi: „Încântată, pe 
bune”. Surâde sincer pentru întâia oară şi Manu observă că îi stă bine. 
Strânge mâna întinsă. 

Nu prea ştie ce să creadă despre fata de lângă ea. Îşi suge dinţii 
gândindu-se, înghite zgomotos şi strigă: 

— Futu-i, ce sete îmi e! Trebuie să ne oprim. Trebuie să-mi revin, să 
beau o cafea. 

— E o benzinărie nu departe de aici. Am văzut un panou publicitar. 

— Bună informaţie. Sper că n-ai de gând să-mi faci greutăţi când 
ajungem... 

— N-am nici un interes. Sper că nici tu nu mai crezi asta. Să nu uităm 
să luăm şi benzină. 

Manu renunţă la suspiciuni. Aparent, celei de alături îi convine să 
conducă până la mare. Micuta îşi priveşte pusca, suspină şi o bagă la loc în 
geantă. Scoate cutia de Dynintels şi numără câte pastile i-au mai rămas: 

— Chiar aş vrea să am încredere în tine, dar nu am de gând să adorm. 
Sunt destule pentru amândouă, dacă te tentează. 

Nadine fixează cutia de amfetamine câteva clipe. Pare că vederea ei o 
emoţionează. Manu se întreabă cu cine oare are de-a face. În acelaşi timp, 
uriaşa îi place, nu te contrariază şi dă dovadă de bun-gust. Nadine face 
semn din cap că o să ia şi ea, adăugând că preferă să aştepte să cumpere 
nişte apă. Manu le înghite imediat, explicând: 

— Am nevoie să beau ceva ca să le pot înghiţi. Mi s-a uscat toată saliva. 
E o metodă practică şi pentru supt pula. 

Nadine o ascultă ca din depărtare. Îi revine imaginea lui Francis cu 
craniul zdrobit pe întuneric. 


Prezenţa fetei de alături îi deranjează proiecția interioară, dar o si 
împiedică să şi-o formuleze terifiant. Repetă fără să fie atentă la ce spune: 

— Sunt într-adevăr încântată că te-am întâlnit, pe bune. 

Manu se strâmbă: 

— Mereu esti aşa sau ai suferit azi vreun soc mortal? Trebuie să-ţi revii, 
uriaşo, nu am nici o afinitate cu debilii mintali. 


Capitolul Il 


Benzinărie, lumină albă orbitoare, culorile le izbesc pupilele. Câţiva 
clienţi se învârt în jurul automatului de cafea. 

Toalete gri-metalizat, excesiv de curate. Femei care îşi aranjează 
machiajul în faţa oglinzilor. Una dintre ele îşi schimbă bebeluşul. 

Nadine se priveşte în aparatul de uscat mâinile. Acesta îi deformează 
figura, dându-i alura unui monstru rătăcit şi surdzator. 

Înainte să coboare din maşină, Manu şi-a înfundat în buzunar un pumn 
de bancnote. Se plimbă prin magazin, luând câte ceva din toate. Sandvişuri, 
ciocolată, whisky, sifon. 

Când o vede pe Nadine ieşind de la toaletă, o întreabă strigând dacă nu 
vrea şi ea ceva, deşi locul este de un calm seren. 

Uriaşa face semn că n-are nevoie de nimic. Manu insistă: 

— Vino să vezi „Anal şi spermă”, coperta e super-mişto. Stilul rupere. 

Nadine se apropie: romane-foto îmbrăcate în celofan cu o etichetă 
enormă pentru a masca pula de pe copertă. Părea amuzant. I le smulge din 
mână şi se îndreaptă spre casă. 

Pune totul pe tejghea. Apoi scoate ciocolatele de sub pulover, declarând 
neglijent: 

— Reflex stupid. Am cu ce să plătesc. 

Revine în maşină. Nadine schimbă caseta: So unreal now how I lie and 
try to deny the things that I feel. Înainte de a băga cheia în contact, rupe 
celofanul în care erau îmbrăcate romanele-foto, în timp ce Manu aranjează 
proviziile pe sortimente, pe bancheta din spate. 

În prima fotografie, o blondă cu părul foarte lung stă călare pe un 
taburet de bar cu fesele desfăcute, în timp ce un tip în costum o ia pe la 
spate. Un altul îi priveşte, aşteptând evident să-i vină rândul. 

În a doua fotografie, gros-plan al unui anus ridat, lărgit de un darab de 
pulă. 

Răsfoieşte rapid restul broşurii. Dublă penetrare pe o masă de biliard. 
Fata poartă pantofi cu tocuri negre foarte înalte şi lantisor la gleznă. Sex 
epilat în întregime, clitoris găurit. Chiar că are o alură... În orice caz, o 
impresionează considerabil pe Nadine. 


Manu face plinul, apoi se instalează în maşină: 

— E mişto? 

— Fata e cool. Pur şi simplu reinventează suptul pulii. 

— OK, te uiţi mai târziu, n-o să dormim aici. 

Ies din parcare. Manu se întoarce cu regularitate pentru a mai lua cate 
ceva de mâncare din spate. Vorbeşte cât mai des cu gura plină: 

— Mamă ce mişto e să nu trebuiască să-ţi numeri banii. N-ai, nu-ţi mai 
arde de râs. 

Deschide toate pachetele, le împrăştie peste tot prin maşină, îşi umple şi 
gura la întâmplare, sărate, dulci cum or fi. O anumită constanta totuşi în nu 
contează ce. Prea a făcut totul sistematic: prea mult zgomot, prea multă 
excitație, prea multă vulgaritate. Cel putin pentru moment pare cu adevărat 
antrenată şi capabilă să menţină ritmul. 

Îşi împart pastilele de Dynintels. Din momentul în care acestea îşi fac 
efectul, vorbesc în continuu. 

Nadine surâde, ascultând-o şi găsind-o, în linii mari, plină de bun-simt. 

Rulează în direcţia Brest. Manu a hotărât că aceasta este cea mai bună 
destinaţie. A si întrebat: „Merge, uriaso?”, iar Nadine a aprobat cu 
entuziasm. 

Ajung în oraş înainte de a se deschide barurile. Caută plaja, se rătăcesc, 
o găsesc din întâmplare. 

Manu strigă cât o ţin plămânii: 

— Futu-i, ce mişto e! 

Începe un dans ciudat, o combinaţie de pogo şi swing, zbierând de să-ţi 
spargă urechile: „Aerul iodat îmi trebuie imediat”. Rotatii de braţe, scuturări 
de cap. Demonstraţie de bucurie. 

Asezata un pic mai departe, Nadine o priveşte. 

Manu vine şi se aşază lângă ea: 

— Acum propun să mâncăm la greu imediat ce o să-şi deschidă labagiii 
ăştia barurile. Apoi trebuie sa dorm, aşa că o să iau o cameră la hotel. Tu ce 
ai de gând să faci? 

Nadine ridică din umeri, privind marea în căutarea unui răspuns. Este 
primul moment jenant după mai multe ore. 

— Nu ştiu. Mănânc şi eu cu tine. 

Starea de acum îi aminteşte de serile târzii în care ar fi avut chef să se 
întoarcă acasă cu un bărbat, dar nu îndrăznea să o spună pe faţă. 


Se simte bine cu micuța asta, nu este obligată să îi dea atenţie. Dar îi 
este ruşine să-i spună deschis că ar vrea să rămână împreună. Căci are aerul 
că ştie bine unde vrea să ajungă şi nu are nevoie de nimeni ca să se poată 
distra. 

Manu spune din colţul gurii: 

— Deh, vino la hotel cu mine. Nu ştiu ce crezi tu, dar mie mi se pare că 
ar fi păcat s-o lăsăm baltă când drumul pare bun. 

De data asta, chiar se va petrece totul după cum îşi doreşte Nadine. Nu 
are decât să se umple de multumirea acestor întâmplări, evitând să se 
plângă. 

De data asta, totul se va petrece foarte simplu: nu are nici un rost ca ele 
s-o lase baltă când drumul e atât de bun. 


Capitolul III 


Se învârtesc prin oraş până când Manu vede un hotel care îi place. 

Până la urmă, s-a făcut remarcată la recepţia unui stabiliment de trei 
stele, explicând că vrea „camere vecine cu duşuri beton şi televizor”, 
scărpinându-şi pântecele peste tricou. Nadine stă în spatele ei, jenată şi 
amuzată. lau o cameră cu două paturi, căci era tot ce mai rămăsese, ceea ce 
o aranjează pe Nadine, care nu are nici un chef să rămână singură. 

Se întinde în pat, în timp ce Manu inspectează întreaga cameră. Îşi pune 
walkman-ul şi adoarme aproape instantaneu. 

The words dont fit, I feel like I can’t speak, things are looking bleak, 
please go easy on me, I dont know what’s wrong with me, please be gentle 
with me, take it casy, take it easy. 

Dorm până seara. Somnul profund de dupa amfetamine. Manu o 
trezeste pe Nadine strigandu-i din baie: 

— Bai, ce mişto e aici, n-aş fi crezut nici o clipă, cada e mai buna decât 
o piscină, spuma de baie te înspumează până în măduvă. Deşi pute niţel. 
Doar n-o să dormi până mâine... 

Lui Nadine i-au trebuit câteva secunde pentru a-şi reveni şi a-şi aminti 
totul. 

Micuța coboară să caute de băut, revine apoi cu două sticle de Jack 
Daniel's în cutii negre. Umple paharul pentru spălat pe dinţi, îl aşază în 
echilibru pe calorifer pentru a deschide uşa-fereastră. 

Nadine iese de la duş chiar în momentul în care paharul se răstoarnă. 
Ridică din umeri şi declară doct: 

— Nu e de glumit cu Jack, Manu, nu e de glumit. 

Se întinde pe burtă, pe când cealaltă şterge pe jos cu tricoul. Apoi 
mormăie: 

— Nu sunt femeia lor de serviciu. 

Lasă baltă pata de whisky, se întoarce către Nadine şi rămâne un 
moment cu gura căscată. Declară: 

— Nadine, ştii ce bine ti se vede curul de aici. 


Nadine se întoarce, îşi dă părul pe spate, surâde prosteşte şi iese pe 
terasă. 

Cealaltă o urmează cu sticla apăsată pe sânii mici. Poartă sutien cu cupe 
verde-sticlă, lucru destul de surprinzător, cu cusături aurite din loc în loc. 

Strigă: 

— Nu vreau să mă crezi o pisăloagă, dar cred că te cam ascunzi după 
deget. Ce-ai patit pe spate, uriaşo, n-ai prea fost cuminte? 

Nadine îşi trece palma peste spate fără să răspundă. La pipăit, 
umflăturile păreau enorme, cu reliefuri sinuoase şi dure. Manu înaintează şi 
o întreabă dacă se poate uita mai de aproape. Aceasta tine tricoul ridicat 
până la umeri şi se gândeşte o clipă. Apoi se lasă privită în tăcere. 

Dâre întunecate îi acoperă toată spinarea ca o frescă pe care cineva ar fi 
încercat să o şteargă cu furie. Hieroglife neliniştitoare întipărite în carne. 

Manu suspină, lasă să cadă tricoul celeilalte şi comentează: 

— Mi-e greu să înţeleg. Dar e destul de drăguţ. E artă abstractă sau ce? 
Cu ce te-a desenat aşa? 

— Cravaşa. 

— E şi asta o chestie, nu-i vorbă. 

Îi întinde sticla Nadinei şi insistă: 

— Văd că nu vrei să vorbeşti, dar tare mi-ar plăcea s-o faci. Mărturisesc 
că nu înţeleg, aşa că ar trebui să-mi lărgeşti orizontul. Porcăriile astea te 
ajută mai bine la orgasm? Nu mi-ai zis că ai nevoie să fii cotonogită. 

— Nu am deloc nevoie, pentru cotonogeală sunt plătită. 

— Cred că am auzit vorbindu-se doar de fete care sunt plătite ca să facă 
sex, nu şi ca să o ia pe cârcă. Iu de ce te bucuri de asemenea supliment? 

— Într-o zi, din întâmplare, dai peste un client care te preferă legată. 
După care, doar ca să vezi ce efect are, diversifici experienţele. Cu timpul, 
te afunzi în noroi. Când eram puştoaică, mă imaginam cu plăcere legată 
zdravăn de o masă de bar, cu curul larg deschis, şi numeroşi domni a căror 
figură nu o puteam vedea îmi făceau tot felul de lucruri derutante. Şi foarte 
degradante. Şi foarte plăcute. 

— Toţi am avut visuri în copilărie şi asta trebuie respectat. Orisicat, 
senzaţia asta de rahat e o preocupare pentru pierde-vară plini de bani. 

— Ce să-ţi spun? Ce e drept, pe termen lung e cam nasol. 

— Zici tu aşa, dar sunt sigură că ti se udă leoarca de câte ori un gagiu îţi 
vorbeşte porcos. După câte mi-ai spus, nici că mă miră aşa ceva din partea 


ta. 

— E cam trist pentru fofoloancă să se bucure doar spinarea, tot trecând 
aşa dintr-o cafteală în alta. Nici o dereglare, nici un derapaj de- 
adevaratelea... 

— OK: tu visai să-ţi crape cineva capul cu bata şi amărâţii ăştia nu sunt 
capabili decât să îţi Invineteasca spinarea. Chiar că te simţi frustrata. 

Nadine surâde. Când vorbeşte, îşi caută cuvintele, ezită cu fiecare nouă 
frază. Îşi dă seama că nu este obişnuită cu efortul de a se explica. Cu toate 
că asta nu o deranjase vreodată. 

Micuta insistă: 

— Povesteşte-mi mai amănunţit. De exemplu, cum ai păţit chestia asta 
de pe spate? 

— Era un piticot cu ochelari enormi, foarte scumpi. Şi pula era enormă, 
nu în sine monstruoasă, ci disproporţionată în raport cu restul corpului. 

Nadine se întrerupe. Face un efort pentru a-şi aminti cum a jucat atunci 
rolul prostituatei. În picioare, în mijlocul livingului se întorsese cu spatele. 
El îi spusese să se aplece, să se aplece mai mult ca să o poată vedea bine. 
Nu putea observa ce se întâmplă în spatele ei. A împiedicat-o să-şi mai 
mişte mâinile legându-i-le la spate. S-a servit de ea cum a vrut, de gura ei 
cât a dorit, s-a jucat cu curul ei şi a chicotit încântat, auzind-o strigând. 
Avea puteri nelimitate asupra ei până la a o aduce în stare să urle şi să-l 
roage să se oprească după ce s-a apucat să o lovească. Bratul i se ridica şi îi 
cobora inexorabil. Nu putea face nimic pentru a se feri de lovituri. Cu totul 
la dispoziţia lui. 

Din când în când înceta cu loviturile, îi vorbea blând, o mângâia ca şi 
când ar fi vrut să liniştească o catea bolnavă, o alinta. Apoi o lua de la 
capăt. 

Rațiunea se revolta în trupul prizonier, obligat să îndure. Îi lingea 
mâinile când se oprea în semn de recunoştinţă. Fiindcă adora lucrul ăsta, îi 
lingea glandul când se masturba la câţiva centimetri de gura ei, aşteptând cu 
pioşenie să o improaste cu spermă. Îl rugase gemând să i-o bage şi în cur, il 
implorase să o facă. 

Toate practicile acelea... Atât de grotesti şi de deplasate, acum, cand 
dorea să vorbească despre ele. Neruşinate. Nadine surâde uşor; în semn de 
neputinţă, se scuză: 

— Nu am cum să-ţi povestesc. 


— E tocmai ceea ce ţi-am spus: te-ai blocat când ai ajuns la cur. De-asta 
iti place atâta şi de asta nu-mi poţi povesti. Unde lucrai? 

— Pe minitel. 

— Ce trist! E un truc pentru cei cu moralul la pamant. 

— Manu? 

— Ce-i? 

— Ja baga-ti tu sticla aia de whisky în cur şi mai du-te-n mă-ta... 


Capitolul IV 


Pe terasa inundată de soare citesc în tăcere ziarul. Articole privitoare la 
„un inspector de poliţie împuşcat sălbatic la domiciliu, soţia prăbuşită lângă 
trupul lui”, dar şi câteva rânduri despre „o reglare de conturi între gangsteri 
de duzină”. Manu se miră cum de nu le-au asociat încă. E plină de bună- 
dispoziţie, vizibil satisfăcută de a fi făcut să curgă ceva cerneală. 

După un aperitiv prelungit sunt deja pilite când se instalează în fundul 
unui restaurant putin frecventat. 'Toarnă în ele trei sticle de vin roşu. Nu mai 
e nimeni la mesele din preajmă. Manu atinge braţul chelnerului găsindu-şi 
tot felul de pretexte, cu plăcerea răutăcioasă de a-l observa cum nu mai e 
deloc în apele lui. Pe măsură ce orele se scurg, îl prinde de braţ cu tot mai 
multă putere, vorbindu-i doar de la câţiva centimetri. Chelnerul surâde 
încurcat, încercând să o şteargă. 

Ţine continuu paharul în mână şi se întrerupe cu regularitate din 
conversaţie pentru a-l duce la gură: 

— Pur şi simplu sunt o vagaboandă. În filme, tipii au mereu câte o 
replică definitivă în clipa când apasă pe trăgaci. Ştii genul?... 

— Nu. Nu mă uit niciodată la filme. 

— Nu mergi niciodată la cinema? Nu te uiţi niciodată la televizor? 

— Nu. Doar la filme porno. Celelalte mă obosesc. Am văzut Gone with 
the wind când eram mică, dar nu cred că de atunci m-am mai uitat la vreun 
film de la un cap la altul. 

— Ei, şi cum vrei să mai discutăm după chestia asta... 

Prinde chelnerul din zbor, mai cere o sticlă, comentează: 

— Fir-ar să fie, trei sticle într-o zi, abia aşa simţi cu adevărat că trăieşti, 
merită serbat cu demnitate evenimentul. 

Nadine surâde, aprinzându-şi o ţigară: 

— Chiar e de mirare cum de ne-am întâlnit în ziua aia. 

— Nu e deloc de mirare. E un fel de atunci sau niciodată. 

— Nu trebuie văzute lucrurile chiar aşa. Totdeauna mă simt pe dos de 
cum ar trebui şi nu dau atenţie lucrurilor care contează... De exemplu, în 
seara aia nu era deloc momentul să mă simt bine. Dar eu mă simţeam teribil 
de bine. Sunt lipsită de emoţii adecvate. 


— Păi şi eu mă simţeam bine şi nu văd nimic neadecvat în asta. Toată 
treaba era că mă distrasem şi eu un pic... Ai idee ce vrei să faci de-acum 
încolo? Am putea profita de marafetii ăştia ca să calatorim. 

— Numai că eu n-am chef să merg nicăieri. Şi apoi trebuie să ajung la 
Nancy pe 13, i-am promis lui Francis. 

— Asta îmi ieşise din cap. E adevărat că promisiunea făcută unui băiat 
care filtrează amfetaminele pentru a le putea sorbi pure trebuie ţinută. Ti-as 
propune să rămânem împreună până atunci, doar dacă nu preferi... 

— Rămânem împreună, plăcerea este de partea mea. 

— Perfect. Ar trebui să-l chemăm pe chelner să ne aducă un whisky ca 
să toastăm... 

Manu se agită şi îl cheamă. Cum acesta nu soseşte destul de repede, se 
ridică să comande direct la bar. Se izbeşte de mese în trecere. Revine 
aşezându-se de bine de rău şi întreabă: 

— De ce trebuie să treacă frontiera cu bicicleta? 

— Nu prea ştiu bine, s-a încurcat într-o poveste nasoală, i se trimisesera 
o sută de doze de LSD prin poştă. Care nu au mai ajuns. Au ajuns în schimb 
caraliii într-o dimineaţă la ea. Doar că nu era acasă, norocul ei. A şters-o 
chiar în ziua aia, iar eu trebuie să-i duc un paşaport şi o copertă. Ca un fel 
de scrisoare de recomandare şi urare de succes. E foarte mişto gagica, am 
întâlnit-o de mai multe ori... 

— Cred că trebuie să fie de tot rahatul să te bagi în aşa ceva, nu mai poţi 
dormi liniştită. 

— Peste puţin timp, o să mai primesc amănunte în legătură cu asta. 

— De-acum n-ar mai trebui să bem şi în nici un caz să ne îmbătăm. Ar 
trebui să agatam ceva. Cu cât te futi mai zdravăn, cu atât gândeşti mai putin 
şi dormi mai bine. Ce zici, nu agatam şi noi ceva în seara asta, să avem ce 
duce la hotel? Dacă tot e să te lege mai devreme decât era prevăzut, nu e 
bine să se întâmple aşa, pe uscat. N-am nici un chef să mă ascundă înainte 
să fac indigestie de la spermă. Aş prinde un surfer blond, i-aş lipi ţeava 
puştii de tâmplă şi l-aş pune să-mi lingă clitorisul la un videoclip cu tot 
dichisul. 

Lui Manu rima i se pare satisfăcătoare şi o scandează pe toate tonurile, 
până când Nadine o întrerupe: 

— Eu aş prefera un băiat intelegator. 


— Tu eşti altfel: s-o sugi e tot ce te interesează. Nu avem aceeaşi 
opţiune. Ei, vorbeam şi eu aşa, ca să mai treacă timpul. La drept vorbind, 
nici nu-mi plac surfer-ii. Da” chiar, pe minitel ce-ţi treceai în C.V.? 

— Tânără venală, dar foarte docilă, caută domn sever. 

— OK... Şi din acel moment, sigur le trezeai interesul lupilor pasionaţi. 
Mergem? 

Nadine cere nota. Chelnerul îi este recunoscător încă de la început, căci 
are impresia că ea mai poate modera ardoarea micutei şi că poate conta pe 
ea, ca să îl apere în caz de derapaj prea violent. 

Completează cecul, se gândeşte la Séverine şi reflectează cu voce tare: 

— Mă întreb dacă a descoperit-o cineva. Mă întreb dacă-l freacă grija 
pe vreunul de toată povestea asta. 


Capitolul V 


Aşezate la tejgheaua unui bar luminat verde-albăstrui, urmăresc băieţii 
care intră, fixează bărbaţii cu neruşinare. 

În curând, Manu se freacă de un tânăr care poartă pantaloni cu talie 
joasă şi căruia i se văd umerii, căci are un tricou fără mâneci. Muşchii sunt 
rotunzi şi provoacă dorinţa de a fi atinşi cu mâna, de a fi simtiti cu limba. 
Surâde ca şi când ea i-ar povesti ceva, pare uşor pierdut şi deloc sălbatic, o 
lasă să se apropie, să îl atingă, şi continuă să surâdă. Nu poate deranja pe 
cineva. 

Nadine îl ascultă pe băiatul care o ţine de mijloc povestindu-i cum a 
călătorit în Thailanda. S-a întors în Franţa ca să mai facă ceva bani pentru a 
putea pleca imediat după aceea. E mulţumit de el, se crede gagiu mişto, e 
dezinvolt şi face cu ochiul în dreapta şi în stânga. E obişnuit să placă 
fetelor. Îi priveşte mâinile în timp ce îl ascultă, gândind: „În curând degetele 
astea or să mă atingă sub pântece, or să-mi desfacă pizda ca să intre cât mai 
adânc cu putinţă”. De-a lungul antebraţului venele îi sunt proeminente şi 
enorme. O sărută pe gât, supremă tandrete de luptător. Cu adevărat are chef 
de el, nu regretă decât că vorbeşte atât de mult. O trage pe Manu de mânecă 
spunându-i că vrea să meargă acasă. les toţi patru. 

Mergând, Nadine se gândeşte la fotografiile din broşurile cumpărate de 
la benzinărie. În ce fel stătea fata aia călare pe taburetul de bar şi îşi lăsa 
curul şi gura umplute de cei doi tipi în costum. Se întreba cum se vor 
petrece lucrurile odată ajunşi în cameră. O supraveghează pe Manu cu 
coada ochiului. Micuta îşi este egală siesi: ţipând şi încercând să-şi lase 
sânii la vedere. Şatenul de lângă ea o ascultă cu scrupulozitate, ca şi când ar 
fi bănuit că ar putea să-i spună lucruri cruciale şi adevărate. 

Cel care era cu Nadine îi şopteşte la ureche, vesel şi complice: „Bună 
bucată prietena ta”. Preliminariile ar fi mai puţin plicticoase dacă tipul ăsta 
ar tăcea din gură. 

Îi mângâie spatele pe sub tricou, se joacă cu vârful unghiei de-a lungul 
coloanei lui vertebrale. 

La hotel cuplurile stau alături pe cele două paturi. 

Initiat, gagiul Nadinei întreabă: 


— Vă faceţi des planuri pentru patru? 

Ea îi răspunde: 

— Da, dar dacă ai fi un pic atent, ai putea să remarci că în seara asta 
lucrurile nu au nimic din ceea ce ar putea fi un plan pentru patru. 

Îl sărută pe gură, i-o scoate din pantaloni, iar el i-o bagă cât mai adânc 
cu putinţă, fără să mai aibă nevoie să se ajute cu mâna. Frumoasă lovitură. 
O lucrează încet, respirând puternic, ea îşi prinde coapsele pentru a se 
deschide şi mai mult, ca să i-o bage şi mai adânc, înnoadă picioarele în jurul 
lui când îl simte accelerându-şi mişcările. Palpitând în străfundurile 
pântecelui ei, ejaculează. Nu se retrage imediat, iar ea se mişcă uşor de jos 
în sus, căutând valul cel mare. Lovitură de şolduri care o face să se 
prăbuşească în ea însăşi calmată din cap până în tălpi de deznodământul din 
pântece. Bine futută. Se desface de el şi se întinde pe spate. 

Nadine întoarce capul către patul vecin. Manu îşi călăreşte prietenul, se 
ondulează şi aproape fredonează, se mişcă plăcut şi cu graţie, trăgându-şi-o 
conştiincios. Nu seamănă una cu alta. Nadine se gândeşte privind-o: 
„vânează bărbatul”. Părea o ceremonie de exorcism. Băiatul îi mângâie 
sânii şi o lasă să-şi facă treaba. Manu îşi pune mâinile la ceafă şi îşi strânge 
gura ca într-un suspin. Mâinile băiatului o trag brusc către el. Scena se 
petrece într-un bizar alb-negru, culorile nopţii. 

Tânărul se desface din imbratisare şi o culcă pe spate. Ea îi conduce 
capul între picioare. Privirile i le întâlnesc pe ale Nadinei. Doi ochi mari, 
calmi şi atenţi. 

Ceva mai târziu, tipul care făcuse asta se ridică, îşi pune de băut şi, cu 
un aer complice şi eliberat, propune: 

— Ce ziceti, fetelor, n-ar fi mişto să ni le sugeti un pic? 

Pe marginea patului, celălalt îşi aprinde o ţigară ca şi când nu l-ar fi 
auzit şi se străduieşte, să ignore surâsul de coniventa care îi este adresat. 
Manu răspunde: 

— N-am nici un chef să te fac să te simţi bine. Ca să-ţi spun drept, mai 
bine te-ai căra. Imediat. Puţi a cacat, boule, eşti insuportabil. 

Spunând asta, se întoarce către Nadine ca pentru a-i cere autorizaţia de 
a-l da pe uşă afară. Şi el se întoarce către Nadine, aşteptând-o să intervină. 
După ce au făcut şi după cât a simţit-o de entuziasmată, se aştepta să-i ia 
apărarea. Nadine ridică din umeri. Ar fi preferat să nu se trezească lângă el 
mâine dimineaţă, dar nici nu şi-ar fi bătut capul cu chestia asta. Să se 


descurce. În ceea ce o priveşte, şi-a făcut plinul şi ar vrea mai degrabă să 
tragă un somn. 

Tipul ezită o clipă. Manu comentează: 

— Băi, fraiere, măcar o dată în seara asta te-ai scos, nu poţi să zici că ai 
trecut pe aici degeaba. 

Se crede haioasă şi rânjeşte. El, domn, se îmbracă în grabă şi o şterge 
fără să mai adauge nimic. 

Nadine ia sticla şi declară: 

— Acum lovitura de şolduri se dovedeşte convingătoare. 

Manu clatină din cap, aprobând: 

— Părea că se descurcă, dar ăsta nu e un motiv ca să devină penibil. 

Cel rămas nu spune nimic, ca şi când totul s-ar fi desfăşurat perfect 
normal. Când Manu se întoarce, îngenunchează între picioarele lui şi i-o ia 
în gură, el se joacă în părul ei, părând să-i placă, dar fiind cu gândurile în 
altă parte. Ridică privirile şi îi surâde Nadinei, care adoarme uitându-se la 
ei. 

Mai târziu o trezeşte desenând cu vârful degetelor pe spatele ei. O trec 
frisoanele până în vârful tălpilor, nu are timp să-şi mai adune gândurile, 
limba lui mică i-a intrat cu totul în gură. Delicioasă şi agilă. Trupul lui este 
grațios ca de copil, sexul cald şi liniştitor când îi intra în pântece. Îi e infinit 
de recunoscătoare că se poartă aşa, iar când o strânge mai puternic în braţe, 
murmură: „Ce bine e”. Ar vrea să plângă pe umărul lui. 

Dimineaţa la sculare, tânărul deja plecase. Se simte bolnavă, prea a băut 
mult aseară. Merge la robinet şi bagă în ea apă câtă poate intra. Manu face 
un zgomot incredibil dormind de-a latul patului, cu gura larg deschisă. 
Nadine îşi ia walkman-ul şi coboară să se plimbe. Touch me, I’m sick. Dă 
mai multe ture în jurul clădirilor din zonă, bea un suc de portocale aşezată 
pe o bancă. E timp frumos şi soare strălucitor. If I think, I'll think of you. If I 
dream, I will dream of you. I open my eyes but they cannot see. Îl revede pe 
Francis aruncat pe spate si i se pune un nod in gat. Se intoarce la hotel si o 
trezeste pe Manu. 


Capitolul VI 


— E destul de neplăcut: nici nu ştim dacă ne caută sau nu. 

— Nu trebuie pierdut din vedere ca sticleţii sunt proşti din naştere. 

— Nu trebuie uitat nici că sunt harnici şi că nu prea ne-am luat măsuri 
de precauţie. 

— În orice caz trebuie să schimbăm maşina. Mama o să se întoarcă şi o 
să o declare la furturi. Ar fi culmea prostiei să fim arestate pentru furt de 
maşină. Şi ar mai trebui să facem rost şi de ceva bani. În curând o să mi se 
golească sacul. Dracu” să le ia, n-aş fi crezut o clipă că o să se ducă atât de 
repede amărâtele alea de economii. Altfel e de spus că e mişto: nu ne-am 
lipsit de mare lucru. Ceea ce schimbă lucrurile un pic, ba chiar le schimbă 
cu totul. 

În dimineaţa aceea plecaseră până la Quinper, unde închiriaseră o 
cameră imensă cu ferestre până la tavan. Manu plătise cash, scoțând 
bancnotele cu pumnul din geantă. Nadine a cerut hârtie de la recepţie şi s-a 
aşezat turceşte pe pat ca să poată reflecta. Ce trebuie să facă şi ce nu trebuie 
să facă oamenii în situaţia lor. Până la urmă desenează cercuri şi triunghiuri 
de toate mărimile, îngroşând fiecare linie. 

Asezata pe marginea ferestrei, cu picioarele în gol, Manu tine sticla de 
Jack Daniel's lângă ea. Mănâncă Bounty supraveghind strada. Are chilotei 
de satin roşu cu dantelă neagră, genul western. Cu regularitate interpelează 
trecătorii: 

— Băi, gagiule, stai liniştit, sunt cu ochii pe tine. Pe tine, da, te sfătuiesc 
să nu faci pe nebunul. 

Râde de una singură. Nadine se ridică pentru a-şi turna un pahar. În 
camera vecină, un bărbat se ceartă cu prietena lui. Nadine întreabă: 

— Cum facem să facem bani? 

— E plin de mizerabili pe aici. Să curgă sângele în valuri. Să-i tragem o 
insurecție prin toate comunele. Asta da spectacol... Să dăm iama prin 
buticării şi pe la toate babele amărăştene... 

— Ai idee de unde să începem? 

— Sigur că nu. De ce ai vrea să ştiu mai bine decât tine cum se adună 
banii? Să ne plimbăm şi să vedem. Prea îţi baţi capul. Ce rost are să 


premedităm, când oricum nimic nu merge după cum prevezi. Nu există 
control. Trebuie să ne ghidăm după instinct şi să mizăm pe noroc. În orice 
caz, eu aşa văd lucrurile. 

Nadine ridică din umeri: 

— Trebuie să-mi cumpăr baterii pentru walkman. 

— Şi eu aparat de ras pentru picioare. Vezi, imediat au apărut proiectele 
de viitor. Nu mă decolorezi? 

Manu stă pe scaun cu fata la perete. Mănâncă un Mars cu gura larg 
deschisă şi înghite zgomotos. În picioare, în spatele ei, Nadine scoate crema 
decolorantă. Micuta chiar are părul fin, printre fire i se vede pielea capului. 
O mângâie întinzând spuma albă, bucuroasă că o poate atinge. Face mişcări 
blânde, cu atenţie, o masează cu precauţie. Chiar vrea să îi facă bine. Manu 
ţipă: 

— E ceva special pe care ai vrea să-l faci? O chestie anume pe care a-i 
dori-o neapărat înainte de a crăpa? 

Nadine reflectează câteva clipe, apoi răspunde: 

— Mi-ar spune ceva sexul cu un travestit. Da” n-aş putea zice că ţin nu 
ştiu cât la treaba asta. 

— Pe scaunul electric desigur vor aprecia extrema delicateţe a ultimelor 
tale dorinţe. Eu mi-aş trage-o cu un tip ca acela de aseară. Surâzător, cu pula 
curată, intelegator şi cald. 

Deschide o cutie de Smarties: 

— Băga-mi-aş în el de decolorant, cum pute! N-aş fi crezut! Ce jeg! În 
plus, aşa blondă am moacă de casieră. 

Ceva mai târziu, Manu îşi rade picioarele cu un Bic galben pe care l-a 
găsit prin bagaj. Nadine, culcată pe pat, arde cearşaful cu vârful tigarii. 
Spune: 

— Ce caraghios: un amărât de farmacist împuşcă un individ sub 
pretextul că ar fi toxicoman. Şi cum acelaşi individ este bănuit de a fi şi 
asasin, toată treaba nu mai emotioneaza pe nimeni. Sunt lipsiţi de logică. 

— E o proastă organizare, vrei să spui. Este suficient să faci cel mai mic 
pas alături, ceva de genul ajunge să omori pe vreunul, că şi fac toţi corp 
comun împotriva ta. Pe bune, nu cred că merită să ne pierdem vremea cu 
aşa ceva, mai bine deschide o sticlă. Văd că nu prea eşti în apele tale şi 
dintr-o dată nimic nu mai merge. 


Nadine stinge ţigara pe mocheta de culoarea zmeurii, culoare ciudată 
pentru un covor, de parcă ai locui într-un desen animat. Se ridică şi se 
priveşte în oglindă. Are o figură stranie, aşa roşcată. Hipiotă bătrână şi 
buhăită. Îşi scoate punctele negre de pe nas, mai multe o dată tasnind ca 
nişte resorturi albe. În oglindă o observă pe Manu, în timp ce aceasta îşi 
rade muntele lui Venus. Pentru a nu lăsa decât o dungă deasupra buzelor. 
Partea de sus a liniei e uşor strâmbă. Spune: 

— Chiar eşti ridicolă. 

— Nu înţelegi tu nimic. Aşa e cool. Aşa trebuie să arate femeia în ziua 
de azi. 

Nadine priveşte fix cada. Remarca: 

— In orice caz, încă mai căutau glontul. 

— Ce idiot de aparat de ras, m-am tăiat peste tot, n-aş fi crezut... Ce 
rahat... 

— E nasol, într-adevăr e nasol. În plus, să ştii că nu i-ar fi plăcut dacă 
te-ar fi văzut aşa. 

— Aparent nu aş fi avut această bucurie. Auzi, doar n-o să stăm toată 
ziua în casă. Nu mai avem nimic de băut. Să mai ieşim şi noi să vedem 
lumea. 

— Atunci ce facem? 

— O să urmărim steaua cea bună. O să lăsăm latura de ,,futu-ti mama!” 
a sufletului tău să se exprime după cum doreşte... Habar nu am ce o să 
facem. Dar în ceea ce te priveşte, o să începi prin a mă lăsa în pace şi o să 
încetezi să mă întrebi din zece în zece minute ce e de făcut. Nu eşti film 
color, încearcă să-ţi bagi asta în cap. 


Capitolul VII 


Fumează sub arcada unei porţi. Pe trotuarul din faţă este un bancomat. 
Mai multe persoane stau la coadă pentru a-şi scoate bani. Manu scuipă într- 
o parte: 

— Nu văd de ce mai aşteptăm. Următorul e cel bun. 

Următorul este o doamnă de vreo 40 de ani al naibii de bine întreţinută. 
În taior bleumarin bine croit şi fustă până deasupra genunchilor. Impecabilă. 
Cu părul savant strâns în coc descoperindu-i ceafa tare şi fină. Glezna abia 
de-i tremură, numai atât cât trebuie, întinsă de toc. 

Manu se aşază în spatele ei cu cardul în mână ca şi când şi-ar fi aşteptat 
rândul. Degetele femeii sunt puţin cam scurte şi înroşite. Deşi cu 
manichiura perfect făcută, mâna îi trădează proveniența ţărănească. 

Nadine nu ar putea-o urmări, fiindcă este prea mioapă ca să poată zări 
codul, aşa că le aşteaptă ceva mai departe. 

Merg chiar în spatele femeii al cărei fund puţin cam mare ondulează 
plăcut sub fustă. După ce s-a asigurat vag că nimeni nu se uită la ele, 
Nadine a prins-o pe femeie de păr, i-a tras capul pe spate, apoi a fortat-o sa 
intre pe o alee. Femeia abia de opunea rezistenţă, neavând timp să-şi dea 
seama ce i se întâmplă. Pielea feţei îi seamănă cu un ţesut foarte delicat. Si- 
a revenit, protestând şi zbătându-se. Nadine îi simte corpul rezistând şi 
lovind-o în şold. Îi simte parfumul persistent. Nu îi e greu să o stăpânească, 
fiindcă mişcările de rezistenţă ale femeii sunt dezordonate şi lipsite de 
putere. Şi-o dorea incapabilă să se apere şi să facă atâta zgomot, simte cum 
urcă în ea plăcerea murdară de a face rău. O prinde de cap cu ambele mâini 
şi o izbeşte cu faţa de perete de mai multe ori, cât de tare poate. Până când 
Manu o prinde de umăr, lipeşte ţeava puştii sub mandibulă şi trage fără să 
ezite. Nadine smulge geanta din piele maro în care scormoneşte pentru a 
găsi cardul şi portofelul. Pleacă. 

Ajunse în stradă, Nadine simte frica invadându-i gâtul şi braţele. Până în 
acel moment nu stătuse să se gândească, iar gesturile veniseră automat. 
Bizare gesturi, de o înspăimântătoare eficacitate. Automate. 

A înregistrat toate detaliile. Îi revin în minte pe măsură ce merge. Ochii 
femeii refuzau să creadă ce i se întâmplă, ochii larg deschişi în care se putea 


citi: „nu e posibil”. Se zbăteau şi scrutau pentru a înţelege. Părul femeii era 
mătăsos şi parfumat, cocul se desfăcuse când a fost împinsă pentru a intra 
pe alee. Puşca neagră şi strălucitoare se apropia de linia clară a bărbiei, 
gâtul se oferea, mâinile tatonau, se apărau cu stângăcie, încercând să se 
elibereze. Şi incredibila detunătură. Schimbare de tablou. Ochii intacti 
ieşiseră peste carnea feţei, sângele curgea din abundență, supt de țesătura 
taiorului bine croit. Părul desfăcut şi murdar, picioarele îndoite nu mai 
contează cum. 

Formidabila detonare, linia bărbiei în parte terciuită. Întreaga femeie 
transformată în mizerie. 

Manu desface fermoarul vestei negre, scoate şapca şi aruncă totul în 
primul coş de gunoi pe care-l întâlneşte. Nadine o imită, o mânecă a bluzei 
este pătată ca şi când ar fi fost împroşcată cu hemoglobină. Pleacă mai 
departe fără să schimbe un cuvânt. La un moment dat, Manu rupe tăcerea: 

— Deh, a fost ca într-un film bun, de-ăla de te lasă cu ochii-n soare. 

— Adevărul e că merge excesiv de repede... 

— Exact ca pe scenă. Acestea fiind zise, vezi că era să faci o gafă: ai 
stat prea aproape de ea când am tras, puteam să-ţi smulg un braţ. 

— Experienţa va ameliora toate astea, conchise senin Nadine. Manu 
întreabă surâzând gânditoare şi mult mai calmă decât de obicei: 

— Ti-a plăcut? 

Ridicând din umeri, Nadine abia de ezită înainte să răspundă: 

— Imediat după, m-am simţit rău de tot. Avea kilometri culoarul din 
care se ieşea din starea aia şi aş fi vrut să mă aşez şi să plâng într-o 
ambianta de sfârşit de lume. Acum mă simt cu adevărat bine şi nu am decât 
o singură dorinţă. 

— De a folosi asta. 

La bancomat au scos toţi banii pe care i-a putut da aparatul. Nadine face 
două pachete aproximativ egale. Manu i-a strâns pe ai ei în pumn şi i-a 
înfundat în buzunarul de la spate. 

Nadine vrea un walkman de cea mai bună calitate. Observă că folosind 
cardul şi codul îşi pot plăti tot felul de lucruri. Vrea să îşi cumpere şi un 
taior ca al femeii. 

Intră într-un magazin cu vitrina plină de walkman-uri. Nadine îi cere 
vânzătorului să îi arate cinci sau şase modele. Se simte bine, ai crede că 
trupul îi produce cocaină în permanenţă şi o ţine în priză. Vânzătorul arată 


foarte bine. Părul tuns scurt, cercel în ureche. Competent şi afabil, cu un 
spaţiu între dinţii din faţă. Şi nu ştie. A existat mereu acest spaţiu între ea şi 
ceilalţi, acest ceva teribil care îi era teamă să nu fie descoperit chiar dacă 
era vorba de o teamă ridicolă, căci nu avea nimic de ascuns. Acum chiar are 
motive să se teamă de indiscretia celorlalţi, motive serioase de a găsi 
deplasată orice amabilitate. Această bună şi veche senzaţie de impostură, de 
abuz de încredere al celorlalţi. Vânzătorul nu ştie. Spune tot felul de lucruri 
despre modelele respective. Surâzător şi nu prea escroc. Nadine le încearcă 
unul după altul, glumind cu tânărul. Simte confuz că îi place. Ceea ce o 
excită profund. 

Cu mâinile în buzunare, Manu face turul magazinului fără să scoată un 
cuvânt. Se apropie de tejghea şi spune: 

— la-le pe toate, nu vad de ce ar trebui să te enervezi. 

Vânzătorul consideră răspunsul haios şi râde din toată inima. Nadine stă 
aplecată pe tejghea, îndreptată către el. Râde frumos, râs de puşti. Când îi 
vede expresia feţei schimbată radical, se trage repede într-o parte pentru a-i 
lăsa câmp liber lui Manu. Mai are timp să întrebe: 

— Putem plăti cu gloanţe? 

Rânjeşte stupid, deschide geanta şi aruncă toate walkman-urile înăuntru. 
Ridică ochii în momentul detonării: i-a făcut zob burta chiar la mijloc, dar 
şi sticla din spatele lui a patit-o la fel de rău. Urata pictură jerba de sânge 
din spate. Se apleacă peste tejghea pentru a lua bateriile. Vânzătorul se 
zbate pe jos urlând. Manu se apleacă şi ea peste tejghea şi decretează: 

— Îi e mai mult frică decât rău. 

Trece pe sub tejghea, blochează capul individului cu talpa, se apleacă 
pentru a-i lipi ţeava armei de păr şi trage din nou. Bărbatul e scuturat de un 
spasm, apoi se destinde brusc. 

Fetele ies şi se grăbesc să părăsească locul. În geantă, walkman-urile 
atârnă greu şi fac un zgomot neplăcut izbindu-se între ele. Manu pocneşte 
din degete, uşor iritată: 

— Dă-o dracului, nu avem deloc simţul formulării, nu găsim replica 
bună la momentul potrivit. 

— Facem însă gesturile potrivite, ceea ce nu e rău pentru început. 

— Mda, dar acuma, dacă tot e rândul meu, prefer să am grijă şi de asta. 

Nadine nu răspunde. E puţin dezamăgită, căci i s-ar fi părut firesc ca ea 
să fie aceea care să aibă grijă de replică. Micuța insistă: 


— Dă-o în mă-sa, suntem în plin moment crucial, dialogurile trebuie să 
fie şi ele la înălţime. Intelegi, eu nu cred în forma fără fond. 

— În orice caz, nu vom pregăti dinainte evenimentele. 

— Bineînţeles că nu, ar fi contrar oricărei etici. 

Nadine schimbă subiectul: 

— Măi să-mi bag, da” chiar nu e nimeni pe străzile pe unde trecem? Îţi 
dai seama cât e de uşor? N-aş fi crezut aşa ceva. Dacă ştiam, o făceam mai 
demult. 

— Trebuie să ne ghidăm după instinct şi totul va funcţiona corect. Data 
viitoare gândeşte-te mai bine la jucăria mortală şi nu te vei mai bloca în 
detalii idioate. E obligatoriu să ai încredere. 

A ascuns pistolul lipindu-l de pântece pe sub pantalon. O simte în mers 
şi e sigură că încă mai este caldă. Bombăne: 

— Din contră, nu ar trebui să uit că mai am doar opt cartuşe, aşa că îmi 
lipsesc posibilităţile de a mă lansa în canonade spectaculoase. 

— Mda, n-ar prea mai trebui să pozezi în fata cea rea. 

— Ar trebui să nu mai baţi câmpii, uriaşo, şi să te gândeşti să cumpărăm 
ceva de băut înainte de a ajunge acasă. 


Capitolul VIII 


La hotel nu le aşteaptă nimeni. Receptionerul s-a schimbat. Cel nou le 
vorbeşte în timp ce ele aşteaptă ascensorul. În timp ce urcă, le spune: 

— Dacă vă plictisiti diseară, puteţi cobori să beti ceva, avem bere la 
rece. 

Nadine întoarce capul şi îi surâde. Are ochi mari, căprui, iar când apare 
din spatele biroului, i se văd gleznele goale ieşind din tenişii de pânză. Piele 
mată şi surâs deschis. Nadine îi spune la revedere înainte de a închide uşa. 
Ar fi cool să-l agate. 

Beau whisky. Nadine îl pune în coca-cola, Manu se revoltă: 

— Mă dezamăgeşte să te văd făcând aşa ceva, cred că e o practică 
totalmente barbară. 

Nadine nu găseşte nimic să-i răspundă. Întreabă: 

— Nu ţi se pare ciudat că nu ni se întâmplă nimic? 

— Ia stai un pic... Nu poţi zice că nu ni se întâmplă nimic. 

— Vreau să spun că, după tot ce s-a întâmplat, acum stăm şi frecăm 
menta la hotel. Toată lumea ne surâde de-ti vine să crezi că totul ne este 
permis. 

— Tactic vorbind, nu este bine să gândeşti aşa. Pentru că iremediabil 
ajungi să te gândeşti la încheierea poveştii. Ceea ce este nociv pentru 
mental şi o lovitură dată somnului bun. 

Nadine consideră sfatul judicios şi gândeşte în tăcere. Apoi îşi mai 
toamă un pahar, iar Manu o ia de la cap cu teoriile contra amestecului de 
whisky şi cola. 


Capitolul IX 


Ceva mai târziu, Manu coboară singură să se plimbe. Într-o bombă, 
comandă o cafea cu coniac. Pereţii sunt de un galben tern, iar tavanul şi 
tejghelele, din lemn fals afumat. Bar de cartier. Ceaşcă maro, farfurie verde, 
scrumiere galbene de plastic. Se simte ca acasă. 

Se aşază într-un colt. Oglinda agatata în dreapta e plină de jeg, acoperită 
de o peliculă unsuroasă, pătată de amprente de degete şi de muşte zdrobite. 
Blondă cum s-a făcut, are o faţă de curvă pusă serios pe treabă, mai ales că 
nu a făcut economie la ruj. Îi stă bine, se place aşa cum arată. 

Îşi strâmbă gura in fel şi chip, îşi tuguie buzele spre oglindă, surâde 
prosteşte şi îşi joacă vârful limbii. Se găseşte foarte reuşită în rolul de 
devoratoare de pule. Simtea nevoia să înghită o pula până în fundul gurii, 
să-i simtă capul dansând în adâncul gâtului. Păcat că Nadine nu e şi ea aici, 
totul ar fi fost altfel, ar fi putut trăncăni despre suptul pulii cu sau fără ruj de 
buze. 

Părul îi cade pe umeri în bucle moi. A lăsat amprente de ruj pe ţigară şi 
pe marginea paharului. Cândva, Lakim îi spusese: „eşti genul de fată care 
lasă urme pe tot ce atinge”, tocmai când îi pasa o ţigară căreia îi înroşise 
filtrul. Nu-l luase în seamă din cauza laturii lui romantice de proastă 
inspiraţie. De altfel, era un drăguţ. Probabil îi picase prost că îi săltase toată 
agoniseala, doar avea meritul de a o fi strâns. Chicoteşte de una singură. 
Efectiv îi picase prost şi ăsta este cel mai uşor lucru care s-ar putea spune. 
Se gândeşte ce mutră ar fi făcut dacă ar fi ştiut cum i-au tocat ele amărâtele 
alea de economii. Şi dacă de asta trebuia să lase o urmă, atunci chiar că a 
lăsat una! Cu atât mai mult cu cât arma Radom Vis 35 pe care a 
împrumutat-o de la el cu siguranţă i-a adus în vizită caraliii. Gagiul s-a 
dovedit foarte drăguţ cu ea şi o iubea de-adevăratelea. Aia e, din păcate 
magareata a picat pe el. Locul nepotrivit, momentul nepotrivit, partenerul 
nepotrivit. Ce-ai mai vrea, să-ţi mai meargă şi bine în asemenea 
împrejurări? 

Îşi aprinde o ţigară. De lângă tejghea un tip în fulgarin îi aruncă ocheade 
insistente. Fie a văzut-o astăzi cu pistolul în mână, ceea ce totuşi l-ar opri să 
o fixeze aşa, fie îi place genul de coardă vulgară. Manu are o slăbiciune 


pentru băieţii de bun-gust. Îşi lasă mâna să alunece între picioare privindu-l, 
îşi desface uşor coapsele, urcă uşor palma spre pântece, înclină capul şi face 
ca buzele să-i strălucească trecând vârful limbii peste ele. Apoi, cealaltă 
mână îi alunecă peste piept ca şi când ar vrea să-şi aranjeze puloverul. 

Lasă banii pe masa şi iese. Tipul o urmează. Afară e chiar timp frumos. 
Manu se gândeşte: „numai de n-ar fi vreun sadic, ar fi aiurea să mă trezesc 
cu burta spintecată tocmai acum”. Are arma pe undeva prin geantă, numai 
că până să o găsească, ăsta ar avea tot timpul să-i ia gâtul. Treaba e prost 
organizată. Îşi mişcă fundul ostentativ. Îl simte chiar în spatele ei. 
Încetineşte şi se opreşte în faţa unei vitrine cu aparatură de uz casnic. E 
chiar în spatele ei, îi mângâie fundul fără ezitare, o pipăie apăsat între 
picioare. Ea se apleacă puţin şi îşi freacă fesele de sexul pe care îl simte 
deja întărit. Din spate, el îi prinde sânii pe care îi frământă şi îi ciupeşte. Îşi 
simte sexul umezindu-se în unde nervoase şi fierbinţi. O trage într-un 
ungher, unde sunt puse una peste alta mai multe pubele. Duhoare de 
mizerie, pereţi gri de beton. Îşi coboară colantii până la genunchi, bagă 
două degete în gură şi şi le înfige în sexul pe care îl desface cu generozitate, 
ca el să poată intra. Cu cealaltă mână se sprijină de perete. Îi bagă întâi 
vârful sexului zicându-i ticăloasă mică şi trăgând-o uşor de păr. Apoi o 
striveşte de zid, desfăcându-i picioarele. Zgomot umed de du-te-vino, 
cadență bună a pântecelor care au ceva să-şi spună. Se obisnuieste cu stilul 
lui, prinde ritmul şi se mişcă în consecinţă. Lovitură de graţie a sexului. 
Tipul ejaculează gemând. Simte că mai poate rămâne câteva clipe în priză şi 
se masturbează fără să se întoarcă în timp ce bărbatul îşi aranjează haina. Se 
arcuieşte simțind orgasmul sosind, apoi se lasă în genunchi până când îşi 
revine. Îl aude plecând, dar nu face încă nici o mişcare. Privind aleea, se 
întreabă ce ar fi preferat: s-o ia pe la spate sau să-l hacuie. În timp ce tipul i- 
o trăgea, se tot gândea la scena de după-amiază, când i-a imprastiat creierii 
femeii pe perete. Cu adevărat bestial. Bună treabă, ca fututul. Măcar de i-ar 
plăcea să se fute cum îi place să masacreze. Îşi trage la loc colantii si 
părăseşte aleea. Chiar că e prea frumos afară. Fără grabă se întoarce la 
hotel. 


Capitolul X 


Receptionerul are aerul mulţumit văzând-o pe Nadine coborând. Îi oferă 
o bere, iar ea se aşază lângă el în fata televizorului. În spatele tejghelei se 
află o cămăruţă. Lumina albăstruie a ecranului îi aminteşte de bătrânul din 
fundătura Cazino. 

O analizează discret din profil, în timp ce conversează. Vorbesc despre 
emisiunile TV care le plac amândurora. La un moment dat, o prinde de 
bărbie adresându-i un compliment. Nadine roşeşte, coborând privirile. 
Tânărul zice: 

— Ciudat cât eşti de timidă. 

O sărută, iar limba îşi accelerează mişcările ca pentru a exprima 
excitarea. Se întoarce să mai caute două beri. E jovial şi mulţumit de cum 
merg lucrurile, îi vorbeşte ca şi când ar fi fost doi puşti îndrăgostiţi în 
recreatie. Îi pune mâna pe umăr, îi mângâie ceafa. O trece un fior. Îi place 
că i se vorbeşte blând, că e mângâiată tandru. Are voce de adolescent. Când 
era mică, la şcoală, în recreatie, îşi scotea chiloţii şi îi lăsa pe băieţi să-i 
pună mâna pe fund contra un Carambar. Secvente în urma cărora simţea sub 
pântece o febrilitate violentă, dar încă nu ştia că poate profita de ea 
atingându-se. 

Îl sărută îndelung, dar el nu prea are curaj să o pipăie. Nadine banuieste 
că se teme să nu o supere. Are buzele cărnoase, trăsături de copil pe figură 
de bărbat, de copil arogant şi exigent, obişnuit cu multă dragoste. Cu ochii 
întredeschişi, o lasă să îl mângâie, iar ea îi simte sexul întărit dincolo de 
țesătura pantalonilor. Se lasă în genunchi în fata lui, îi scoate sexul şi i-l 
linge, binecuvântând circumcizia. Dacă ar face-o cum ştie ea mai bine, dacă 
i-ar lua-o în gură aşa cum îi place ei, mângâindu-i coaiele cu degetele, dacă 
ar face-o cum ştie ea mai bine, sigur l-ar auzi gemând. Ridică privirile 
pentru a se uita la el, faimosul schimb de priviri dintre cea care o suge şi cel 
căruia i se suge. Sexul lui este fin şi scurt, poate să îl bage în gură în 
întregime şi să îl ţină acolo îndelung, lingându-l fără a-i împiedica 
respiraţia. Face treaba bine, făcându-i şi lui atâta bine pe cât este de 
capabilă. El îi mângâie ceafa lăsând-o în pace şi neîncercând să o conducă. 
Simte crescând în el tensiunea ca şi când ea urma să facă ceva deosebit de 


important, apoi îl vede relaxându-se, respirând uşor. Îi cere: „masturbează- 
te în faţa mea” şi îl priveşte cum o face. La un moment dat, o prinde de păr 
şi se serveşte de gura ei. Sperma îi ajunge direct în fundul gâtului. Mereu 
acelaşi gust, doar cantitatea se schimbă de la un bărbat la altul. Doar că nu 
prea dă atenţie acestui lucru. 

După, el este uşor jenat, dar rămâne la fel de drăguţ cu ea, povestindu-i 
tot felul de lucruri. Îi spune că prietena ei nu se simte prea bine şi că ar 
prefera să urce în cameră. O întreabă dacă se întoarce. Ridică din umeri şi îi 
spune că nu ştie. Are aerul dezamăgit şi insistă puţin. Urcă. Manu nu s-a 
întors. Nadine caută sticla de whisky, face un duş, aliniază walkman-urile 
pe pat: sunt cinci. Le încearcă unul după altul şi-l alege fără probleme pe cel 
mai bun. 

DEATH ROW. HOW LONG CAN YOU GO. 


Capitolul XI 


Când Manu se întoarce, Nadine îşi dă seama că e beată moartă, căci cu 
greu stă aşezată, iar capul îi cade în toate părţile imediat ce şi-l mişcă. 
Cealaltă strigă: „nu te deranja pentru mine” şi se apropie de pat. O întreabă 
în timp ce se dezbracă: 

— Te-a satisfăcut? 

Fiindcă discutaseră despre receptioner înainte de a pleca la plimbare, 
Nadine răspunde: 

— Totul s-a petrecut exact aşa cum trebuia. 

— Cam aşa e treaba cu sexul, de obicei. 

— Ai o mină foarte bună, ceva gen „femeie proaspăt satisfăcută”. 

— Corect. Ai terminat sticla de skiwi? 

— Nu ti-as face aşa ceva. 

Cât timp caută în cealaltă parte a camerei, Nadine cade într-un adevărat 
somn de betiv. Manu dă drumul la televizor. Deschide un pachet de fragi 
Tagada şi îi amestecă cu M&M's. Le pune cu pumnul în cană şi se uită la 
videoclipuri. Adusese sticle mici de bere şi cum termină una, cum o dă de-a 
rostogolul sub pat. Aşteaptă să se facă mangă pentru a putea adormi. Îşi 
aminteşte de chiria pe care nu a plătit-o, lucru care îi întoarce stomacul pe 
dos de câte ori îi revine în minte, angoasă reflexă. Îi trebuie ceva timp 
pentru a realiza că nu mai are de ce să-i pese. lată încă un amănunt 
important. Se afundă în fotoliu. Nadine doarme cu genunchii la gură; în 
asemenea situaţii are adesea atitudini de bebeluş uriaş proaspăt bătut. Pe 
coate pielea îi este mai aspră, uşor gri. Manu stinge ţigara pe braţul 
fotoliului. Nu-i vine să creadă ce haioase sunt clipurile de la televizor. 
Ridică receptorul şi cere la recepţie numărul proprietăresei de acasă. ÎL ştie 
pe dinafară, de atâtea ori a tot sunat ca să se scuze că întârzie cu plata, 
fiindu-i dat să audă câte în lună şi în stele, căci proprietăreasa e ditai curva 
bătrână. Receptionerul întreabă dacă îşi poate permite să o roage să 
vorbească cu Nadine. Manu răspunde: „Eu în locul tău nu mi-aş permite, 
băi fraiere” şi îi cere să-i facă mai repede legătura. Babei i-a luat o clipă 
până să ridice receptorul, iar Manu pur şi simplu urlă: 


— Baba de căcat, poţi să-ţi bagi în cur chiria restantă, că nu-ţi mai dau 
un ban, mă auzi?! 

Închide cu un surâs tâmp. Nadine mormăie ceva şi se întoarce pe partea 
cealaltă fără a se trezi. Manu deschide încă o bere şi se învârte în lung şi-n 
lat prin cameră lovind în aer cu pumnul, surescitată şi euforică, repetând: 

— Ce credeai tu, curvă bătrână? 

Înăbuşindu-se de râs. 

Nadine se trezeşte în miez de noapte; se aude apa curgând în baie. 
Cearşafurile nu sunt umezite de transpiratie. Nici un coşmar. Nici un ghem 
în stomac. Adesea se trezeşte brusc, ceva culcat peste ea o înăbuşă tandru şi 
inexorabil. În seara asta are însă tot aerul din lume pentru a-l respira liberă. 
N-are somn în schimb, aşa că îşi pune căştile şi încearcă să îşi amintească: 
„oare ce făceam eu acum o săptămână la ora asta?” O lasă baltă şi îşi 
aprinde o ţigară. We will pretend we were dead. Caseta se termină. 
Răscoleşte prin geantă, căutând ceva ce ar dori să asculte. Apoi realizează 
că cel mai înţelept lucru e s-o întoarcă pe partea cealaltă. Manu doarme cu 
braţele larg desfăcute. 

Nadine se aşază pe marginea ferestrei. Nu e nimic de văzut pe stradă. 

Her clit was so big, she didnt need no ball. 

Manu mormăie prin somn, apoi se trezeşte şi ea. Deschide o sticlă de 
bere, se scoală şi merge la duş. Se hotărăsc să plece la Bordeaux. Să 
schimbe maşina. E aproape şase. Şi nici un bar deschis. Merg fără să 
vorbească şi fără să întâlnească pe nimeni. Pe trotuare, lumină oranj şi nici 
un zgomot. Reîncep discuţia, căci Nadine vrea să ia trenul, dar nu şi Manu. 

Ceva mai departe, un tip în costum închis scoate nişte bani de la 
bancomat. Range-Rover-ul gri stationeaza cu motorul pornit lângă trotuar. 
Zgomot de motor din ce în ce mai evident pe măsură ce se apropie. Observă 
o siluetă care aşteaptă în maşină. Desigur, o curvă pe care a săltat-o din 
vreun bar de noapte. Acum scoate bani pentru camera de hotel. 

Manu caută febril în geantă, scoate arma, întinde braţul şi face zgomot 
fără să se oprească din mers. Dimineaţa zgomotul este îngrozitor, în 
contradicţie cu plăcuta şi blânda mişcare a bancnotelor care plutesc moale 
spre trotuar. Nadine se duce drept la maşină pentru a culege fata care iese 
grăbită şi fără zgomot, crezând că nu a fost văzută şi că mai are o şansă de a 
o şterge. Nadine o imobilizeaza cu fata în jos pe trotuar, iar cealaltă îi înfige 


trei gloanţe la întâmplare în partea de sus a corpului. Fata îndoaie grațios 
braţele după fiecare detonare. 

Se suie în maşină şi demarează. Mai multe ferestre s-au luminat şi 
câteva capete încearcă cu timiditate să înţeleagă ce se întâmplă în stradă. 
Nadine contemplă în tăcere defilarea lucarnelor luminate, spunând: 

— Au năvălit martorii, i-a scos zgomotul afară. 

— Dar e un zgomot haios. Cu cât mă aflu mai în largul meu, cu atât mai 
mult mă simt datoare să le ofer celorlalţi plăcerea de a vedea. Auzi, uriaşo, 
n-o lua pe autostradă, că-mi strici cheful. Şi la caz de belea, nu mai avem pe 
unde să scăpăm. 

— În orice caz, nu conta pe mine în caz de urmărire, nu cred să fiu bună 
de pilot de curse. 

— Nu fii proastă, chiar nu ai de gând să depăşeşti în caz de nevoie? 
Ţinând cont de ce am avea de pierdut, sper că o să apeşi la blană pedala 
până în ultimul moment... Dacă nu, nu e nici o problemă... 

Nadine pune o casetă: When I wake up in the morning, no one tell me 
what to do, şi dă mai tare. Deschide fereastra şi vorbeşte tare, pentru a 
acoperi întreaga hărmălaie: 

— Futu-i, te-ai fi crezut în no red light, no speed limit. 

— Futu-i, dar chiar acolo am fost, n-ai văzut ce iute l-a liniştit găozul pe 
care i l-am dat? Băi, domnu” Costum de Toale... 

Imită zgomotul pistolului din gură, izbucneste în râs şi adaugă: 

— Astăzi trebuie să ne ocupăm şi de muniţie, ne obligă cadenta 
infernală. 

— Oricum ar trebui mărit depozitul de arme, vreau şi eu una. 

Manu o priveşte cu gura larg deschisă, cască în voie şi comentează: 

— Sigur că-i trebuie, dă-o încolo, cum de nu m-am gândit? Ce idee 
beton, ce coregrafie de vis o să inventam noi două! Ştii pe unde să o iei 
pentru Bordeaux? 

— Nu, şi nici nu văd bine panourile, pentru că sunt mioapă. Încearcă să 
mă anunti la vreme. 

— Eh, nici că ne pasă, condu liniştită înainte. 

I want it now, she said I WANT IT NOW. 


Capitolul XII 


Îşi petrec toată duminica închise într-o cameră de hotel. Manu şi-a pictat 
unghiile în roz pal şi acum le scutură conştiincios, pentru a le usca mai 
repede. Nadine smulge pagini din broşurile porno. Cu walkman-ul la 
maxim, să-i satureze timpanele: Here comes sickness. Pe burtă, cu o pernă 
sub ea, se masturbează uitându-se la poze. 

Blonda cu sexul epilat îi reţine întreaga atenţie. În prima fotografie, 
poartă o rochie lungă, despicată până foarte sus pe coapsă, lăsând să se vada 
strălucirea lenjeriei albe. Sub ea se ghicesc rotunjimea şoldurilor si 
pântecele. Coama în cascadă a blondei coboară până sub fund, subliniindu-i 
rotunjimile. Păr făcut pentru a fi mângâiat şi pentru a-i fi tras capul pe 
spate. Pieptul umflat gen păpuşă BD. Clasa X de sus până jos, transpirând 
spermă. 

În fotografia următoare, blonda desface larg coapsele, nonşalantă şi 
surâzătoare. Pielea buzelor epilate pare catifelată. 

O vede apoi răsturnată pe spate, oferindu-se somptuos. Buzele mici sunt 
omate cu strasuri, un inel aurit îi traversează clitorisul. Eleganta rară. 
Carnea dintre picioare îi scânteiază ca o firmă de bordel. Transgresiune. 
Face ceea ce nu se face cu evidentă plăcere. Este tulburătoare în mare parte 
din cauza aplombului liniştit pe care îl afişează. 

Nadine o contemplă îndelung, impresionată şi respectuoasă ca în faţa 
unei icoane. 

Nadine a imprastiat brosurile în jurul patului. Le reia unele după altele, 
revenind mereu la cea cu blonda. Din când în când, opreşte walkman-ul 
pentru a-i explica ceva lui Manu. De sub magia imaginii sau cuvântului 
care-ţi dă fierbinteli în pântece. Apoi îşi pune la loc căştile şi continuă să 
examineze gagicile din toată lumea. La început s-a cam ruşinat să se 
masturbeze de fata cu cealaltă, apoi, pe măsură ce băutura şi-a făcut efectul, 
s-a obişnuit şi cu ideea asta. 

Asezata pe scaun, dându-şi cu ojă pe unghiile degetelor mari de la 
picioare, micuța o priveşte cum îşi mişcă bazinul lovind perna de sub ea, 
mai întâi distrat şi încet, apoi accelerând mişcarea până în momentul în care 
se imobilizează şi capul îi coboară pe braţe. Imediat după, schimbă poziţia, 


aprinde o ţigară şi începe să discute. S-ar fi zis că după ce i s-a întâmplat, se 
simte obligată să revină cât mai repede la realitate. 

Reîncepe să frunzărească broşurile, dă din nou drumul la walkman şi se 
gândeşte aliniind pozele. 

Spre seară împătureşte cu grijă fotografiile blondei cu sexul epilat, se 
ridică şi pleacă. Manu s-a tuns straniu. 

Se plictisesc în linişte şi aşteaptă să treacă vremea. Fac drumul dus şi 
întors la McDonald's până când restaurantul se închide. Manu este 
dezamăgită, căci se împrietenise cu un adolescent, angajat acolo, şi se 
gândise că ar putea să îl aducă la hotel ca să-şi termine treaba. Numai că 
acesta îi spune politicos, la revedere şi se grăbeşte să prindă ultimul 
autobuz. Se întorc pe jos. Nadine vorbeşte ca să spună şi ea ceva: 

— Am remarcat că băieţii dau destul de des dovadă de tact pentru a 
respinge avansurile unei fete. Mă rog, nu sistematic, dar în general fac acest 
efort. Asta chiar a dat tot ce era mai bun în el pentru a o şterge fără a fi 
neplăcut. 

— Ce vorbeşti, javra mi-a dat papucii ca o javră. Nu văd unde este 
tactul. Ce-ai fi vrut, să-mi mai spargă şi botul? 

— N-a spus nimic urât, asta vroiam să zic. 

— Ce-i drept, nu m-a tratat ca pe o curvă defectă cum ar fi putut să o 
facă. Auzi, chiar că vorbeşti doar ca să consumi aerul. 

Se întorc în tăcere la hotel cu braţele pline de pachete cu sticle de bere 
de la McDonald's. 

Până la urmă, Manu se dovedeşte a fi bolnavă. Vomită în valuri mari, în 
genunchi, în faţa veceului. Umerii i se scutură cu fiecare spasm, îşi goleşte 
stomacul băgându-şi două degete pe gât. Se spală pe faţă stropind în toate 
părţile şi îşi sfârşeşte ultima bere cu pai înainte de a se băga în pat. 

Nadine priveşte în tavan cu braţele încrucişate sub cap. 

Suicidal tendencies. 


Capitolul XIII 


Dimineaţă, Nadine a cumpărat un taior bleumarin şi o servietă de piele. 
Şi-a vopsit părul în negru şi şi-a făcut coc. Pantofii produc un zgomot 
infernal. Manu merge în spatele ei. 

Uriaşa intră prima într-un magazin de arme. Pe Manu a rugat-o să mai 
aştepte câteva clipe. 

Vânzătorul e un omulet pricăjit şi aproape chel. Nervos. Nadine îi spune 
povestea cu soţul pasionat de arme care are aerul să îi placă, aşa că-i face o 
demonstraţie pasionată scoțând tot felul de cutii şi de cataloage. Îl ascultă 
încruntând sprâncenele şi încercând să înţeleagă ceva. A schimbat registrul 
în elevă bună, concentrată, savurând momentul. Îi priveşte smocurile de păr 
din nas şi susură mai mult decât vorbeşte. Simte o undă de afecţiune pentru 
tipul ăsta adipos, sfidător şi plin de el. Se apleacă peste tejghea pentru a-l 
lăsa să-i vadă decolteul. Se distrează, căci îl găseşte insuportabil şi ştie că în 
curând vor pune capăt prostiei lui. Îmbucurătoare perspectivă. 

Intră şi Manu. Impermeabil roz, păr oranj căci vopseaua nu a funcţionat 
după cum fusese prevăzut, ruj de buze roz sidefat, fond de ten oranj în strat 
gros şi rimel albastru. Genul ştoarfă îi stă bine. Vânzătorul îi aruncă o 
privire scârbită şi nu răspunde la salut. Îşi doreşte să-i intre femeile în 
magazin, dar nu chiar orice curvă. Manu răscoleşte prin geantă. Vânzătorul 
îi explică lui Nadine: „10 Auto a ajuns anul ăsta în fruntea clasamentului 
francez. În cazul dumneavoastră, ar putea fi mai convenabil un 40 Smith & 
Wesson. Dacă soţul dumneavoastră este amator de concursuri de tir...” 

Manu îl întrerupe: 

— Dar dacă nevastă-sa este amatoare de tir în tâmpiţi? 

Vânzătorul ridică privirea, nările i se dilată putin, dar rămâne intepenit. 
Manu trage în momentul în care el înţelege că ceea ce ţine femeia în mână 
este un pistol. 

Intră în panică mai mult decât în datile precedente, bagă mai multe arme 
în servieta de piele şi cutii de cartuşe la întâmplare. 

Soneria de la uşă. Tresar şi se întorc. Doi tipi roscati semănând un pic 
unul cu altul intră în magazin. Manu trage în burtă. După câţiva paşi ezitanti 
de dans, cad aproape sincron fără prea mare convingere şi cu aceeaşi 


expresie stupida şi dezamăgită pe chip. Micuta merge lângă ei şi, pentru mai 
multă siguranţă, le trage câte un glonte în cap. O prinde pe Nadine de 
mânecă şi îi spune arătându-i cadavrele: 

— Fii atentă ce subiect de caricatură. De câte ori nu ai trecut pe lângă 
unii ca ăştia şi nu ţi-ai dorit să îi impusti... 

Nadine priveşte cele două corpuri căzute la întâmplare. S-ar fi zis că 
găurile din burtă se vor lărgi brusc şi din ele va tasni un monstru. Din cauza 
sângelui care curge, rănile par un nimic fremătător. Se strâmbă: 

— Mereu e la fel. Mai ales în stadiul ăsta. Ar fi puţine lucruri care... 

— Nu, nu, nu e la fel, ăştia chiar au nişte mutre nasoale de paznici sau 
cam aşa ceva. Stilul rasist-morocănos, agresiv şi periculos. Am comis un 
asasinat de utilitate publică. 

Întorcându-se pentru a ieşi, îşi dau seama că s-a adunat lumea în faţa 
vitrinei. 

Manu îşi face ieşirea cu arma în mână şi dispersează mulţimea urlând: 
„la o parte, grămadă de căcăcioşi”. Nadine o urmează de bine de rău, 
scotandu-si pantofii şi alergând în picioarele goale. 

În urma lor era panică, dar şi un urmăritor tenace. Şi apoi un concurs de 
circumstanţe favorabile, câteva maşini care au trecut la momentul potrivit, 
câteva ocoluri judicioase şi frica infernală care le-a pus aripi la picioare şi 
un avantaj asupra urmăritorilor. 

Au mai încetinit ritmul când li s-a părut că într-adevăr s-au pierdut de 
aceştia. Nadine are tălpile însângerate, iar ciorapii pur şi simplu s-au 
dezintegrat până la gleznă. Manu vociferează chiar mai înainte de a-i reveni 
suflul: 

— Ce i-am mai plantat la naiba-n praznic, gramada aia mare de 
căcăcioşi, n-aş fi crezut. Şi chiar îşi imaginau că o să pună mâna pe noi? 


Capitolul XIV 


În baie îşi taie suvite de par şi se întreabă cum e mai bine să facă pentru 
a arăta cât mai normal. În camera de alături, Manu intră în transă stând pe 
vine printre ziarele răspândite pe jos: 

— Futu-i, pe prima pagină în toate! Teroare în oraş. 

— Chiar credeai că pe aici zilnic mor oameni împuşcaţi? 

— Habar n-am. Or fi murind vreunii. O să citesc articolele şi pe urmă o 
să te informez. 

— Sunt şi fotografiile noastre? 

— Aiurea, nimic limpede. Două portrete-robot neclare: ai un cap de 
boxer, iar despre mine s-ar zice că am cincisprezece ani şi e prima dată când 
o tai de-acasă. Pe bune, nimeni nu ne-ar putea recunoaşte după ele. Nu e 
nici o legătură. În afară de faptul că e vorba de două fete, una mai înaltă 
decât cealaltă. 

Nadine se apleacă spre cele două portrete-robot. Totuşi le seamănă 
îndeajuns. Remarcă: 

— Nu prea ne pică bine. 

Manu se ridică, merge la chiuvetă, scuipă şi răspunde: 

— Nu te imbata cu apa rece. Mutra asta a ta de coardă n-o să rămână 
prea multă vreme doar în jurnale. După tot filmul pe care l-am turnat azi 
dimineaţă la vânzătorul de arme, cred că vor face progrese mari cu 
portretele-robot. Este pentru prima dată când lăsăm o asemenea grămadă de 
supraviețuitori... 

Se aşază şi răsfoieşte ziarele fără să le citească. După o vreme, adaugă: 

— Lucrurile se complică de-a binelea. Din acest moment, nu mai avem 
ce căuta prin hoteluri. Şi nu mult mai târziu, nici pe stradă. 

Nadine reîncepe să-şi taie părul cum i se pare mai potrivit; în spatele ei, 
cealaltă citeşte cu voce tare horoscopul. 

Se întoarce, se aşază pe pat, constată că sticla e goală şi anunţă: 

— În orice caz trebuie să rezistăm până în 13. O să ne fâţâim pe ici pe 
colo, o să ne descurcăm noi. Femeile pot face atâtea lucruri cu trupurile lor, 
ne putem deghiza fără să se mire nimeni. Nu e nici un motiv ca trecătorii pe 


care-i întâlnim să se întrebe dacă nu cumva noi suntem cele căutate, totuşi e 
un oraş mare. Ce zici, cum mi-am tăiat părul? 

Manu o priveşte cu gura căscată de i se văd plombele: 

— Eşti într-adevăr schimbată. Înainte, zulufii de pe frunte îţi mai 
ascundeau un pic mutra. Acum ţi-ai scos cearcănele la vedere. Ai meclă de 
depresivă. E un test pentru viitoarele portrete-robot care, dacă ăia au tehnica 
bună, te vor arăta sub forma a două pete negre cu ceva mutră în jurul lor. 

— Prea am lăsat mulţi martori în viaţă. Cum crezi că îi vor ancheta? 

— N-am lucrat niciodată cu gaborii. Bănuiesc că vor merge mai întâi pe 
la vecini, care vor povesti tot soiul de tâmpenii... De unde să ştiu cum 
anchetează? Tipii ăştia sunt paradoxali. Nici că ai mai văzut entităţi aşa 
dubioase. Şi, în acelaşi timp, sunt oameni de-adevăratelea. În asta le şi stă 
puterea: nu ştii niciodată cu cine ai de-a face. După părerea mea singura 
tehnică de folosit este să-i considerăm nişte cretini, altfel o luăm razna. 

— N-ar trebui să ieşim astăzi pe stradă. 

— Ba da, dar să ni se vadă numai curul. Trebuie ca toţi cei care ne 
întâlnesc să se uite doar la cururile noastre şi la nimic altceva. 

— Ar fi bine să ne punem şi ochelari. Şi pălării. 

— Mda, e cazul să apelăm la accesorii şi să facem tot ceea ce trebuie 
pentru a prelungi plăcerea. E ultima dată când mai locuim la hotel. De 
acum, vom merge pe la gazde. 

— Ai în vedere pe cineva anume? 

— Nu, vom intra în prima casă pe care o vom întâlni. Intrăm, tragem şi 
ne instalăm. 

— Stralucit plan. 

Manu mananca ciocolata cu migdale muscand direct din ea. Nadine a 
aliniat armele pe pat. Ia una gen western cu butoias Taurus. O suceste pe 
toate partile. 

— Parcă vad că o să-mi trag un glonte in cap. 

Nu ştie cum să o folosească, aşa că se joacă cu ea în faţa oglinzii. 

Îşi ia walkman-ul şi coboară pentru a cumpăra reviste specializate pe 
armament. Is she pretty on the inside, is she pretty from the back, is she ugly 
on the inside, is she ugly from the back? 

Faptul că a văzut portretele-robot prin ziare a făcut-o să fie mult mai 
nervoasă decât înainte. 


Nu e deloc în apele ei când intră în magazinul de presă. Răsfoieşte 
„Action Guns” şi „Caietele pistolarului şi ale carabinierului”. Nu au 
interesat-o armele niciodată. Abia acum noţiunea a început să se precizeze 
ca un lucru care se anunţa haios. Măcar de-ar avea timp să se convingă. 
Vânzătoarea i-a oferit o sacoşă pentru a pune revistele, cum i se întâmpla 
când cumpăra materiale porno hard. 

Se opreşte la un magazin de băuturi alcoolice, unde sticlele sunt 
prezentate ca verighetele într-un magazin de bijuterii. Vânzătoarea este 
planturoasă, extrem de surâzătoare şi de mulţumită de propria-i persoană. 
Aur aproape pe fiecare deget, sprâncene epilate foarte fin, mamele enorme 
şi zdravăn încorsetate. Trebuie să fie foarte mişto să le-o frece băieţilor între 
tate. Nadine cumpără whisky şi vin foarte scump, ambalat în rafie. Este 
interesată să sperie toţi marafetii. Ar fi stupid să fie prinse cu buzunarele 
pline. Este amabilă cu vânzătoarea, care îi place. În timp ce îi ambalează 
sticlele discutând despre locuri din Provence, Nadine încearcă să şi-o 
imagineze trăgându-şi-o. O fi spunând porcărioare? O avea mereu chef să 
şi-o pună? E clar că e genul de burgheză vicioasă. Altfel chiar ar fi păcat. 

Îşi spun politicos la revedere. 

When I was a teenage whore, I gave you plenty, baby, you wanted 
more... 

Caseta se opreste chiar la jumatatea melodiei; scoate walkman-ul din 
buzunar ca s-o întoarcă. Un puşti fluieră: „ăsta da walkman”. Ridică ochii si 
îl priveşte. Ce lepădătură!... Surds insolent, gagiu după care pesemne se 
înnebunesc fetele. În orice caz, îi place. Se apropie de ea şi o întreabă: 

— Dacă nu sunt indiscret, ce asculti, încântătoare tânără? 

Îi vorbeşte ca un bărbat cu îndelungă practică a agăţatului intensiv când, 
cu siguranţă, nici c-a dat vreo muie până acum. Scoate caseta bâlbâindu-se: 

— Nimic interesant, vrei tu walkman-ul? 

I-l pune în mână şi pleacă. El o prinde de umăr: 

— Mulţumesc, e super... Numai ca vezi, ceea ce mi-ar plăcea cu 
adevărat ar fi să îţi ofer o cafea. 

Ea declină invitaţia, el izbucneste în râs: 

— La drept vorbind, îmi convine că mă refuzi, nu am bani nici măcar de 
o cafea... Sunt prea sărac pentru a-mi permite o femeie, asta e problema 
mea. 


Pleacă. La hotel a mai păstrat un walkman. Manu le-a expediat pe 
celelalte trei, împachetate în bancnote, pentru a nu se deteriora la transport, 
unui puşti pe care îl cunoştea şi care îşi dăduse cu acid pe faţă. E latura ei 
umanitară care iese la suprafaţă uneori, contaminând-o şi pe Nadine. 


Capitolul XV 


Când intră în cameră, Manu stă pe vine într-un colţ. Nu poartă decât 
pantofii cu tocuri înalte care se afundă puţin în mochetă. Priveşte atent cum 
îi curge sângele dintre picioare, mişcându-şi fundul pentru a lăsa dare. 
Petele de un roşu închis rămâneau un moment la suprafaţă, picături 
strălucitoare, înainte de a se impregna în țesătură, întinzându-se pe mocheta 
curată. 

Nadine se lasă pe vine în faţa ei şi ia notă de jetul de pişat roşu, foarte 
gros, care iese sacadat când mai mult, când mai puţin. În jet se văd fâşii mai 
închise la culoare, ca smântâna din lapte pe care o iei cu linguriţa. Manu se 
joacă cu mâinile între picioare. S-a umplut de sânge până sub sâni. 
Constată: „e bine înăuntru, mă rog, trebuie să te iubeşti şi aşa”. Apoi, tipand 
şi indicând cu mâna teancul de cotidiane: 

— Mizerabilă specie jurnalistii ăştia. Numai minciuni. Ai adus de băut? 
Mişto. Dar ţi-a luat ceva timp, uriaşo... Când am văzut că întârzii, am 
început să o iau razna. Te ingretoseaza ca îmi las sângele peste tot? Păi 
sângerez ca o Catea în prima zi. Dar ma şi tine doar o zi. Când eram mică, 
patam peste tot numai de-a dracului, ca să văd cum i se face greață maică- 
mii. E de modă veche, nu-i plac lucrurile astea. Dacă ar putea, ar vota 
împotriva ciclului. Aproape că se îmbolnăvea. Am rămas cu gustul de a 
face aşa ceva. Un adevărat spectacol plăcut la vedere. 

— Probabil că le place şi prietenilor tăi. 

— Făceam asta şi prin maşini. Am remarcat că nu mă distra decât pe 
mine. Profit şi eu că eşti vicioasă şi ai spirit larg. Bărbaţii nu prea au marşat 
şi nu prea au rămas cu mine. 

— Nici că mă miră. 

Nadine s-a ridicat fără a scăpa din ochi petele de pe mochetă. Manu se 
culcă pe spate. Lungită pe jos, dă din picioare. Părul de pe pubis e mai 
degrabă deschis la culoare, iar sângele se vede bine prin el. 

În broşurile cumpărate se arată fotografic cum se demontează o armă 
pentru a o curăța. Şi sunt numite toate componentele. Fata în fata, fiecare la 
câte un capăt al patului, îşi petrec aproape întreaga zi întorcând armele pe 
toate părţile. Manu nu s-a îmbrăcat, lăsând urme însângerate pe oriunde se 


aşază. Povesteşte scene de tir văzute la cinema şi, vorbind, tinteste obiecte 
din cameră. 

Este ca şi cum mâna ar fi făcută special ca să ţină o armă. Metal lipindu- 
se de palmă. Evident. lată ce lipsea braţului. 


Capitolul XVI 


Soarele încă ardea, deşi era destul de târziu. Manu, aşezată pe o gură de 
incendiu, zice că vrea să înveţe să conducă: 

— Trebuie să fie beton. Mai ales că ni se rupe. Dacă explodează un 
cauciuc, găsim altă maşină. 

Nadine ridică din umeri, spunând că poate să o înveţe. Adaugă: 

— Deşi mi-ar sări toţi dracii dacă ar fi s-o sfârşim într-o grămadă de 
metal făcută varză, aşteptând poliţia şi descarcerarea. 

— De unde ţi-a venit ideea că o să ne facem zob în vreun zid? 

— Chiar ţi-a ieşit din cap? Peste două zile e 13 şi prefer să fiu întreagă 
până atunci... 

— Si eu. Dar pe 14 am putea plăti intrarea într-un zid. 

Se plimbă prin oraş, dau o tură pe la gară, prin cartierul pietonal, se 
opresc într-un bar şi fac mai multe partide de Flipper, primesc bonus de mai 
multe ori şi deduc că se află sub o stea norocoasă. Apoi îşi continuă 
plimbarea, oraşul e mic şi ciudat construit, dau mereu de aceleaşi străzi fără 
să înţeleagă cum se întâmplă asta. 

Se încrucişează cu oameni care nu le dau nici o atenţie. Oare câţi s-or 
mai fi plimbând ca şi ele, ascunzând sub haină secrete murdare? Idei 
murdare hrănite în intimitate? 

Dintr-o dată se face noapte. Trec prin faţa unei ceainării foarte elegante, 
deschisă încă. Mese din lemn de palmier, geamuri impecabile, stucaturi 
aurite, bine lustruite. Decor pentru mame înțelepte. Vitrină plină cu 
prăjiturele ridicole, colorate şi abundând în unghiuri drepte, cu fructe 
absolut rotunde. 

Intră, căci lui Manu i se părea haioasă ca locaţie, aleg vreo zece prăjituri 
pe care Manu le bagă în gură privind în jur. O bunică şi nepotul ei îi atrag 
atenţia. Doamnă bătrână model curent, cu părul rar şi alb, cu grijă făcut 
permanent. Poartă o rochie decentă, în tonuri de gri, cu gulerul în V. 
Demnă. Riduri profunde dinspre nări spre colţurile buzelor, nu tocmai genul 
de riduri pe care le faci din prea mult râs. Pielea palidă face pliuri în jurul 
gâtului. 


Bătrâna încearcă să abată atenţia pustiului care le fixează, fascinat de 
Manu, care mănâncă urât şi mult în acelaşi timp. Când mestecă, i se văd în 
gură culorile amestecându-se, fiindcă n-o închide. Intrată bine în rolul de 
elefant degenerat nimerit într-o casă de păpuşi. Cele două vânzătoare 
schimbă o privire, descumpănite, enervate, neobişnuite să li se confunde 
localul cu o cafenea ordinară. Una dintre ele are părul şaten deschis, 
ondulat. Roşul din obraji se zăreşte sub un uşor strat de pudră. Sprâncenele 
neepilate formează un V pe frunte, dându-i un aer atent, dojenitor. Gură 
mică, fină, roz ca şi bluza pe care o poartă. Buza de sus e bine desenată, cea 
de jos ceva mai carnoasa. Nadine comentează: „asta e născută să sugă 
pula”, destul de tare ca să audă toată lumea. 

Cealaltă e mai grasuta, brunetă, cu părul tuns drept. Dinţii îi sunt foarte 
albi, ca de porțelan. Poartă mai multe brățări, cercuri de argint care se 
izbesc între ele de câte ori debarasează vreo masă. Plăcut sunet. 

Poartă amândouă bluze roz cu guler alb şi încălţăminte joasă din pânză 
de culoare deschisă fără nici o pată, curățate cu grijă. 

Nadine spune că nu-i e foame. Fără să ştie de ce, locul face să-i crească 
neliniştea. Cel de-al treilea ochi se deschide, o voce rea se amorsează în ea. 
În acest decor şi cu aceşti oameni de faţă se simte ameninţată din oficiu. Se 
vede prin ochii lor şi i se face milă. Manu îşi continuă circul cu băieţelul şi 
nu-şi dă seama de nimic. Nadine strânge din dinţi şi fixează masa. N-ar vrea 
să o apuce din nou. E pitită în fundul unei custi, se ghemuieste într-un colt, 
mâini oarbe şi invizibile încearcă să o agate. Le simte mişcarea în întuneric. 
E vulnerabilă şi împietrită de groază. Trebuie tăiate braţele astea care vor 
să-i facă rău. În ea, un păianjen domneşte şi o aşteaptă cu o răbdare infinită. 

Cu coada ochiului supraveghează vânzătoarele, cărora le e frică. Gândul 
acesta îi alungă apăsarea ca prin farmec. 

Celor două le e frică. Se mai dau ele mari un pic, ştergând tejgheaua. 
Dar crapă de frică. 

Nadine se gândeşte: „poate că proastele astea ne-au recunoscut şi au 
sunat la poliţie”. 

Deşi n-ar prea crede. 

Au ceva, ea şi Manu, care nelinişteşte vânzătoarele. 

Nadine realizează că îi place senzaţia de a le simţi tremurând de frică. 

Bunica se ridică, excedată de micul circ făcut de Manu. Îşi strânge 
lucrurile, înfofoleşte copilul şi trece pe la casă pentru a plăti. Pustiul se 


bosumflă, nevrând să plece imediat. Mai cere o îngheţată. Face gălăgie. 
Trebuie să aibă vreo cinci ani. 

Nadine se gândeşte la ziarele de la hotel şi la asasinii de copii. Se 
gândeşte la titlurile mari şi la comentariile de cârciumă când un copil este 
ucis. La efectul asupra oamenilor. Până şi ei i-ar fi fost greu să facă aşa 
ceva. 

Să se excludă din rândul lumii. Să treacă de capătul ei. Să fie tot ce 
poate fi mai rău. Să deschidă o prăpastie între ea şi restul lumii. Să mai 
marcheze un punct. Toti vor ceva pentru prima pagină si ea poate face asta 
pentru ei. 

Scoate arma, lasă gesturile să se inlantuie fără a gândi. Respiră profund, 
fără a părăsi copilul din ochi. Băiatul care îşi satisface capriciul fără a vrea 
să mai audă nimic altceva. Pistolul îi prelungeşte braţul, scânteiază în prim- 
plan, în centrul figurii puştiului. Bătrâna urlă chiar înaintea detonării, ca un 
huruit de tobă anunțând viitorul solo. 

Abia de a ezitat. Trebuie să o facă. Terciuie din prima lovitură figura 
micutului. Chiar între ochii mari şi negri, incruntati fiindcă se imbufnase. 
N-a avut timp să-şi schimbe expresia. N-a avut timp să înţeleagă. Căzând, 
răstoamă un coş plin cu bomboane ambalate în hârtie strălucitoare, 
multicoloră. 

Nadine se surprinde regretând că imaginea nu se scurge cu încetinitorul, 
remarcând că ideea asta a furat-o de la Manu. Vânzătoarea, pregătită să 
moară, rămâne în prostratie în spatele tejghelei, scuturată de un plâns 
nervos, cu mâinile în faţa ochilor ca pentru a se proteja. Nadine trage în 
mâini, apoi o ia de păr, îi bagă ţeava pistolului în gură şi mai trage o dată. 

În acest timp, Manu se ocupă de celelalte două. Capul bătrânei alunecă 
sub masă, un firişor mizerabil de sânge i se prelinge din gură întinzându-se 
pe caroiajul strălucitor al podelei. Cealaltă vânzătoare e întinsă pe jos ceva 
mai departe, iar în faţa ei totul este deja roşu. 

Înainte de a ieşi, Nadine aruncă o ultimă privire din uşă. Fotografiază 
scena de care va putea profita în linişte mai târziu. Camaieuri în roşu, 
atitudini groteşti. 

Iesind, văd câteva capete care se retrag rapid. O şterg. Manu o ia de 
mână pentru a o ajuta să fugă. Se afundă pe o straduta. Nadine se aude 
râzând cum râzi de ameteala înainte de a te arunca în gol spre manej. 
Micuța încetineşte si se întoarce. Se lasă să cadă pe o margine de trotuar. 


Râs nervos, nebun. Se calmează, se privesc şi încep din nou să râdă. La o 
intersecţie cer lămuriri unui tip în BM gri. Acesta scoate un plan al oraşului 
pentru a le ajuta să se orienteze. Manu deschide portiera şi îl scoate din 
maşină de gulerul hainei. El se agaţă de ea, ea îi trage un şut în picior şi, în 
cădere, un altul în gură. Paradoxal, Nadine aude dinţii crăpând, deşi este 
destul de departe. 

Se aşază la volan şi ocoleşte încet bărbatul care se târăşte pe jos. Trece 
peste el accelerând brusc. Manu coboară fereastra şi încearcă să îl atingă. 
Goleşte tot încărcătorul. 

Cu ochii încă umezi de cât a râs nebunește pe straduta, micuța exultă şi 
izbeşte cu pumnul în palmă, tipand: 

— Futu-i, ce ne mai sincronizăm, n-aş fi crezut aşa ceva. Ai zice că 
facem asta dintotdeauna. Zău că n-aş fi crezut. 

— Unde ziceai că mergem? 

— La Marsilia, e plin locul de gagii. 

Nadine pune o casetă. 

Come on, get in the car. Let's go for a ride somewhere. You make me 
feel so good. You make me feel so crazy. 

Manu nu se calmează deloc, se răsuceşte în scaun şi vorbeşte fără 
încetare: 

— Ai văzut, este ca la jocurile video în scenele mortale, dure. Eşti 
invadată din toate părţile şi îi distrugi pe toţi. Eşti tare de tot, asta e. 
Riscantă lovitura. Dar are farmecul ei. Copilul a fost un abuz. Cinstit, eu nu 
aş fi făcut-o. Dar ai dreptate: trebuie să abuzăm. Şi să ne şi cumpărăm de 
băut. Mi-e groaznic de sete la ora asta. Bun, uite, te previn: o să ne oprim 
într-o buticăraie arăbească şi la arabi nu vreau carnaj. Chiar că nu ai 
principii, ai impusca pe toată lumea. 

— Mi se rupe de arabi. Credeam că trebuie să abuzăm. 

— Trebuie să abuzăm. Însă nu tot timpul. Mai bine am găsi un echilibru 
savant. 

— Ma obosesti cu arabii ăştia ai tăi. Ai fi făcut ceva în viata. Genul 
educatoare sau asistentă socială. Ai şi sentimente bune în stoc. 

— Dacă aş fi fost lăsată, aş fi făcut bine tuturor. Fundamental sunt atât 
de bună, încât pe lângă mine Maica Tereza n-ar fi fost decât o mare 
ticăloasă. Dar inşii ăştia sunt prea slabi, prea dăunători, nu găseşti 
mijloacele să le faci bine. Se ocupă cu toate mărunţişurile, iau lucrurile cum 


sunt şi se plâng tot timpul. Ce rahat. Şi nu au nici o valoare. Aşa că nu pot 
face nimic pentru ei. 

Ca să spună şi ea ceva, Nadine remarcă: 

— Habar nu au ce pierd. 

Cealaltă continuă: 

— Băga-mi-aş, ce sete mi-e. Nu-mi revin din ce-ai făcut. Tocmai 
vroiam să merg la veceu ca să-mi golesc puţin stomacul băgând căcăstoare 
la greu, ca să pot s-o iau de la cap cu prăjiturile... Zău că erau bune, trebuia 
să ne gândim să fi luat şi cu noi, dar acuma chiar vorbesc aiurea. Când te- 
am văzut scoțând arma, am tras şi eu fără să mă mai gândesc. Super- 
demonstraţie de acrobație, ce să mai vorbim. Botezul focului, uriaşo, n-ai 
lăsat lucrurile la jumătate. 

Scoate bucăţi de ciocolată din buzunar, înlăturând firele de aţă care se 
lipiseră de ele. Îi oferă Nadinei. 

La volan, uriaşa se simte sub imperiul unui calm infinit. Rulează foarte 
repede si conduce bine. Micuța chiar are dreptate: fac treabă bună 
împreună. 

Angels are dreaming of you. 

Senzatia este că pur şi simplu înghite drumul dintr-o singură sorbitură. 
Reflectează cu voce tare: 

— Or să fie foarte mulţumiţi mâine la hotel. Sânge, arme şi un 
walkman. Or să poată convoca presa şi toată gaşca aia de scriitoraşi de 
căcaturi o să-şi poată trage o labă în grup. Pariez că toţi tâmpiţii ăia de 
caralii stau şi se gândesc adânc până şi la cel mai mic muc de ţigară. Abia 
aştept ziua de mâine, ca să putem citi toate astea! 

— Nu înţeleg cum poţi citi aşa ceva, pe mine mă enervează. 

— Prea iei totul în serios. Dacă îţi place să te torturezi, orice pretext e 
bun. Eu, numai imaginându-mi pe tipii din cartier citind ziarele, mor de râs. 
M-aş întoarce să mai dau o tură pe acolo să-i bat pe umăr şi să le zic: „ei, 
băieţi, cum merge cu grijile de zi cu zi, cum vă mai descurcati? Mereu la fel 
de trişti?” 

— Chiar vrei să mergem? 

— Nu, nu mai vreau să dau niciodată pe acolo. 


Capitolul XVII 


Rulează îndelung. Întâlnesc un tip făcându-şi nevoile pe câmp. Glonte 
în genunchi, glonte în ceafă. Schimbă maşina în caz că... 

Vorbesc despre posibilitatea de a fi căutate cu elicopterul şi despre cum 
O să poată ăia să se organizeze. Nadine caută prin geantă şi prin buzunare, 
fără a scăpa drumul din ochi: 

— Idioată sunt, mi-am uitat caseta în maşina cealaltă! 

— Asta da promoţie pentru formaţie. 

— N-au ei nevoie de mine, dă-i în mă-sa! 

— Oricum nu e radio-casetofon în maşină, nu-ţi bate capul cu asta. 

Schimbă tonul: 

— Uite o dubă de poliţie. Un căcat de dubă de poliţie, băga-mi-aş! Au 
făcut un baraj. Ce căcat de şosea! 

Manu vorbeşte iute, dar calm. Şoseaua abia dacă este luminată. Nadine 
se încruntă. La câţiva metri, într-adevăr o dubă este parcată în afara 
carosabilului. Senzaţie familiară de inimă care tresaltă. Cu timpul îi prinzi 
gustul. ,,lata-ne!” 

Manu vorbeşte liniştit, pentru întâia oară foarte hotărâtă: 

— Când începe rahatul, accelerezi. O să trag în tot ce mişcă. Doar 
suntem o echipă de înaltă clasă. Încercăm să trecem. Măcar să facem o 
panaramă cum nu s-a mai văzut. De predat nu ne predăm. 

Ajung în dreptul camionetei. Cu coada ochiului, Nadine o vede pe 
Manu surâzând răutăcios. O ia de mână. Instantaneu i se face ruşine de 
gestul său. Doar că Manu îşi înlănţuie imediat degetele de ale ei şi o strânge 
de să-i rupă articulațiile. Crispate, legate strâns una de cealaltă. Invincibile, 
deşi nu au nici o şansă. 

Depăşesc duba. Nu e nimeni înăuntru. Nadine înţelege cu precizie 
sensul expresiei „inima bate de să-ţi sară din piept”. Hotărât, nu-i displace. 
Şi-ar fi dorit confuz ca poliţiştii să le taie calea. Pentru a juca bine partida, 
mai merita o lovitură. 

Câţiva metri mai departe, farurile luminează doi poliţişti înghesuind o 
fată lângă un zid. Manu articulează printre dinţi: 

— Asta chiar n-aş fi crezut. N-au nici o legătură cu noi. 


Când ajung în dreptul lor, fata tocmai îi trăgea un cap în gură unuia 
dintre poliţişti aruncându-l câţiva paşi înapoi, după care o ia la fugă. 
Celălalt îşi duce mâna la brâu. Manu urlă: „opreşte-te”, iar maşina face 
zgomot, frâna bruscă făcând-o să derapeze uşor. Manu trage, iar cei doi 
poliţişti cad fără a mai avea timp să riposteze. Apoi, calmă, se duce până la 
ei şi mai trage câteva gloanţe, mormăind: „Nu eşti niciodată suficient de 
prudent”. 

Fata se opreşte din fugă. Rămâne nemişcată. Reflectează un moment, 
apoi se întoarce fără grabă. Amestec de Stan Smith şi bombă de culoare, cu 
păr foarte lung şi strălucitor în noapte. Impunând prin felul de a păşi. 
Credibilă în rolul de amazoană urbană. 

Întoarce primul cadavru cu vârful piciorului. Apoi îi trage un şut în 
teasta luându-şi putin elan, ca la fotbal. Priveşte atentă celălalt cadavru. 
Apoi maşina, şi doar după aceea pe Manu. Declară arătând spre corpurile 
poliţiştilor: „n-am mai văzut morţi până acum”. Nu trebuie să facă eforturi 
pentru a rămâne calmă. Linia de demarcaţie între ceea ce se petrece în 
mintea ei şi ceea ce vede e desenată în tuşă groasă. Întâmplarea nu i se pare 
atât de deosebită încât să o ia razna. 

Manu surâde, aplecându-se deasupra unui cadavru: 

— E mişto să te mai racoresti. 

Cu un gest din bărbie, o arată pe Nadine: 

— Ea zice că e mereu la fel. Da’ eu am o pasiune specială pentru caralii. 

Nadine a rămas în maşină. Scrutează figura fetei care nu i-a aruncat nici 
măcar o privire. Trăsături regulate, alura de prinţesă. Eleganta înnăscută. 
Remarcă: „Era cât pe-aci să fac o prostie”. Tonul este cât mai neutru cu 
putinţă. 

Manu scoate pachetul de ţigări, îi oferă una fetei şi se apropie să îi dea 
şi foc. Pare un ceremonial, o primă luare de contact într-un cod bine stabilit. 
Fata ridică fermoarul bluzei, spunând: 

— Locuiesc pe-aproape, cu fratele meu mai mic. E un loc liniştit. Poate 
că aţi avea nevoie să staţi undeva în noaptea asta. 

Manu se întoarce spre Nadine, se apleacă spre portiera şi întreabă: 

— Ce zici? 

— Perfect. 

Fata se îndepărtează câţiva paşi, trage din ţigară privind strada, lăsându- 
le să hotărască în linişte. Nadine adaugă: 


— Nu că ar fi vreun loc prea frecventat, dar cel mai înţelept lucru e să 
plecăm imediat. 

Cum Manu are o clipă de ezitare, ca pentru a spune ceva pe care nu ştie 
cum să-l formuleze, Nadine o linişteşte sec: 

— Am înţeles că nu avem voie să împuşcăm ciuhapi şi nici pe asta 
înaintea altora. 

Manu scutură din cap şi râde: 

— Nu că te-aş tine de rău, uriaşo, da’ o iei razna aşa de uşor, încât 
prefer ca totul să fie limpede. 

O cheamă pe cealaltă: 

— Mă numesc Manu. Ea e Nadine. Ne-ar prinde bine să evităm 
hotelurile în seara asta. Dar nu merită să intri în rahat adăpostindu-ne. 

— Eu sunt Fatima. Până la mine se merge pe-acolo. 

Implicit inspiră respect. Nadine o priveşte în retrovizor. După câte îşi 
aminteşte, nici o fată pe care a cunoscut-o nu a mai jucat atât de bine rolul 
de dură distantă fără a cădea în ridicol. Caută să-i spună ceva, apoi se 
hotărăşte să o lase în pace. 

Manu desface ambalajul unei Mars, o rupe şi oferă celor două bucăţi de 
ciocolată. Refuzată, bagă totul în gură şi mestecă zgomotos. Pentru ea nimic 
nu s-a schimbat, chiar dacă acum sunt trei. Declară gânditoare: 

— Eu şi prietena mea am crezut că duba era pentru noi. Mă şi vedeam 
cu matele pe-afară. Al naibii noroc am avut. Eu şi prietena mea câştigăm la 
fiecare lovitură. E pur şi simplu incredibil cum de ni se întâmplă. 

Se afundă în scaun şi priveşte drumul în tăcere, arborând cel mai stupid 
şi mai satisfăcut surâs cu putinţă. Nadine îşi găseşte şi ea o grimasă din 
acelaşi registru, tot ce poate fi mai aproape de multumirea perfectă. Fatima 
o previne: 

— La următoarea intersecţie, o luăm la stânga. 

Manu zice scărpinându-se apăsat în cap: 

— Nu putem parca la tine. Chiar nu ar fi rezonabil. Cel mai bine ar fi sa 
ne oprim pe undeva pe aici şi să dăm foc maşinii. 

— Avem şi un garaj. Fratele meu se ocupă cu dezmembrări şi ar putea-o 
face şi cu maşina asta. 

Nadine a surprins-o zâmbind când Manu a propus să dea foc maşinii. 
Pentru ea, acel surâs fugar e semnul unei sincere explozii de bucurie. 


Nu conteneşte să o observe în retrovizor. Şi pentru întâia oară în viaţă, 
Nadine înţelege acei bărbaţi care se îndrăgostesc nebuneşte de o fată doar 
din cauza ochilor ei. 

Îşi spune că e ridicol, că fata asta este poate ultima dintre idioate, 
ascunsă de o carapace frumoasă. Nu contează. Could you be the most 
beautiful girl in the world? 

Se opresc în faţa unei case mari şi gri, izolată la marginea unui drum 
gol. Nu e genul de casă în care să locuieşti când eşti tânăr. Fatima coboară 
şi deschide uşa garajului. Nadine spune: 

— E super-mişto gagica. 

— Încă o adevărăciune. Ar fi bine să nu fie musulmani, să putem şi noi 
bea şi fuma. Pe bune, mor de sete! 


Capitolul XVIII 


Pereţii garajului sunt plini de etajere cu motoare, radio-casetofoane 
auto, aparate de fotografiat, magnetofoane... Două cutii de chitară şi un 
amplificator sunt aruncate într-un colţ lângă un scuter, o Mountain Bike şi o 
motocicletă partial dezmembrată. Odată uşile încuiate, Fatima se 
umanizează vizibil. Îi explică lui Manu: 

— Sunt ale fratelui meu: cum tot avem destul, mai dezmembrează şi el, 
mai plasează... 

Micuta priveşte în jur. Într-adevăr, aparatele sunt aranjate pe tipuri, un 
sector pentru audio, unul pentru sunet, unul pentru vehicule pe două roţi. Se 
dă cunoscătoare şi admirativă: 

— Băi, da, chiar e un şef de magazin, frati-tu ăsta! 

Replica are urmările unui „Sesam, deschide-te!”: Fatima izbucneste 
într-un râs scurt şi grav, vizibil mulţumită că talentele de organizator ale 
fratelui ei sunt recunoscute. Explică: 

— E cam răutăcios... N-o să se ţină de treburile astea prea mult. Mai 
schimbă el înainte să dea de belea. Deocamdată, e bine că am trecut pe-aici, 
ne mai luăm una alta, ce ne trebuie. Nu ne lipseşte nimic. Dar asta numai 
cât suntem în aşteptare. 

— În aşteptarea a ce? Daţi lovitura secolului şi vă carati în Australia? 

Fatima nu descoperă nici o urmă de ironie în întrebare şi continuă: 

— Plecam la Los Angeles. Dacă nu eşti atent, dia pun mâna pe tine. Mai 
ales dacă te ţii mereu de aceeaşi afacere. Sau dacă ieşi prea tare în evidenţă. 
Ceea ce trebuie este un scop posibil de atins şi să te ţii de el. În aşteptare, 
ciocu’ mic şi ochii mari. Prinzi ocazia favorabilă şi ciao, iti reîncepi viata în 
altă parte. Iti fructifici capitalul şi mai dai tepe si legal. Trebuie să profiti de 
viaţă, păi cum altfel... 

Cum nu îi dă nici o atenţie, Nadine o poate observa în voie. De zeci de 
ori a mai auzit teoriile astea implacabile făcute de tot felul de mici bisnitari. 
Şi, de fiecare dată, putea jura că se vor întâlni cu toţii în câţiva ani la 
pârnaie. Însă Fatima nu lasă loc pentru nici un dubiu. Poate repeta o replică 
pe care ai mai auzit-o de o sută de ori; tonul ei o face să se audă cu totul 
altfel. Personaj de clasă. Manu îşi permite totuşi umbra unei îndoieli: 


— Fără oftică, dar nu păreai prea atentă când te-am întâlnit. 

— Corect. Am vrut să mă descurc fără să mă gândesc prea bine. Şi 
fiindcă cerul mi-a mai oferit o şansă, de-acum o să-mi pun capul la 
contribuţie. 

— De ce te săltaseră? 

— Am intrat în căcat fără să am săpunul la mine. Jegoşii ăia n-aveau 
nici un drept să mă atingă... Tocmai ieşisem şi mă întorceam cum am 
plecat. Ai fost pe la parnaie? 

— Nu. 

— De când am scăpat, sunt la locul meu. Caut o muncă serioasă, nu mai 
ies, mă tin departe de vechile relatii.. E prima oară cand am ieşit putin ca 
să-mi rezolv nişte probleme urgente. Să nu-l oblig pe frate-miu să se ocupe 
numai el de toate. Mă întorceam complet scârbită când m-au oprit pentru 
control. Pierdusem ultimul autobuz şi mergeam liniştită pe marginea 
drumului. M-au oprit: că documentele, că toate lăbărelile alea... Nu am vrut 
să-i las să mă atingă, bărbaţii nu au dreptul s-o facă. Au zis că mă ridică, a 
început discuţia şi când boul ăla mi-a pus mâna pe cur, i-am tras un cap în 
gură. Atunci ati ajuns şi voi. La tanc. 

Nadine susură discret la urechea celei mici: 

— Tot voiai tu să servesti o cauză. 

Începuse să se băşice, căci Fatima încă nu o privise nici măcar o dată. 
Manu o bate uşurel pe umăr: 

— Doar n-o să faci o scenă doar pentru că nu eşti băgată în seamă. N-ai 
decât să-ţi pui căştile cât stau de vorbă cei mari. 

Îi râde în nas fără să-i ia mâna de pe umăr. Nadine pune prima piciorul 
pe scara pe unde dispăruse Fatima. Urcând, fluierau, pufneau în râs ca nişte 
mucoase în toaletă, la un bairam. 


Capitolul XIX 


Locuinta este mare. Nimic atârnat pe pereţi, nimic aruncat pe jos. 
Interior rece, perfect ordonat. Mobile impozante, enorme şi sobre. Nimic 
frivol. Nu pare un interior pentru tineri. Totuşi, imbatabila rigoare nu are 
nimic apăsător. Te simteai mai degrabă bine primit şi protejat. 

Fatima face o cafea şi le întreabă dacă vor să mănânce. Se poartă ca o 
gospodină, ca o mamă. Gesturi precise, repetate de nenumărate ori. O 
întreabă pe Manu dacă ştie să facă ţigări, pune o bucată de haşiş pe masă, 
hârtie şi nişte ţigări Camel. Pe Nadine o ignoră cu scrupulozitate. 

Se aşază lângă ele, trage adânc din ţigară şi ţine îndelung fumul în 
plămâni. Apoi rupe tăcerea: 

— Aţi mai omorât şi înainte? 

— Ni s-a mai întâmplat câteodată, da. 

— O lovitură care a dat greş? 

— Nici vorbă. Într-o zi, în loc să pun lucrurile la punct, i-am tras un 
glonte în cap unui tip. Mai târziu ne-am întâlnit şi ne-am influenţat mişto 
una pe alta. 

Nadine intervine, hotărâtă să se impună ca persoană care ştie să se 
exprime: 

— La drept vorbind, cam fiecare lovitură a luat o turnură proastă. Toate 
chestiile alea pe care încerci sa le faci şi niciodată nu-ţi reuşesc. Cam ca în 
povestea cu mica sirenă. Ai impresia că ai consimţit să faci un sacrificiu 
enorm ca să ai picioare şi să ţi le împleteşti cu altele. Şi fiecare pas îţi 
provoacă o durere intolerabilă. Ceea ce fac ceilalţi cu o uşurinţă dezarmantă 
iti cere eforturi incredibile. Şi vine un moment când o laşi baltă. 

Nadine zâmbeşte ca pentru a-şi cere scuze că a vorbit atât de mult. O 
priveşte pe Fatima în voie, dar cu teamă. Are impresia că a înţeles că a spus 
toate astea doar pentru a o face să vadă că e şi ea pe acolo. Manu striveşte 
mucul consumat până la filtru, făcând scrumiera să dea pe-afară. Adaugă: 

— Cât despre reguli, nimic nu e schimbat: întotdeauna cel care trage 
primul îl omoară pe celălalt. Doar să fie de partea bună a puştii. Diferenţa e 
considerabilă. 


Un băiat intră în bucătărie fără ca ele să-l fi auzit sosind. E înalt, cu 
teasta rasă, la fel de închis în sine ca şi sora lui, la primul contact. Le 
adresează un semn uşor din cap când Fatima i le prezintă. Apoi îşi pune o 
cafea fără să le dea atenţie. Se aşază la masă, îşi face şi el o ţigară fără să 
deschidă gura. 

— E Tarek, fratele meu mai mic. 

Îi vorbeşte în arabă, o ascultă fără să răspundă, fără să ridice privirile, 
fără măcar să clipească. Încheie în franceză: 

— Aşa că le-am zis că pot dormi aici. De altfel, dacă vreţi să mai 
rămâneţi, ascunzătoarea e bună si nu deranjati pe nimeni. Tarek, dă-mi 
cheile de la scuter, o să merg la magazin să cumpăr Coca-Cola şi ceva de 
mâncare. 

Îi întinde cheile şi o întreabă dacă sticletii n-au avut timp să îi noteze 
identitatea. Ea îl întreabă dacă chiar o crede o proastă. Ceea ce închide 
discuţia. Fatima pleacă. 

Ochii băiatului sunt limpezi, infundati în orbite, cu sprâncene groase şi 
stufoase. Ceea ce oferă fiecărei priviri o intensitate cu totul deosebită. 
Tensiune de luptător care observă satul duşman şi se întreabă dacă nu 
cumva trebuie să-i dea foc. 

Învârte pe deget un set de chei, apoi întreabă: 

— Veniti de la Quimper? 

— Am trecut un pic pe acolo. 

Se afunda în gânduri. Manu face o grimasa nelinistita: 

— Chiar te oftici că am venit pe la voi? 

Neaga din cap, se ridica si iese din bucatarie. Revine sprijinindu-se de 
tocul usii: 

— Fatima mi-a spus să mă ocup de maşină. O s-o fac imediat. 

— O tai în bucățele? 

— Nu, fac eu ce trebuie. 

— Vrei să te ajutăm? 

— Nu. 

În aparenţă s-a întors ca să le poată privi mai bine. Le scrutează atent, ca 
şi când şi-ar zice că treaba asta nu le jenează deloc. Apoi le spune: 

— Nu păreţi prea angoasate pentru nişte fugare. 

Manu răspunde: 

— Pentru că nu prea avem imaginaţie. 


Răspunsul îi smulge un zâmbet. 

— Nu te mai da mare, oricine se teme de moarte. Sau de a-şi termina 
viaţa în puşcărie. Până şi cei mai disperaţi. 

Se loveşte în piept. 

— Despre asta este vorba şi nimeni nu poate scăpa. 

— Când o să vină momentul, desigur ne va fi frică. Deocamdată 
cafeaua este bună, haşişul te ameteste de cap, de ce să iti mai pui si alte 
întrebări? Şi cum suntem două, lucrurile se schimbă. Ne distrăm de- 
adevăratelea. 

Dă din cap. De data asta are un aer solemn, ca şi când i-ar părea rău de 
ceea ce trebuie să le semnaleze: 

— Nu vreau să vă judec, fiindcă nu ştiu întreaga poveste. La televizor 
au spus că aţi tras într-o femeie şi într-un tată de familie pentru nimica toată. 

— Crezi că ar fi fost mai moral dacă îi omoram pentru bani? Nu avem 
nici o circumstanta atenuantă. Şi ştii destule ca să ne poţi judeca. 

— Îmi vine greu să cred că despre voi este vorba. Dacă v-aş fi întâlnit în 
autobuz, nu mi-ar fi dat nici o clipă prin cap că la voi se refereau. 

Manu clatină din cap: 

— Asta e ultima şmecherie şi uite aşa am scăpat. Dacă o să te uiţi la 
televizor şi în seara asta, o să afli noutăţi. Am tras şi într-un copil. Ştiu că 
nu e o faptă prea populară. Aşa ca, dacă crezi că-ţi facem probleme şi vrei 
să ne cărăm, spune-o înainte să te apuci de maşină. 

Răspunde fără ezitare, fără a i se ghici în voce nici simpatie, nici 
animozitate: 

— Fatima v-a invitat. Sunteti binevenite. 

Iese. Raman amândouă fata în faţă, conştiente ca sunt tepene dupa 
hasisul de foarte buna calitate. Apoi Nadine coboara privirile, scuturata de 
un ras nebun. Explica: 

— Sunt foarte simpatici, dar prea pun suflet... 

Manu se simte în largul ei, se lasă să alunece pe scaun si desface larg 
picioarele. Poartă un chilotel de satin roşu şi i se văd bucle de păr ieşind 
peste marginile lui. Comentează: 

— Fratiorul nu prea avem cum să-l agatam, prea e sălbatic. Păcat. 

— Ai putea totuşi încerca o tentativă... Întreabă-i ca şi când n-ar fi mare 
brânză: ,,da’ pe aici când se fute lumea?” 

Fac un efort pentru a se opri din râs auzind-o pe Fatima revenind. 


Deschid sticla de votcă pe care a adus-o, căci la magazinul unde fusese, 
nu se găsea whisky. 

Manu priveşte în tăcere roboții desenati pe pahare. Cu vârful degetului 
freacă o pată de suc de fructe, spunând: 

— Fratele tau te face să te gândeşti la un print. Străluceşte ca un 
diamant. Cam rece cu noi, sper că nu l-am deranjat. 

Realmente vorbareata când e vorba de fratele ei, Fatima îi răspunde: 

— E un adevărat domn, mai bun decât multi alţii şi nu spun asta pentru 
că e fratele meu. Are simţul observaţiei dezvoltat, e foarte atent la tot ce se 
întâmplă în jurul lui şi caută să înţeleagă de ce lucrurile se întâmplă aşa cum 
se întâmplă. A înţeles foarte bine ce a fost cu mine, cu tata şi cu celălalt 
frate al nostru. Şi e hotărât să nu se comporte şi el ca noi. Nu că ne-ar 
dispretui, dar a ştiut să tragă Invataminte din aventurile noastre. 

— Că doar n-aţi fost toţi la mititica? 

— Ba da, toţi trei. Fratele meu mai mare mai are încă de stat. Un 
scandal imputit care a degenerat. A fost acuzat de omor, deşi nu el a tras. 

— Şi taică-tu? 

— A murit acolo de cum a intrat. Tata nu era un violent, nici vorbă să fi 
fost un dur. L-au masacrat încă de la intrarea în joc, nici n-a ajuns până în 
celulă. 

— De ce l-au luat? 

Fatima are o ezitare, lăsând să treacă câteva clipe pentru a o face 
perceptibilă: 

— Pentru incest. S-a aflat pentru că am rămas gravidă. Nu spusesem 
nimănui. Fiindcă mi-era şi frică, şi ruşine. Ştiam că e mai bine să nu spun 
nimic. Aveam treisprezece ani când l-au arestat. Nimeni nu m-a ascultat. 
Aşa sunt ăştia, ştiu ei mai bine decât tine ce se întâmplă la tine acasă. Am 
avortat, deşi nu îmi amintesc să o fi cerut. Pentru ei asta urma de la sine, aşa 
că avizul meu... M-au chiuretat în ziua în care a murit tata. Vinovată 
coincidenţă. Mi s-a părut stranie. Deşi aş fi avut şi eu dreptul să mi se ceară 
părerea. M-au făcut să înţeleg limpede că nu am de ce să regret. 

Are vocea joasă, calmă şi regulată. Monocordă şi gravă, intimistă şi 
pudică. Ceea ce mai atenuează brutalitatea povestirii, fără a o edulcora. O 
nuanţă mecanică este perceptibilă în spatele tonului monocord şi grav. Când 
vorbeşte, tine ochii aplecati cea mai mare parte a timpului, apoi îi ridică şi 
îşi lasă privirile să plonjeze în cele ale interlocutoarei. Este atentă, abilă 


parcă să citească în sufletele celorlalţi, capabilă să ghicească cea mai mică 
grimasă de dezgust ori şiretenia cea mai savantă. Fără să judece, fără să se 
mire. Pregătită să vadă tot ceea ce înseamnă semenii ei. Seamănă cu o 
regină trecută prin multe încercări, care nu a păstrat din durere decât o 
imensă înţelepciune şi, în acelaşi timp, o forţă implacabilă. O resemnare 
maiestuoasă, fără urmă de răutate. 

Li se confesează cu deplină încredere, arătând prin asta că le-a ales 
tocmai pentru că are încredere în ele. Şi că nu îi este frică deloc. 

Nadine caută ceva de spus demn de o asemenea declaraţie. Manu e mai 
puţin încurcată, umple paharele şi comentează fără nici o ruşine: 

— Măcar, când vorbeşti despre asta parcă n-ai fi patit nimic. O faceai de 
mult cu taică-tu? 

— Nu mai ţin minte, cred că de pe la unsprezece ani. Mama ne-a părăsit 
după ce s-a născut Tarek. N-am ştiut niciodată prea bine nici de ce, nici 
unde a plecat. Eram mereu împreună cu tata, aşa că lucrurile au venit, 
uşurel, de la sine. Cred că eu am fost aceea care s-a suit peste el. Ştiu că o 
doream cu adevărat şi că-mi lipsea de mult timp. Pe urmă, când am rămas 
gravidă, doctorul care m-a consultat m-a împachetat în vorbe. Mi-a zis că e 
obligat să păstreze secretul profesional, în fine, mi-a adormit cu totul orice 
bănuială. I-am povestit totul şi şi-a băgat nasul în treburile noastre. Probabil 
că nu o fi avut altceva mai bun de făcut. 

Se întrerupe pentru a linge hârtia pe care o răsuceşte şi-şi mai face o 
ţigară cu haşiş. Apoi explică mai departe: 

— Uite de ce nu mă deranjează că aţi omorât oameni pe care nici măcar 
nu-i cunosteati. Nevinovati. Ştiu eu cum e cu nevinovatii ăştia. 

Manu rupe hârtia mov a ambalajului unei ciocolate. Goleşte paharul şi 
declară: 

— Cel mai rău lucru la contemporanii noştri e nu doar că au spiritul 
îngust, ci că manifestă tendinţa de a-l face zob pe al vecinului. Nici să râdă 
nu prea sunt în stare, atât îi încurcă chestia asta. Iti spui adesea povestea? 

— Nu, nu prea mai vorbesc mult de când am primit lecţia aia. Dar 
trebuie spus că nici nu întâlnesc prea des asasine de sticleti. 

Nadine profită de atmosfera pregătită pentru confidente ca să o întrebe: 

— Şi cu ceilalţi băieţi cum merge? 

— N-am mai făcut-o niciodată cu vreun altul. N-am mai simţit nevoia. 
Manu se lasă pe spătarul scaunului, decretând solemn: 


— Să-mi bag, ce beton trebuie să fie să ţi-o pui cu tac-tu! 

Dintr-o dată, Fatima se retrage în ea. Figura i se aspreşte şi nu răspunde. 
Manu se apleacă spre ea, expiră zgomotos fumul şi adaugă: 

— Băi, dacă l-ai vedea pe tata, ai înţelege de ce povestea ta mă face să 
delirez. Nu-mi amintesc măcar o dată să mă fi sărutat măgarul. Jegosul 
dracului îmi zicea Emmanuelle. Numele meu a fost totdeauna Manuelle, dar 
atât îl interesa, că şi uitase. Buricul pământului se credea. Bărbatul maică- 
mii, deh. Mama, şi dacă ai face o pasiune pentru capre, tot n-ar merita să i-o 
tragi, atât este de proastă. Grea de cap. Aşa că fetiţele îndrăgostite de taţii 
lor mă fac să delirez. 

O priveşte pe Fatima, umple paharele şi conchide: 

— Nu mai am decât timp preţios şi nu-l mai pot pierde în calcule 
diplomatice. 

Scurt moment de tăcere. Fatima se destinde şi întreabă: 

— Mai aveţi vreo şansă să scapati? 

— Mai avem o şansă să trăim în noaptea asta. Dacă am fi fost reperate, 
fără discuţie am fi aflat-o. După? Greu de calculat, cred că ţine foarte mult 
de noroc. 

— De ce nu încercaţi să ieşiţi din ţară? 

— Prea greu. Când încerci o figură ca asta, rişti s-o dai în bară. Noi 
mergem mai degrabă pe linia „dacă te doare degetul, taie-ti mâna”. Si pe 
urmă ce-ai vrea să frecăm la dracu-n praznic? 

Nadine zice gânditoare: 

— Eu nu cred în dracu-n praznic. 

Micuța şuieră admirativ: 

— Eşti muci, uriaşo. 

Fatima insistă: 

— Dar nu te poţi lăsa să crăpi chiar aşa. Aşa, fără furie. Nu se poate. 

— Şi fratele tău s-a blocat tot la ideea asta, răspunde Manu. Trebuie ca 
faceţi parte dintr-o rasă de luptători. Ar fi atâtea de făcut, că nu cred că aş 
putea suporta. Până la coadă, totul e bine. Nu m-am distrat niciodată atâta, 
asta e clar. 

Nadine o ajută: 

— Pe urmă e vorba de două lucruri distincte: de o parte eşti tu, de 
cealaltă, ideea că o să fii prins. E greu de realizat. De multe ori am încercat 
să mă gândesc la ce o să-mi zic în momentele alea. 


Manu izbucneşte în râs: 

— Sunt sigură ca o mare tâmpenie. Ceva de genul: o să-ţi amintesti cine 
ştie ce chestie amărăşteană, cum ai pierdut tu odată autobuzul şi te-ai întors 
acasă pe jos. O amărâtă de amintire, na. Ţi-ai pierdut coaiele pe trotuar şi tu 
te gândeşti la ce-ai lăsat acasă de spălat. În fine, o să mai vedem, dar eu cam 
la ideea asta ţin. 

— Dacă vă schimbaţi părerea şi vreţi să vă încercaţi şansa, aş avea un 
plan pentru voi. Nu departe de aici locuieşte un arhitect la care am făcut 
menajul. E singur. Ajunge să-l forţaţi să deschisă seiful. Cu ce are înăuntru, 
puteţi pleca oriunde vreţi. 

— De ce nu o faci tu? 

— Mă cunoaşte, iar pe Tarek nu vreau să-l bag in aşa ceva. Dacă vă 
foloseşte, vă pot explica şi planul. E aiurea să nu profite nimeni. Seiful e 
blindat cu diamante. De ce n-aţi încerca şi o lovitură serioasă, tot n-aveţi ce 
pierde. 

Manu protestează energic: 

— E bine zis că nu avem nimic de pierdut. Dar la liniştea noastră 
sufletească nu te gândeşti? 

Nadine întăreşte: 

— Noi nu facem aşa ceva. Nu suntem de prost-gust. Vezi, pentru chestii 
de prost-gust ne-ar trebui... Dar e cool din partea ta că ne-ai spus. 

— Futu-i, chiar că e haios din partea ta, pe bune. Dar serios, ai facut 
deja destule pentru noi, nu mai avem nevoie de altceva. 


Capitolul XX 


Au Stat la masă mai multe ceasuri. Nadine aruncă ambalajele rupte şi 
cutiile goale într-un sac de plastic. Apoi râcâie masa cu unghia. Scrumiere 
dând pe afară de filtre făcute armonică. Invariabil, Manu lasă rujul pe filtre. 
Se rujează cu regularitate. E mangă şi o cam ia pe arătură. Când vorbeşte 
sau când izbucneşte în râs, e ca şi când i s-ar deschide o rană în mijlocul 
feţei palide, tăietură sângerie destinzându-se, deformându-se. În râs, în 
insultă, în protest energic. Nu i se vede decât gura în veşnică mişcare. Şi 
unghiile care se agită în jurul ei apăsând şi frecând ochii, pete roşii 
fluturânde încercuite de mizerie neagră. 

Când Tarek revine, Fatima îl urmăreşte pe furiş pentru a-i înţelege 
reacţia. La început a evitat să se adreseze direct celor două străine. Apoi, 
progresiv, a început s-o facă. Nu-i plac oamenii care beau, însă a zâmbit 
când a realizat în ce hal ajunseseră. A rămas acolo mai mult decât 
prevazuse initial, prins la rândul lui de circul roşu al gurii lui Manu. Tot 
ceea ce face ea pare continuu lipsit de seriozitate. Mai puţin arma pe care a 
îndreptat-o către poliţişti cu gloantele ei fierbinţi pentru străfundurile 
pântecelor lor. Fatima nu o văzuse trăgând, căci tocmai fugea. Confuz, îşi 
imagina cum i-ar fi ieşit gloantele din gură, cu atât mai limpede cu cât fuma 
aşa de mult. De câte ori izbucneşte în râs, cea mică scuipă gloanţe care 
omoară oameni de-adevăratelea. 

Nadine a rămas în urmă. La început figura ei nu-i revenea deloc în 
memorie Fatimei. Prea se rezumă la a privi, prea se gândeşte înainte de a se 
pronunţa. Manu exhibă tot ceea ce îi dă prin cap. Nadine ţine cont de 
părerea celuilalt şi încearcă să disimuleze ceea ce i se pare de nespus. 
Fatima o bănuieşte că ascunde lucruri hidoase. Cineva care a suportat din 
greu umilinte rămânând blând la suprafaţă. Cu două fete. A păstrat tonul 
politicos şi bunele maniere. Adesea vorbeşte ca o fetiţă, înşelându-i pe cei 
din jur. Cine s-ar fi speriat de femeia asta zdravănă, cam ternd, aproape 
prostuta? Fatima nu îndrăzneşte să le întrebe daca se culcă împreună. Asta 
eşti tentat să crezi când le vezi. Nu se ating niciodată, dar se urmăresc din 
priviri una pe cealaltă, se caută continuu. Când râd, o fac din aceeaşi cauză, 
iar trupurile li se apropie adesea. Când una aprinde o ţigară, îi întinde firesc 


pachetul şi celeilalte, fără măcar să se întrerupă. Îşi taie vorba fără încetare 
sau, mai degrabă, vorbesc pe două voci. Umplu mereu ambele pahare. Fără 
să-şi dea seama. Folosesc aceleaşi cuvinte, aceleaşi expresii. Complicitate 
aproape tangibilă. Par un animal cu două capete, seducător până la urmă. 
Fatimei îi e greu să îşi imagineze că nu se cunosc decât de o săptămână. Îi e 
greu să le disocieze, să şi le imagineze una fără alta. 

Soarele se trezeşte când Fatima spune că merge la culcare. Nadine ia 
paharele de pe masă şi le îngrămădeşte în chiuvetă, goleşte o scrumieră şi 
trece buretele peste masă. Celelalte o privesc. Clăteşte buretele şi îl pune pe 
marginea chiuvetei, îşi şterge mâinile şi, mereu cu spatele, spune: 

— Planul cu diamantele de care ne-ai zis putem să-l punem în aplicare, 
dacă vrei. Dacă într-adevăr ajunge să intrăm peste tip şi să-l obligăm să 
deschidă seiful, atunci nu ne costă nimic. 

Îşi trece mâna prin păr, aşteaptă fără îndoială ca micuta să îşi spună şi ea 
părerea şi, cum nimic nu vine din acea parte, adaugă: 

— În definitiv, mai adăugăm un trofeu pe panoplie. Îţi dăm diamantele 
şi te descurci tu. Pentru noi nu e mare întârziere ţinând cont că tot nu avem 
nimic de făcut. Iar pe tine nu au de ce să te ridice caraliii. În schimb, o să 
mergi la întâlnirea din gara de la Nancy. Ştiu că pot avea încredere în tine. 
Pentru noi ar fi mai riscant să aşteptăm mai multe zile pe peronul unei gări. 
Şi uite aşa, toate treburile sunt aranjate. 

Manu înaintează către ea, execută cu greu cei câţiva paşi, căci intr- 
adevăr şi-a făcut plinul, când vorbeşte e greu de înţeles, dar pune multă 
convingere în ceea ce spune: 

— Băi, ce idee mişto. O să mergem să căutăm diamantele. Tu o să te 
duci la Nancy. Ce mişto, nu mi-ar fi dat prin cap aşa ceva. 

Nadine o împinge şi, cum cealaltă nu se mai ţine bine pe picioare, se 
prăbuşeşte pe masă. Uriaşa o ridică şi o ţine de mijloc. 

Fatima spune: 

— N-aveti nici un motiv s-o faceţi. 

Manu protestează, exagerând în vehementa: 

— Ei, dar nici tu nu aveai nici un motiv să ne comunici planul. Nu 
aveam nici un motiv să-i asasinăm pe poliţiştii cei răi. Nu aveai nici un 
motiv să ne aduci pe la tine. Motivele bune nu produc cele mai bune fapte, 
aşa că o să mergem. Mai discutăm mâine, acum imediat la somn. 


Fatima se gândeşte. Va mai auzi de ele câteva clipe, la televizor, până în 
momentul când vor fi împuşcate. Poate chiar cu ocazia acelei întâlniri din 
gară. Le întreabă: 

— De ce ţineţi atât de mult la întâlnirea asta, doar mi-ati spus că nici nu 
cunoaşteţi fata? 

Manu se indignează cu o grandilocventa tunatoare: 

— Doar n-oi vrea să ne predam la cel mai apropiat comisariat? l-am 
promis, doar ţi-am mai zis, i-am promis lui Francis. Credeam că eşti genul 
de fată care înţelege că aşa ceva e dincolo de orice discuţie. 

Fatima nu mai insistă, amintindu-şi totuşi că Manu nu l-a întâlnit 
niciodată pe Francis. 

Amândouă clatină din cap cu aerul că se miră, iau o mină dezolată, se 
privesc una pe alta cum o fac şi se găsesc haioase. Râd arătându-şi dinţii pe 
care amândouă îi au groaznic de stricati. 

Fatima ştie că oricum nu îşi vor schimba hotărârea. Dacă nu se duce ea, 
vor merge ele la întâlnire. Chiar dacă e sinucidere curată să rămână mai 
multe zile pe acelaşi peron. Chiar dacă ar fi să fie aşteptate de un cortegiu 
de caralii. Vor merge. Pentru că li s-a fixat ideea asta în cap. 

Fatima se hotărăşte să accepte. În orice caz, ideea de a le părăsi definitiv 
peste câteva ore îi displace organic. 

Tarek şi ea ies. Manu şi Nadine mai rămân o clipă în bucătărie râzând. 

Iesind, Fatima remarcă pentru sine: „cu siguranţă nu se culcă împreună. 
Căci tot ce au găsit mai bun să-şi spună a fost că sunt surori”. 


Capitolul XXI 


Stând la masa din bucătărie, Manu aşteaptă ca oja să i se usuce, în timp 
ce tună şi fulgeră citind ziarele pe care Tarek le-a adus de dimineaţă. 

Acesta a refuzat să cumpere de băut pentru că fetele abia de s-au trezit 
şi pot foarte bine aştepta un pic până să se îmbete. Manu îi zice „tati” de 
câte ori are ocazia. 

Pe colţul mesei, Fatima desenează un plan al casei arhitectului, luând-o 
de la capăt de mai multe ori pentru că uită mereu câte ceva. O întrerupe pe 
Manu de mai multe ori pentru a-i da explicaţii suplimentare ori noi 
recomandări. Manu îi spune „mami” de câte ori are ocazia. 

Nadine rămâne în baie pentru a-şi epila sprâncenele, profund convinsă 
că este un detaliu de importanţă capitală, care o va transforma radical. 
Corectează forma sprâncenei stângi pentru a semăna cu cea dreaptă. Şi 
invers. Apoi trece lama peste ceea ce mai rămăsese. 

Începe să-şi machieze ochii cu verde. Toată dimineaţa şi-a întins pe faţă 
lotiunea autobronzantă, consumând aproape un tub întreg. Asta îi face un 
ten de culoare oranj închis. 

Asezat pe marginea cazii, Tarek o priveşte. Apoi vine în spatele ei şi o 
sărută pe umăr înainte să iasă. Ea îi surâde în oglindă. Parcă i-ar fi devenit 
peste noapte verişoară! 

Manu intră şi ea, se apleacă în cadă pentru a se spăla pe cap, mânjeşte 
cu ojă peste tot, spunând cu gura plină de apă: 

— Aşa nu prea mai semeni cu fotografiile publicate, dar eşti un pic 
înspăimântătoare la vedere. Dacă o să se întâmple să cădem în cursă, 
situaţia va deveni critică... Futu-i, articolele de astăzi, ai dreptate să nu vrei 
să le vezi. Numai rahat. Nu pe ziarişti trebuie contat pentru a avea parte de 
o legendă frumoasă. 

Manu îşi freacă energic capul, împrăştie spumă pe toţi pereţii şi 
continuă: 

— Fir-ar al dracului, oamenii ăştia nu au respect pentru nimic, nu 
încearcă niciodată să înţeleagă lucrurile! 

Nadine se chinuie să-şi pună cerceii. Manu se aşază în cadă şi propune: 


— Dacă am face un tur pe la unul sau doi jurnalişti? O să-i reperăm pe 
cei mai ai dracului şi o să stăm noi de vorbă cu ei. 

— Nu mai vreau să aud vorbindu-mi-se despre asta. Ti-am mai spus că 
nu mai vreau să aud. Oamenii ăştia nu mai există pentru mine. 

— Ei, dar nu e permis să scrie aşa despre noi; adică vreau să zic că nu e 
normal. Nu au aerul de a înţelege că armele noastre sunt valabile şi pentru 
ei. 

— Să speli baia când termini, ai mânjit cu negru peste tot. 

— Du-te-n mă-ta de curvă imputita. 

Apoi Nadine se străduieşte să i-o descrie Fatimei pe Noélle. Cat mai 
exact cu putinţă. Îi dă coperta şi actele. Îi repetă că este foarte important, 
dar numai o singură dată, pentru că vede bine că Fatima a înţeles. 

Îi împrumută câteva brățări aurite pe care Fatima le pune pe aceeaşi 
mână, amuzându-se de zgomotul pe care-l fac. 

Îşi dau întâlnire pe 14 într-o parcare de supermarket, pentru că găsesc 
locul bun pentru o întâlnire clandestină. 

Fatima le strânge mâna la plecare. Are o figură mai impenetrabilă decât 
oricând. Dimpotrivă, Tarek îşi trece în glumă mâna prin părul lui Manu şi o 
strânge uşor pe Nadine când o sărută pe obraz, spunând că speră totuşi să le 
revadă, că va veni poate şi el cu sora lui. 

Plecând, Nadine se întreabă dacă nu cumva doar ei îi dă prin cap aşa 
ceva sau el vede relaţia cu o verişoară şi în alte feluri. Deşi în familia asta... 
Poate tocmai pentru că au devenit foarte familiari lucrurile alunecă uşor 
către libido. 


Capitolul XXII 


Tarek le-a lăsat scuterul pentru a merge până în oraşul vecin. Manu 
conduce prost, prea repede şi înjurând fiecare maşină care o evită cu 
precizie. Se opresc la primul butic pe care-l întâlnesc. Nadine coboară 
pentru a lua ceva de băut. 

Iese cu o sticlă de Four Roses în mână, scoate dopul stând chiar lângă 
scuter. Până şi culoarea băuturii e plăcută ochiului, aurită, dansând dincolo 
de pereţii de sticlă. Arsura familiară si binefăcătoare a primei înghiţituri. 
Pişcătură sub limbă şi arsură în gât, apoi incendiu interior pentru o clipă. 
Strâmbă din nas şi scutură capul, întinde sticla lui Manu şi declară foarte 
serios: 

— Asta-i place mâinii: arma, sticla şi pula. 

Alcoolul răscoleşte toate ungherele şi dă chef de râs. Ucide cu 
bunăvoință. 

E un soare foarte alb, foarte luminos care arde ochii. 

În centrul oraşului intră într-un McDonald's. Manu agresează vânzătorul 
în costum verde, urlând: „Nu-mi băga carne de pisică în hamburger”. Apoi 
se linişteşte şi începe să-şi frece sfârcurile ca să-i împungă tricoul, aşteptând 
să fie servită. 

Doi puşti sprijină peretele fast-food-ului, iar cea mică întinde fiecăruia 
câte o bancnotă de cinci sute de franci, „să se mai distreze şi ei un pic”. 
După care povesteşte despre un actor negru care făcea gestul ăsta în nu ştiu 
ce film. Pe urmă se enervează de una singură, gândindu-se că nu-l va putea 
agăța niciodată: 

— Trebuie să fie cool să ţi-o tragi cu un gagiu ca ăla. Nu c-am luat-o 
razna, dar o fată ca mine ar merita asta. Şi tu, de altfel. Am merita tot ce e 
mai bun în materie de pulă. Fără caterincă. 

Sosul îi cade pe tricou şi, încercând să-l şteargă, face pata şi mai 
vizibilă. Aruncă hamburger-ul pe trotuar, înjurându-l de mamă. 

O femeie de vreo cincizeci de ani cu ochelari rotunzi în monturi aurite şi 
cu sandale aurite se opreşte remarcând pe ton ascuţit „că ar fi putut cel puţin 
să-şi arunce mizeriile la pubela special amplasată”. Cea mică îşi coboară 
puţin ochelarii negri ca s-o poată vedea mai bine şi întreabă: 


— Da” ce, tu mături trotuarul, băi hodoroago? 

Femeia o face curvă, lăsând-o pe Manu fără glas. Nici vorbă de 
răspunsul la care s-ar fi aşteptat. Femeia se enervează şi o insultă în termeni 
foarte moderni. Nadine ascultă un moment, apoi zice: 

— Într-adevăr surprinzător. 

Şi îi arde o palmă sonoră. Apoi o ia pe Manu de braţ. Aceasta rezistă 
puţin, apoi se lasă trasă mai departe: 

— N-aş fi crezut aşa ceva. Nu cred că merita o palmă. Auzi? 

Chiar că e cald, transpiratia le înmoaie tricourile. 

Se opresc într-un magazin ca să cumpere bere de la frigider pe care o 
beau rapid, căci face bine. 

Trecând într-o altă fază a abrutizării, hohotesc din ce în ce mai tare. 

Intră într-o piaţă goală, iar Manu insistă să se oprească: 

— Serios, e cea mai mişto piaţă din lume, hai să ne terminăm berile aici. 

— Nu e bine să ne oprim, poate apărea vreun caraliu să ne ceară actele 
la control. 

— Nu cred. Şi chiar dacă, o să facem pe inocentele şi totul se va 
rezolva. Trebuie să ai coaie, uriaşo, nu trebuie să te laşi furată de frică. Ne 
aşezăm aici, stăm liniştite şi totul o să iasă bine. 

Se aşază pe o bancă la umbra unor copaci. E încă bine şi berea n-a 
apucat să se încălzească. Manu se întinde pe bancă: 

— Perfect. Să-mi bag, chiar era mişto ăla din prima seară. Ar fi haios să 
ne mai întâlnim. E haios să te mai întâlneşti cu băieţi. 

— Eu aş agăța un puşti. Ca ăla căruia i-am dat walkman-ul. Păi şi-aşa e 
mişto dacă mă gândesc bine. Un puştiulică fără nici un pic de experienţă... 


Capitolul XXIII 


Braserie imensă şi mai degrabă şic. Chelneri în costume negru cu alb. 
Amândouă la tejghea, pe taburete înalte, în faţa paharelor de coniac, ridicol 
de mari pentru cât conţin. Manu are un mini atât de scurt încât, când se 
aşază, ai zice că nici nu există. Mingiulina la aer şi cămaşa desfăcută pentru 
a i se vedea unul dintre sutienele multicolore, al căror efect secret îl deţine. 

Tot drumul au avut ochii mari, dar nu au întâlnit nici un tânăr de luat în 
seamă. 

Un tip burtos şi pe jumătate chel în costum bleu se aşază lângă ele. 
Surâs bovin. Manu o întreabă scurt pe Nadine din priviri şi aceasta îi 
răspunde: 

— Nu prea am nici o părere: deşi parcă ăsta chiar e viciu de-a binelea. 
Eh, merge, la urma urmei. 

Manu se apleacă spre el vorbindu-i. Se plânge de căldură deschizându-şi 
alarmant decolteul ca să se răcorească. El îi complimentează surâsul. 
Concupiscent. Îşi şterge ceafa des, fiindcă transpiră ca orice umflat. Respiră 
puternic surâzând prosteşte, descoperindu-şi fără remuşcări dinţii galbeni şi 
patati. Greoi, abrutizat, grotesc şi plin de ifose. Probabil că le crede chiar 
proaste dacă îşi permite să-şi laude farmecele. Ori nu e conştient de cum 
arată. 

Vorbe de spirit sordide şi grimase adipoase. Lamentabil în amabilitate 
— chestie de adaptare. 

Îl apucă bufeurile când Manu îl atinge. De fapt nu îl atinge, se lipeste de 
el, îl face să-i simtă pântecele, îşi freacă piciorul de țesătura costumului, îl 
lasă să-i vadă desuurile cu orice prilej. 

Alcoolul şi-a făcut iute efectul, iar ea este vizibil excitată şi se freacă de 
el tocmai pentru că îl găseşte respingător. 

Nadine miorlăie uşurel şi îşi coboară privirile când este luată prima dată 
de mijloc. Părând mai ezitantă şi mai începătoare decât colega, bărbatul 
pare a o prefera. 

Manu observă, îi cere să mai comande un rând şi profită de încercarea 
acestuia de a-i atrage atenţia chelnerului pentru a-i spune Nadinei: 


— În orice caz, cu cât eşti mai proastă, cu atât îţi merge mai bine. Mi-a 
trebuit ceva timp până să mă conving. 

Nadine suspină, ridică din umeri şi răspunde: 

— Pune-te şi în locul lor. E greu să vadă lucrurile chiar cum sunt în 
realitate. 

Tipul a reuşit să dea comanda şi, încercând să reintre în vorbă, aruncă 
un jovial: 

— Ei, şi ce mai ziceti, fetelor? 

Manu îl priveşte şi mârâie: 

— Ca-ti pute gura! 

Bărbatul se gândeşte că n-a înţeles bine, că ceva nu e la locul lui. 
Nadine râde. Manu îl ia de mână şi îi spune vesel: 

— Pari un tip cu vederi largi. Asa ca eu şi prietena mea n-o să ne mai 
învârtim prea mult în jurul cozii. Căutăm un partener intelegator, mergem la 
hotel, ne-o tragem ca lumea şi pa. Crezi că e posibil? 

Nadine îl ia de cealaltă mână şi îi explică blând: 

— Dragă, dacă nu te deranjează, mai bine ne-am fute decât să stăm de 
vorbă. Aşa tot ar mai fi o şansă să ne înţelegem. 

Tipul se bâlbâie, chicoteşte ca o fată mare supusă tentatiilor, la colţul 
buzelor, saliva albă aproape că s-a solidificat. De parcă ar avea muci în 
gură. Formula utilizată îl tulburase enorm. Trebuie să facă eforturi pentru a- 
şi aduna gândurile. 

În orice caz n-a făcut nici o asociere între ele şi criminalele de la ştiri. E 
împărţit între mai multe emoţii: exultă, căci şi-o va trage cu amândouă, dar, 
deşi foarte vicios, nu are destui bani ca să meargă la curve. E uşor 
dezechilibrat, căci prea l-au luat direct. Atâta viciu pe tavă pare ciudat. 
Alege varianta cu ziua lui norocoasă. E şi un pic dezamăgit, căci ar fi fost 
mai bine dacă le-ar fi împachetat un pic în vorbe lăsându-i impresia că 
stăpâneşte situaţia. Îşi spune că nimic nu e perfect. 

Chipurile lor nu-l pun pe gânduri. Tot ceea ce pricepe e că e vorba de 
două femei. Şi că o să şi-o pună cu amândouă. 

Plăteşte camera de hotel. Îi explică receptionerei, o poloneză roşcată 
care nu l-a întrebat nimic şi care abia de-l ascultă, că sunt nepoatele lui. 
Fiindcă totuşi îi este ruşine să urce lăsând să se întrevadă ce urmau să facă. 
Manu şi Nadine îl privesc fără să spună nimic, vag consternate. 


În ascensor o pipăie pe Manu cu gesturi bruşte, ca pentru a se asigura că 
e de-adevăratelea şi că nu protestează. Nici măcar de forma. Excitatia îi 
frige neuronii şi îi dilată nările. Arde şi nu arată prea bine la vedere. Ochii i- 
au ieşit din orbite şi mâinile îi tremură ca unui posedat în transă. Face parte 
dintre acei bărbaţi care nu-şi mai pot păstra cumpătul o dată ce sunt prea 
excitati. Nadine îl observa cum gâfâie şi îşi înghite saliva cu ochii ieşindu-i 
din orbite. Niciodată fetele nu se excită chiar aşa la ideea că or să şi-o tragă. 
Simte şi ceva dorinţă, şi un anume dezgust. Manu îl lasă complezentă s-o 
atingă fără să-i întoarcă mângâierile, dar plăcându-i să-l vada în starea 
aceasta şi să simtă cum o pipăie. 

Când ascensorul se opreşte, spune: 

— Să-mi bag, cât poţi să transpiri pe căldura asta şi umflatul ăsta e 
unsuros tot. 

Doar pentru Nadine. Cu o naturalete atât de deconcertantă încât el nu 
găseşte replica. Aşa că se face că se gândeşte la altceva. 

Nadine priveşte palma lui Manu aplicată pe materialul albastru. Dincolo 
de el se poate ghici forma sexului care a început să crească. Cel puţin, la tot 
volumul de care e în stare. Priveşte degetele alunecând de-a lungul 
prohabului. Pumnul coborând şi urcând cu convingere. Mâna bărbatului 
strângând sânii cu putere. Micuta se întinde pentru a putea fi pipăită în voie. 
Tapetul din cameră e imprimat cu flori portocalii. Ceea ce o face familiară, 
asemănătoare tuturor camerelor jerpelite de hotel. Pe ici pe colo, tapetul s-a 
dezlipit, cuvertura roz e plină de pete de culoare închisă. 

Manu se dezbracă în faţa bărbatului, fixându-l cu privirile pe care acesta 
nu i le întoarce niciodată. Gesturile îi sunt mecanice şi sigure, senzualitatea 
exagerată, de profesionistă. Nu era nevoie să pună prea multă convingere 
pentru a obţine efectul scontat. Tipul este literalmente hipnotizat. 

Sprijinită de perete, Nadine îi priveşte fix. 

Bărbatul o trage pe Manu spre el, îşi înfige capul în pântecele ei, o linge 
cu ardoare numind-o „floricica mea”. O tine de şolduri, un lantisor gros îi 
scânteiază la încheietura mâinii, degetele îi sunt un pic cam păroase. 
Unghiile pătrate se afundă în carne. Îi desface buzele sexului cu nasul şi îşi 
afundă limba înăuntru. 

Pentru moment, cea mică îl priveşte de departe şi îl mângâie pe cap 
gânditoare. Ca surprinsă de a-l descoperi acolo şi dezolată de a nu se dovedi 


capabilă să-i placă aşa ceva. În acea clipă nu vrea să-i facă nici un rău, căci 
nimic nu îl ameninţă. 

Nadine se masturbează usurel prin țesătura pantalonului şi nu scapă din 
ochi mâinile care o strâng nervos pe Manu. 

Micuța se desface încet din îmbrăţişare şi se sprijină de marginea 
masutei. Îşi ia coapsele în mâini şi le desface larg. Unghiile lăcuite pe 
interiorul coapselor dansează pararectal. Apoi se opresc şi se afundă. Se 
întoarce fără să se întrerupă şi îşi lasă un deget să alunece din anus în vulvă. 
Pieziş, o priveşte pe Nadine, care s-a lăsat să alunece pe vine de-a lungul 
peretelui. Nu zâmbesc nici una, nici alta, căci fac un lucru serios şi 
important. Nu se gândesc la ceva anume. 

Bărbatul a rămas şezând cu ochii holbaţi. Se caută prin buzunarele 
vestei, scoate un prezervativ, se ridică şi vine în spatele lui Manu. Înainte de 
a o pătrunde, încearcă să îşi acopere sexul. Manu se întoarce şi îl apucă de 
încheietura mâinii: 

— Doar pula, fără nimic altceva. 

El dă să-i explice ca nu asa se fac lucrurile. Ca este stupid, chiar şi 
pentru ea, să facă asta fără măsuri de prevedere. Ea se apropie cu spatele şi- 
şi freacă fundul el. El rezistă fără vigoare, se lasă masturbat şi protestează 
fără convingere. Începe să-i mângâie curul repetând că acolo vrea să i-o 
bage, să-i întoarcă pe dos cretul ei împuţit. 

Dintr-o dată, Manu se aşază. Spune: 

— Nu prea ti se scoală. Asta mă oboseste. 

Scoate sticla din geanta, bea un pic si i-o intinde Nadinei. Apoi isi 
aprinde o ţigară. Tipul le găseşte totuşi dezagreabile, desi bizare. Se 
gândeşte să se care, dar libidoul nu-i dă pace: o ocazie ca asta! 

Se aşază alături de ea şi propune timid, dar gata să insiste: 

— Nu ştiu ce se întâmplă. Poate dacă ai putea... Poate dacă ai lua-o in 
gură? 

Îşi băgase în cap că poate să dea muie şi fără prezervativ. Se crede cam 
şmecher. 

Manu stinge ţigara şi răspunde: 

— Ai noroc că am conştiinţă feminină şi gustul muncii bine făcute. Nu 
cheful de pulă mă opreşte să te dau pe uşă-afară. 

Şi, fără să mai stea pe gânduri, i-o ia în gură şi o lucrează vitejeşte. 
Bărbatul se întoarce spre Nadine, căutând puţin sprijin moral. Îşi băgase în 


cap că e mai blândă decât micuța şi aştepta ceva şi de la ea. 

Îl priveşte fără bunăvoință. Are ceva exagerat, parcă prea e bou. 

Manu e în genunchi între picioarele lui. Suge conştiincios şi, din 
obisnuinta, îi mângâie interiorul coapselor. El zice: „ce bine e, fii atentă, îmi 
dau drumul”, jucându-se cu părul ei. Apoi o ţine zdravăn de cap şi i-o bagă 
până în fundul gâtului. Ea încearcă să scape, dar el o ţine bine, parcă voind 
să-i zdrobească glota cu glandul. Varsă între picioarele lui. 

Peste câteva clipe, culcate pe spate, fac eforturi un minut pentru a se 
opri din râs. 

În baie, bărbatul se şterge tunând şi fulgerând. 

Fetele se sufocă de râs văzându-l atât de furios. Îl apucă năbădăile: 

— Nu văd ce e de râs, sunteţi nişte... 

Îşi caută cuvintele în timp ce ele repetă fără să se plictisească: „înghiţit 
de-a curmezişul”, iar formula se dovedeşte de mare succes. 

Bărbatul se retrage într-un colt si le face curviştine împuţite şi 
degenerate, îmbrăcându-se turbat. În momentul în care dă să iasă, Manu se 
opreşte din râs şi îi taie calea: 

— Curviştine imputite şi degenerate e bine găsit şi chiar foarte adecvat. 
Dar nu era datoria ta să fi găsit, băi fraiere. Şi nici nu ţi-a spus nimeni să te 
cari. 

Protestează, spunând că nu l-au anunţat că trebuie să plătească, că nu 
are bani la el şi că, în orice caz, ea chiar are tupeu să-i mai ceară şi bani 
după tot ce i-a făcut. Manu îi trage un pumn în gură cât de tare poate, apoi 
strigă cu voce joasă. Trăsăturile îi sunt deformate de mânie, se întinde cu 
totul spre el, până şi gura i se alungeşte, dar e atentă să nu facă prea mult 
zgomot: 

— A zis cineva ceva de bani? 

El nu reacţionează. Nu se aştepta să-l lovească. Pare sa nu suporte 
violenţa, e ca şi paralizat. Nici nu-şi protejează faţa, nici nu încearcă să se 
apere. Nadine îl loveşte în tâmplă cu lampa de pe noptieră. Când îl loveşte, 
şuieră ca o jucătoare de tenis. El se împiedică, Manu îi sare în gât şi-l 
lipeşte de podea. Nu are nici jumătate din greutatea lui, dar face gesturile cu 
atâta convingere, încât îl domină. Se suie călare pe el şi îl strânge de gât. 
Fiindcă începe să strige, Nadine ia cuvertura, îi acoperă faţa şi se aşază 
deasupra. Corpul se mişcă, dar ele sunt zdravăn instalate deasupra. Manu 
şopteşte: 


— Gagiule, ce nu mi-a plăcut mie la tine a fost prezervativul. Asta a 
fost marea ta greşeală. Te-am demascat, gagiule, nu eşti decât un bou în 
prezervativ. Băi, gagiu, să nu te mai iei de fete pe care le cunoşti uite aşa. 
Mai trebuie să le şi înţelegi. Trebuie să te şi temi. Fiindcă altfel ştii peste 
cine ai dat, băi gagiu? Peste nişte ale dracului de asasine de boi în 
prezervativ. 

Spasme. Palma bărbatului bate puternic în podea. Poate că a făcut judo 
în copilărie, iar gestul îi revine acum prosteşte. 

Nadine se ridică şi-i trage o ploaie de şuturi cum o văzuse pe Fatima 
făcând cu capul sticletelui. Apoi loveşte şi pe măsură ce loveşte mai tare îi 
simte părţi ale trupului cedând. Şi pe măsură ce loveşte mai tare, îşi simte 
muşchii coapselor lucrând. 

Lovesc şi una şi cealaltă, până când corpul rămâne absolut nemiscat. 

Sunt transpirate leoarcă şi la capătul puterilor când se opresc. Manu 
saltă puţin cuvertura, are o grimasă de dezgust şi se ridică. 

În haină îi găsesc câţiva bani. 

Umăr la umăr, îşi spală mâinile şi îşi refac machiajul. Rânjesc nervoase, 
încă repetând „înghiţit de-a curmezişul” şi „bou în prezervativ”. 

La ieşirea din hotel nimeni nu le zice nimic. De altfel, au fost şi cât mai 
discrete cu putinţă. 

Nadine insistă să ia trenul. În stradă le-a apucat iarăşi un râs nebun. Pe 
Nadine a început să o doară spatele şi se opreşte pentru a-şi reveni. Manu dă 
din cap: 

— Futu-i, n-aş fi crezut nici o clipă. Fraierul ăla îşi închipuia că o să-i 
înghit toată sperma şi când colo, i-am borât pe toată scula. Păcat de el. În 
locul nepotrivit, în momentul nepotrivit... 


Capitolul XXIV 


Umblă prin tot trenul, căutând un compartiment de fumători. Se aşază, 
dar Manu pleacă imediat să-şi cumpere nişte Bounty de la vagonul-bar. 

Nadine îşi pune căştile şi se uită pe fereastră. Practic nu este nimeni în 
tren, iar instalaţia de climatizare nu funcţionează. Fără dorinţe este mult 
mai uşor. Mai ales noaptea. 

Manu o trage de mânecă: 

— Ştii că mergem nu departe de Colombey? La întoarcere putem să 
trecem pe la farmacie dacă vrei. 

— Dacă punem mâna pe diamante, mergem direct la Nancy să o 
întâlnim pe Fatima; ar fi idiot să ne lăsăm prinse înainte de a i le da. Şi cum 
nu-mi mai pasă de farmacie, nu văd de ce am mai da pe acolo. Vrei să te 
întorci la maică-ta? 

— Păi ţi-a omorât gagiul. 

— Dar dacă nu era el şi era frati-su? 

— Păcat, avusesem ideea unei replici mişto. Am fi intrat, ne-am fi uitat 
la pastile, ne-am fi pus coatele pe tejghea, ne-am fi dat un pic şmechere şi- 
am fi zis: „era un prieten al nostru, băi fraiere”. Şi uite aşa... 

— Asta numesti tu o replică mortală de înaltă clasă? 

— Mda. Simplă, dar eficace. Perfectă, ce să mai vorbim. 

— M-am gândit la o chestie: ar trebui să lăsăm cât mai mulţi martori cu 
putinţă. Încă şi mai rău decât să-l terminăm pe câte unul e să-l lăsăm să ne 
scape. Un martor bun şi să se descurce cu el. N-o să se mai oprească din 
vorbit. O să-l trezească amintirile şi noaptea. Mai târziu, de câte ori o să se 
sature de toate, o să-şi aducă aminte de acel moment şi-o să se simtă mic, 
mic de tot. Angoasă intrată până în măduva oaselor, fără a avea posibilitatea 
să ştii când o să iasă să-ţi ardă curul. Am făcut o mare eroare tactică. 
Trebuia să fii lăsat martori la greu. 

— Ţi-a rămas destulă muniţie? 

— Nu, cam pentru două zile. Depinde de cum o consumăm. 

— După ce-i dăm ce trebuie Fatimei, aş vrea să ne întoarcem în 
Bretagne. Sunt pe acolo locuri aşa de haioase şi nişte faleze mortale... M- 
am gândit un pic cam ce-ar fi de ales între a te arunca în gol sau a arde de 


viu. Dar parcă să-ţi dai foc e prea pretentios. Asa că, după întâlnirea de la 
Nancy, aş vota pentru saltul fără coardă elastică... E un miracol care ar 
trebui păstrat în circulaţie. Aş prefera să închei toate astea la fel de bine 
cum au început şi să lăsăm liberă legenda. Înainte de a ne trezi încercuite, 
măcar să găsim un loc mişto. 

— OK. Dar va trebui să mă împingi ca să sar, cred că nu voi avea destul 
curaj. Nu-mi dau bine seama. 

— Nu-ţi face probleme, o să te împing eu. 

Manu deschide o cutie de bere pe care a luat-o din bar şi adaugă: 

— Fatima a acceptat treaba cu diamantele pentru că a vrut să ne ajute. 
Speriam potul şi ne convingea să încercăm să ne cărăm undeva departe. Cei 
doi nu sunt ca noi, sunt nişte perdanti în versiune realistă. De-asta aş prefera 
să ne eschivăm după întâlnire, fără prea multe vorbe. 

— Nu doar de asta trebuie să avem grijă. Trebuie să ne gândim să lăsăm 
nişte cuvinte către AFP: „au sărit fără coardă elastică”, ceva de genul ăsta, 
din care să scoată ce-or scoate. 

— Bună idee. 

Nadine îşi pune din nou căştile: everyday, the sun shines. Cam greu de 
înghiţit gândul că e ultima dată când aude bucata asta. 

Dar nu e nici tristă, nici angoasată. Manu poartă o cămaşă de mătase 
roz, plină de pete de ciocolată, descheiată până la buric, lăsând să i se vadă 
incredibilul sutien. Îşi dă pe unghii cu lac roz. 

Nadine îşi promite să se concentreze la ultimele ei clipe, la ea însăşi. Ar 
da bine ca ultimă imagine. 


Capitolul XXV 


Soarele străluceşte încă puternic. 

În fundul grădinii mari şi bine întreţinute se vede casa cu multe ferestre 
a arhitectului. Scară de piatră gri, poteci sinuoase cu margini pline de flori 
viu colorate. Ca desenul unui copil. O lucrare model într-o proprietate 
model. Si nu se putea descriere mai exactă decât a Fatimei. Totusi, Nadine 
şi-o imaginase altfel. 

Au sosit pe jos şi au găsit-o fără probleme. Baschetii Nadinei îi ard 
gleznele. I-ar trebui şosete şi încă repede. Se impotmoleste în propria 
respiraţie, o simte grea, în gât şi în josul spinării. 

Manu mestecă gumă. Bagă în gură mai multe pastile deodată şi înghite 
zgomotos. Pantofii auriti sunt deja rupti, calcă strâmb şi de-asta i-a stricat. 

Nadine remarcă: 

— E caraghios cât de repede ti se întâmplă asta şi ce aer de cerşetoare iti 
dă, s-ar zice că de luni de zile nu mai ai casă. 

— E adevărata mea natură, care se întoarce la mine în galop. 

— Mda, ori adevărata ta natură este foarte puternică, ori nu faci prea 
mari eforturi pentru spoiala asta. 

— Nu e ca altele. E al dracului de haios s-o dai în bară. 

Nadine sună. S-au hotărât să vorbească doar ea, căci inspiră mai multă 
încredere. Vor spune că fac o anchetă. În cazul în care vor fi refuzate să 
intre înăuntru, Manu are arma la îndemână şi vor forţa trecerea. După care 
vor mai vedea. 

Finalul jocului e ca el să le deschidă seiful. Nu e nimic clar aici, 
neavând nici un interes să o facă. De altfel, nu va mai avea interes să facă 
nimic. E ziua lui proastă. 

Ca să-l facă să deschidă seiful, va trebui ori să fie el prea prost, ori ele 
prea rele. N-ar fi ele prea rele, numai să fie el destul de prost. Reversul ar fi 
mai degrabă distractiv decât obligatoriu. Dar parcă n-ar vrea s-o 
dovedească. 

Îşi puseseră întrebarea ce-ar fi de făcut dacă nu-l vor găsi singur acasă. 
Au căutat un răspuns satisfăcător, nu l-au găsit şi au lăsat-o baltă. Manu se 


exprimase: „cel mai bun plan e să nu ai nici un plan”. Şi n-au mers mai 
departe din motive tactice. 

Măcar de-ar fi singur. Singur şi foarte prost, iată o bună combinaţie. 

Bărbatul care le-a deschis este de talie medie, cu bărbia pătrată, ras 
proaspăt, cu tâmplele uşor grizonante. La fel de bine întreţinut şi de 
prezentabil ca şi grădina. 

Întreabă suav: „Cu ce ocazie?” Vocea e gravă şi teatrală, evocând 
imediat lucruri legate de sex, ascunse în penumbră, mişcări extrem de 
blânde, de o delicată perversiune. Nadine răspunde că lucrează pentru IPSO 
şi că este vorba despre o anchetă despre consumul în materie de cultură. 
Tema cam aiuritoare nu pare să-l şocheze. 

Încă unul care nu face nici o legătură între ele şi cele două din ziare. Le 
invită să intre şi se dă la o parte pentru a le lăsa să treacă. Manu mormăie: 

— La ce bun să faci toate astea, dacă nimeni nu te recunoaşte? 

— Ca să radem nevinovatii şi mai tacă-ţi fleanca. 

Bărbatul ştie să primească, le propune să se aşeze şi le întreabă dacă nu 
vor câte o ceaşcă de cafea. Sofaua este confortabilă, camera luminoasă. 
Grădina din spate e de-a dreptul un câmp. Plin de flori. Dezgustător de 
drăgălaşă, dar foarte reuşită. Provocând dorinţa de a căuta o falie, de a grăbi 
calmul maiestuos către carnaj. 

Pereţii sunt îmbrăcaţi în cărţi. În locurile libere se află reproduceri ale 
unor picturi. Chiar reproduceri să fie? Omul se dovedeşte de bun-gust. Şi 
tine ca asta să se ştie, evitând însă să exagereze, să cada în vulgar. 
Confruntată cu atâta eleganţă, Nadine are impresia că de pe ea curg litri de 
sudoare, că respiră prea puternic. Se simte deplasată şi agresată de a nu fi în 
largul ei. 

Pregătind cafeaua, bărbatul le pune diferite întrebări despre meseria de 
redactor de anchetă. Disponibil şi prevenitor. Cu voce gravă, rasată, cu 
intonatie mângâietoare. Nadine răspunde cat mai evaziv cu putinţă. E 
convinsă că le găseşte urâte şi indecente, dar e prea educat pentru a o arăta. 
Manu se bucură dinainte cât timp el are treabă în bucătărie: 

— Dă-o în mă-sa, prea e totul alb, să vezi ce porcărie o să fie când o să-i 
dăm sângele. 

Revine, aşază tava cu cafele pe o masă joasă de sticlă fumurie. Nu ţi-l 
poţi imagina vărsând vreuna ori făcând vreo mişcare nelalocul ei. Un astfel 
de om nu poate fi supus derapajelor. Ca şi când pe piele ar avea înscris cu 


litere de-o schioapa: ,, Îmi respect corpul, mănânc sănătos încă din prima 
copilărie, fut bine, de preferinţă femei de calitate, pe care adesea le fac să 
strige în timp ce le-o trag, munca mea e interesantă, viaţa merge bine. Sunt 
frumos.” Genul prezentabil încă de la trezire, aflat la mii de kilometri de 
legile junglei. De altfel, este o excepţie de la majoritatea regulilor, dansând 
pe sârmă deasupra mizeriei cotidiene. Dezinvolt şi preţios. 

Nadine se întreabă cum de Fatima a putut trece peste un asemenea 
detaliu capital. De ce nu le-a prevenit că le trimite la un super-erou? 

Cum s-a aşezat şi s-a întors spre ele, gata pentru chestionar, Nadine a 
scos Smith& Wesson-ul şi l-a îndreptat spre el. Fără nici o idee despre 
strategia de adoptat. Se încruntă şi se apropie puţin, pentru a încerca să 
prindă mai bine expresia lui în faţa armei. O priveşte cu un aer întrebător. 
Angoasa şi panica îi sunt atât de străine, încât nu poate face constant recurs 
la ele. 

Manu îşi umple ceaşca de cafea, umple încă una şi o împinge în faţa 
Nadinei şi îl întreabă amabil dacă nu vrea şi el una. Aprobă cu un semn 
uşor, dar Manu scutură din cap: 

— Du-te-n mă-ta de fraier, nu-ţi dau nici una. 

Rade în hohote, in timp ce-şi scoate pistolul din buzunarul de la spate, 
ținându-l în mână în timp ce bea, fără a-l tinti neapărat. Îl priveşte, în timp 
ce-i spune Nadinei: 

— Ăsta chiar are aplomb. Acum înţeleg mai bine ce vrei să spui când 
vorbeşti despre feţele descompuse de frică. Abia aştept să-i văd şi ăstuia 
ochii beliti şi matele manjindu-i cămaşa. 

Se întrerupe privindu-l în tăcere. Expresie lubrică şi bolnăvicioasă, 
caricaturală. Linge din când în când ţeava armei, gânditoare. Bărbatul nu 
mişcă, nici măcar nu tresare. Îşi spune că trebuie să fie atentă: dacă va trage, 
în gură o să-l nimerească. În acelaşi timp, să-şi sugă ţeava pistolului i se 
pare o idee nouă şi foarte seducătoare. Comentează cu voce tare: 

— Cred că o să mi-o trag cu pistolul ăsta, n-ai îmbătrânit degeaba dacă 
te las să vezi figura, băi labagiule. 

Nadine se gândeşte că ar merita să fie exploatată opoziţia dintre Manu, 
care joacă rolul bestiei, şi ea, cea protocolară. Deşi poate că ideea este cam 
simplistă. Dar nici nu găseşte alta mai bună. Se ridică, priveşte cărţile 
hotărâtă să-şi dezvolte rolul de nevrozată simpatică. Manu îi ridică perfect 
la plasă. 


Nadine se roagă ca prietena ei să înțeleagă jocul antitetic, tactică de 
caralii. 

Scoate cu atenţie o carte dintr-un raft. The Stand. O răsfoieşte liniştită. 
Trebuie şi ea să înceapă să vorbească, să intre în joc. Bun lucru să ai tot 
timpul, să laşi angoasa să-l inunde încet-încet. Dar dacă vor mai aştepta 
mult, vor apărea timpii morţi. Nu dai buzna peste oameni cu arma în mână 
fără să le spui nimic. Pune cartea la loc. De pe raftul de dedesubt extrage 
Idiotul şi, pe un ton detaşat, ca absorbită de lectura notelor de pe copertă, 
întreabă: 

— Aţi auzit vorbindu-se despre noi? 

— Mă tem că da. 

— Cum sublinia şi colega mea, ceea ce prefer într-o crimă este expresia 
victimei. Această expresie teribilă. Incredibil cât se poate căsca o gură când 
urlă. E fascinant ce poate face groaza din cele mai banale figuri. 

Lasă o pauză, pune cartea la loc. Nu prea ştie unde vrea să ajungă. 
Bărbatul o ascultă atent, fără să se mişte. 

Nadine a citit cândva că ucigaşii în serie omorau fiindcă nu-şi dădeau 
seama că victimele lor sunt fiinţe umane. Dacă şi-ar fi dat seama că acestea 
au un nume şi o identitate, nu le-ar mai fi putut ucide cu sânge rece. Ţinând 
seama de nenumăratele rahaturi pe care le are în bibliotecă, desigur a avut 
ocazia să citească ceva privind psihologia asasinilor în serie. Cu puţin 
noroc, ar fi putut descoperi vreun lucru care îi apropia. Capcana pare cam 
grosolană. Negăsind nimic mai bun, Nadine se mulţumeşte să adauge: 

— Aveţi gusturi bune. Mai ales în materie de literatură, pe cât îmi pot da 
seama. Mi-e greu să detest un om care citeşte Ellroy în original şi are 
operele integrale ale lui Sade. În orice caz, ne puteţi înţelege după ceea ce 
am făcut până acum. 

Revine aşezându-se în faţa lui, surâzătoare. Nu ca şi când ar fi încercat 
să îl domine, ci mai degrabă ca încântată de a-l fi cunoscut. 

Surâde şi el. E convinsă că o găseşte grotescă, dar că disimulează. 
Fiindcă e mai bine să eviti să răneşti susceptibilitatea persoanelor înarmate. 
Dacă nu cumva încearcă să le îmblânzească. Nu ştie cum să-i interpreteze 
atitudinea. Nu ştie ce să facă ea însăşi în faţa lui. În sensul comportării dure. 
Nu ar vrea să se vadă că e descumpănită. În definitiv, e la capătul bun al 
pistolului. 


Şi atunci de ce o fi aşa de destins? Poate că înţelege că este panicată şi 
rânjeşte în sinea lui. 

O priveşte insistent, mereu surâzător. E suficient de inteligent pentru a 
simţi că-i place să fie flatată. Are nevoie să fie flatată. Are nevoie de 
recunoştinţă şi, în acelaşi timp, îi este teamă că nu o merită. 

Are nevoie de el. 

Vorbeşte blând şi cu grijă ca şi când ea ar fi cea care stăpâneşte situaţia: 

— Mai este o diferenţă foarte clară, de asemenea, între victimele noastre 
anterioare şi dumneavoastră. Nu am ucis niciodată pe nimeni pentru bani. 
Cel mai adesea am făcut-o în trecere, după o lovitură, ca să ne simţim bine. 
A avea un mobil pentru a ucide ni se pare îngrozitor de vulgar. E o 
problemă morală. La care ţin. La care ţin enorm. Mi se pare mult mai 
importantă frumuseţea gestului. Care trebuie să rămână dezinteresat. Or, noi 
suntem aici pentru bani. Eu şi colega mea vrem să plecăm. Din cauza unei 
subite dorinţe de a vedea lumea. 

Manu, care ieşise din scenă pentru a răscoli prin bar, intervine brusc: 

— Şi pentru a stoarce coaiele indigenilor. 

Nadine surâde condescendentă, privind-o. Ca şi când ar fi fost obişnuită 
să călătorească cu o idioată. Apoi îi surâde şi bărbatului ca pentru a-i spune: 
„aşa e ea, dar are suflet bun în fond, nu vă faceţi probleme”. Îi răspunde 
surâzând şi el cu insistenţă. Se înţeleg. Fie şi-a intrat bine în rol, fie chiar o 
ascultă având impresia că îi înţelege bine personajul. Original şi delicios de 
violent, şi tocmai de aceea atât de literar. 

Rar a făcut un asemenea efort pentru a părea senină şi demnă de 
încredere. Ca şi când ar fi vrut să trimită unde de pace prin toţi porii. 
Conchide: 

— Problema e simplă. Aveţi un seif în fundul camerei din spatele 
acesteia. Un seif ascuns în spatele pânzei de Tapies. În seif se află pietre 
preţioase. Căci aveţi mult bun-gust şi vă interesează diamantele. Un om de 
calitatea dumneavoastră nu ar putea fi satisfăcut doar de acţiunile de la 
bursă. 

— Mi se pare că aţi înţeles că îmi place frumuseţea. 

E siderată. E prima replică a lui în stilul perfect al unui gentleman. 
Conversatie de salon. Taclale. Între oameni care se înţeleg şi se apreciază 
reciproc. 

Continuă deci pe acelaşi ton, uşor glumet: 


— Diamantele ne interesează absolut prozaic. Ne-ar permite să 
călătorim. Şi, ca accesoriu, să ne salvăm pielea. Nu ştim să deschidem 
seiful. Avem aşadar nevoie să o faceţi dumneavoastră. Haideţi să facem un 
pact: ne daţi pietrele preţioase şi nu vă vom face nici un rău. Aveţi cuvântul 
meu de onoare. Care valorează atât cât valorează, ţine de dumneavoastră să 
îl cantariti. 

A făcut cum a ştiut mai bine. A blufat cât a fost posibil. Ar vrea să 
plece. E sigură că lucrurile nu se vor petrece aşa cum şi-ar dori. 

Bărbatul îşi schimbă poziţia, pune picior peste picior şi reflectează o 
clipă. Manu revine în mijlocul camerei, ţinând de gâtul sticlei un Glenn 
Turner. Precizează: 

— În schimb, băi fraiere, dacă n-ai de gând să deschizi seiful ăla de 
căcat, poţi să-ţi bagi în cur tot ce ai citit, o să mor de plăcere să-ţi arunc în 
aer mutra de cretin impasibil. 

Se întoarce spre Nadine şi adaugă: 

— Astfel nimeni nu va putea pretinde că am ucis pentru bani dacă d-aia 
te şifonezi atâta. Şi o să-ţi fie şi onoarea salvată, ce să mai vorbim. 

Nadine aprobă. Arhitectul îi aruncă o privire neliniştită. Foarte discretă. 
E încă departe de a intra în panică. 

Până la urmă ridică braţele în aer în semn de neputinţă şi spune: 

— Nu cred ca îmi lăsaţi loc pentru a alege. Dacă vreţi să mă urmaţi... 

Manu merge chiar în spatele lui, cu ţeava armei înfiptă între omoplati. 
Nadine îi urmează. El i se adresează ca şi cum nimeni n-ar fi între ei. Foarte 
monden. Nu îi e frică. În orice caz, nu arată deloc că i-ar fi frică. 

— Citesc foarte puţine ziare şi nu am televizor. Cred că mă intelegeti de 
ce refuz să am televizor. 

Ea nu înţelege nimic. Si, mai ales, unde vrea să ajungă. Oare încearcă să 
îi adoarmă atenţia? Are vreun plan când minte? Îl aude continuându-și 
ideea: 

— Însă am auzit vorbindu-se despre voi două şi am fost foarte 
intrigat... Îmi imaginam că sunteţi altfel... La drept vorbind, nu tineam să 
vă întâlnesc. 

Trec în camera de alături. Nadine îl priveşte luând tabloul de pe perete. 
Oare şi-o fi tras-o vreodată cu un bărbat atât de rasat? Graţie planurilor ei 
de agăţat, a reuşit să prindă câţiva bărbaţi eleganti care să i-o înfigă în cur, 
dar nici unul nu a avut această atitudine, nu a făcut asemenea efort pentru a 


o seduce. Marele joc. Tipul ăsta chiar vrea să-i placă. De câte ori li se 
încrucişează privirile, el are grijă ca asta să se întâmple torid şi fervent, fără 
a-i lipsi sentimentul. 

Nu se poate să fie atât de simplu. Nu se poate ca lucrurile să n-o ia 
razna. Amândouă au mâinile crispate pe arme, tepene şi atente. În capetele 
amândurora urlă aceeaşi idee: „bate câmpii sau ascunde ceva?” 

Seiful este exact cum şi-l imaginaseră: gri închis, cu rotite mici, pentru 
codare. În triunghi. Înainte de a atinge butoanele, o fixează pe Nadine şi 
spune: 

— Nu am mai întâlnit o femeie care să vă semene. Fără îndoială, nimeni 
nu vă poate semăna. Ceea ce faceţi este teribil de violent. Probabil că aţi 
suferit mult dacă aţi ajuns la extrema asta. Nu ştiu ce deşert aţi traversat şi 
nici ce mă împinge să am încredere în dumneavoastră. După cum aţi spus, 
târgul este simplu şi merg orbeşte pe încredere. Văd că frumuseţea se 
prelungeşte profund până în adâncul fiinţei dumneavoastră. 

Rade scurt, teribil de rafinat, clătinând din cap: 

— Chiar sunteţi un personaj. Drumurile ni s-au încrucişat fulgerător, dar 
se dovedeşte că este vorba despre o adevărată întâlnire. Mi-e greu să nu fiu 
extraordinar de fascinat. Aş face şi alte pacturi cu dumneavoastră. 

Învârte butoanele fără grabă, ca absorbit de propriile-i gânduri. 

Nadine n-a tresărit. Prea face figuri. Nu-şi poate crede ochilor. Chiar are 
de gând să-i propună să-i tragă scurt o limbă în păsărică aşa, pentru drum? 
E capabil. E tarat. Prins de flirtul cu o femeie periculoasă, joacă totul pe 
cartea dialogului cu asasina. 

Nadine îşi priveşte mâinile. Albe şi fine, cu degetele un pic strâmbe, cu 
venele vizibile sub piele. Mâini agile şi alerte. Îşi imaginează mâinile lui 
alunecând în ea. Figura aceea regulată, perfectă, aplecându-se deasupra ei. 
Poartă un lănţişor de aur foarte fin. Gura lui mângâindu-i pielea. 

l-ar fi ruşine de propriul ei corp lipit de corpul lui. Sub mângâierile 
risipite de un amant de asemenea calibru, pielea ei va deveni unsuroasă şi 
plină de păr, rugoasă şi roşie. Dezgustător gândac de bucătărie. 

Îl aude: 

— Nu îndrăznesc să vă întreb cum aţi auzit vorbindu-se de mine? 

— Vă daţi seama că ar fi deplasat. 

Manu îl împinge într-o parte imediat ce uşa seifului se întredeschide şi 
ţipă afundându-şi mâinile înăuntru: 


— Futu-i, ce plin de chestii e aici. N-aş fi crezut o clipă că n-o să 
încerce să ne îmbârlige până să deschidă mizeria asta. 

Bărbatul stă în picioare în faţa Nadinei şi îi întinde mâinile: 

— Cred că a sosit clipa să mă legaţi. 

Nu îi e frică. Şi-a băgat în cap că o să-l lege. Ceea ce o face pe Nadine 
să zâmbească. Nu se miră. Desigur, i-ar plăcea mai mult să fie legat fedeleş. 

Nu îşi imaginează nici o secundă că ea i-ar putea face vreun rău. Întinde 
mâinile, iar ziua i se pare excitantă. 

I-o fi fost oare frică măcar o singură clipă de când ele au intrat în casă? 
Le-o fi luat în serios măcar un singur moment? 

Insistă către Nadine, care îl inspiră vizibil: 

— Deşi nu este momentul, vreau să vă spun că sunt chiar trist că 
destinul nu a făcut să ne întâlnim în alte circumstanţe. 

Nadine tace. Stau în picioare unul în faţa celuilalt. Ar vrea să se apropie 
de el, să se mai joacă măcar o secundă. Să fie curtenitor, respectuos, frumos 
şi galant. 

Il priveşte din creştet până în tălpi. Îl doreşte. 

Se află în faţa a două furii pe care le distrează să tragă în ţinte vii, şi 
face conversaţie. E convins că a scăpat. Că a trecut dincolo de pericol şi de 
această dată. 

Din spate, Manu îi lipeşte ţeava armei de ceafă. Spune: 

— Acum o să înveţi ce înseamnă cu adevărat a pierde. 

El împietreşte. Nadine îl ia de ureche şi-l forţează să se aşeze în 
genunchi. Execută fără să opună rezistenţă. Îl bănuieşte că şi în asta găseşte 
o plăcere. Vorbeşte printre dinţi, fulminant: 

— Văzut de aici, nu mai ai aceeaşi mină bună. Băi javră, cel mai rău 
lucru este că eşti atât de sigur pe tine, încât ti se citeşte pe fata. Aş greşi 
dacă te-aş lăsa în viata. M-aş simţi mai bine dacă ti-as zbura creierii şi cred 
că asta o să şi fac. 

I-a luat totuşi ceva timp ca să intre în panică. Dat naibii de lung timp. 
Dar acum s-a întâmplat. Privirea lui o roagă, o imploră din ce în ce mai 
arzător. Încearcă să se ridice. Îl loveşte cu patul pistolului, ca să-l facă să 
înţeleagă că trebuie să-şi întâmpine destinul în genunchi. Nadine se 
adresează lui Manu şi toată presiunea de care s-a încărcat până în acest 
moment izbucneşte făcând-o aproape isterică: 

— 1 se rupe de noi. Fraierului ăstuia i se rupe de noi. 


Îi trage un şut în figură. Se dă înapoi ca să admire imaginea. Mugeşte cu 
lacrimi mari. Manu se apleacă deasupra lui, îi mângâie ceafa şi repetă 
tandru: 

— Am trecut pe aici ca să te învăţăm ce înseamnă cu adevărat a pierde. 

O roagă să-l lase în viata, se agaţă de Manu ca un copil si balbdie: 

— Nu mă omorâţi, vă rog, nu mă omorâţi. 

Ea se îndreaptă, declară amenintator: 

— Nu, nu te omor. 

El se prăbuşeşte pe jos plângând, Manu se îndepărtează, zicandu-i 
Nadinei în trecere: 

— Uriaşo, termină-l pe fraierul ăsta. 

Profil cu braţul bine întins. Glontul se înfige la baza nasului. Corpul se 
zbate, apoi se linişteşte complet. Se desface ca un sac de gunoi rupt, care 
lasă să se împrăştie murdării roşii şi strălucitoare. 

Manu scoate tot ce găseşte în seif. Cu braţele pline de săculeţi si de 
hârtii, comentează: 

— E super cum poţi să tragi cu o singură mână perfect întinsă. Stil 
îngerul răzbunării, îmi place. Progresezi, uriaşo, felicitări. 

Apoi trece toate lucrurile în braţele Nadinei. Tocmai i-a venit o idee şi 
deja jubileaza. Îşi dă chiloţii jos, se lasă pe vine peste capul arhitectului şi îl 
udă cu urină, mişcându-şi fundul pentru a-i acoperi toată faţa. Picăturile 
aurii se amestecă cu sângele, dând o culoare frumoasă. Deplasată. Murmură 
prosteşte: 

— Ia-o, iubire, ia-o pe toată fata. 

Nadine o priveşte. Gestul i se pare pertinent. Se gândeşte că şi el ar fi 
apreciat acest omagiu la justa lui valoare. 


Capitolul XXVI 


Închid uşa camerei, răscolesc peste tot, dărâmă multe lucruri, sparg 
altele. În câteva minute, locul nu mai are nimic din aranjamentul lui superb. 
Nadine declară sigură pe ea: 

— Cu adevărat doar spoială de faţadă: trei şuturi, două mişcări şi totul e 
în regulă. 

Aliniază sticlele cu alcooluri tari pe masa joasă, devalizeaza 
congelatorul şi se bat pe telecomandă. 

Discută îndelung despre cazul arhitectului. Până la urmă, Manu 
întreabă: 

— Ai fi vrut să ţi-o tragă, nu ? 

— Da, de mă durea şi burta. 

— Ai fi putut încerca fără probleme, era destul de înnebunit ca să i se 
pară normal. Era cam ţăcănit tipul, tacanit pe bune. Chiar aveai de gând să-l 
cruti? 

— Nu prea stiu. Ba da, cred ca da. 

— Îţi pare rau? 

— Sigur ca nu. Ma jigneşti banuindu-ma. Dar ce-ai fi zis daca te-aş fi 
rugat să nu-i faci nici un rău? 

— N-aş fi zis nimic. Nu sunt chiar atât de însetată de sânge ca să iti 
deranjez libidoul... Dintr-un punct de vedere m-aş fi simţit contrariată. Nu 
că vreau să mă dau marxistă, dar nu mi s-ar fi părut moral să crutam 
singurul adevărat burghez pe care l-am întâlnit. 

— Îmi plăcea cum îmi vorbea. Foarte rafinat. 

— N-ai fost niciodată altceva decât cea mai servilă scroafă din cocina. 
Gata să te tăvăleşti pe jos la primul semn de afecţiune pe care cineva 
catadicseşte să ţi-l adreseze. Cu atât mai mult dacă asta vine de la cine ştie 
ce ciumeg de barosan. Să te caci pe el de jaf, să te caci pe el. Sau să te pişi, 
mă rog... 

— Poate că da... Până la urmă sunt mulţumită că am văzut de ce 
culoare îi e sângele. 

Când mănâncă prea mult, Nadine se lungeşte pe spate şi aşteaptă să-i 
treacă răul de burtă. Manu merge la closet, vomită şi revine să mai mănânce 


un pic. Micuta rezumă: 

— Mâine o s-o vedem pe Fatima. Şi după, o terminăm. N-am crezut nici 
o clipă că totul se va petrece conform previziunilor. 

— E ciudat totuşi, e pur şi simplu ireal. Ultima noastră noapte. 

— Ne va ajunge doar un pas înainte. 

Când Manu e prea beată ca să mai vorbească, Nadine dă volumul la 
maxim. Ţinând cont de dimensiunile grădinii, nu există riscul ca vecinii să 
se plângă de zgomot. Uitându-se la televizor, se leagănă cântând de să-ţi 
spargă urechile: 

Too many troubles on my mind. Refuse to loose. 

Se priveşte în oglindă si se găseşte frumoasă. E prima data când se 
gândeşte la asta văzându-se. Şi e chiar adevărat, căci numai ea e 
judecătorul. Nu mai trebuie să se întrebe ce-o zice vecinul de etaj. A tras o 
linie peste toţi vecinii. 

Pe burtă, în faţa televizorului, pune o casetă porno pe care a găsit-o între 
un Buñuel şi un Godard. Dă sunetul televizorului la maxim, ca să poată auzi 
în acelaşi timp şi casetofonul, şi televizorul. 

Apropie fotoliul de ecran. Două fete, una brunetă şi una blondă, i-o sug 
unui tip. Blonda o ia în mână şi o freacă frenetic. Bruneta nu mai are nici o 
posibilitate de a pune limba. Dintr-o dată, începe să-şi frământe sânii în 
genunchi, lângă ei. 

Manu se mişcă penibil şi întinde mâna ca Nadine să-i dea sticla de 
scotch. Îşi trage fotoliul lângă celălalt. Exclamă: 

— Are boală pe pulă, blonda asta. N-aş vrea să fiu în locul ăluia, doar 
figuratie mai face. 

Îşi scoate pantalonii pentru a se simţi în largul ei. Se mângâie cu palma 
fără a-şi scoate chiloţii, se masturbează cu neîncredere, căci filmul nu o 
prea convinge. 

Cele două fete se aşază în patru labe una lângă alta, iar tipul le-o trage 
pe rând. 

Nadine stă în genunchi lângă fotoliu, cu o mână între coapse. Priveşte 
mai întâi televizorul, apoi pe Manu, şi dă capul pe spate. 

What you do when you want to get thru. What you do when you just 
cant take it. What you do when you just can t fake it anymore. 

Sticlele goale sunt aşezate grijuliu în jurul mesei joase. Sunt prea bete 
pentru a-şi mai putea spune ceva. Se bălăbăne fiecare în colţul ei şi se 


masturbează gândindu-se la cine ştie ce. Pe ecran, cei trei îşi văd de treabă 
şi fac mult zgomot. Adorm înainte de sfârşitul filmului, legănate de vacarm, 
terminate de alcool. 


Capitolul XXVII 


A doua zi fac duş şi se îndoapă cu suc de portocale. Ca şi cum asta le-ar 
fi putut drege mahmureala. Până la urmă, deschid o sticlă de whisky uitată 
de cu seară. La început trebuie să facă ceva eforturi, apoi îşi revin cu antren. 

Nadine dă caseta de la cap şi volumul la maxim. [ine sticla cu 
amândouă mâinile ca o maimuţă, balansându-se înainte şi înapoi. 

În flăcări, în sânge, râzând de ce e mai rău, plângând de bucurie, toți 
vampirii îşi păstrează credinţa deschizând ochii doar pentru a râde, pentru 
a viola, pentru a-şi aminti. Esenţa însăşi a răului. 

Manu îşi dă pe unghii cu ojă de un roşu foarte închis. Suflă peste ele, ca 
să le usuce mai repede. 

În garaj se află o Super 5 neagră. Caută cheile şi le găsesc în buzunarul 
hainei agatate la intrare. 

Au pus bijuteriile, banii şi diamantele într-o pungă de plastic. 

Nadine a luat din garderoba arhitectului un costum negru de vară, o 
cămaşă albă şi o cravată cu nodul prost făcut. Pantofii îi sunt prea mari, aşa 
că îşi pune tot bascheţii. Şi-a făcut sprâncenele cu creion negru. Pare un 
bărbat cu părul tuns scurt şi se miră că nu s-a gândit la asta mai demult. 

La ieşire, soarele le izbeşte drept în cap. Orbitor. Palmă arzătoare, 
opresivă şi binefăcătoare. Păcat că nu-şi pot petrece după-amiaza la iarbă 
verde. 

Rulează cu ferestrele complet coborâte. Nadine se gândeşte la casa pe 
care tocmai au părăsit-o. 

— Tipul este chiar victima mea preferată. Să trăieşti îngropat între cărţi, 
să te prăbuşeşti între discuri şi casete video. Sordid. Îi plăceau autorii 
dezabuzati, artiştii blestemati şi curvele degenerate... Aprecia decadenta 
clasificată în ordine alfabetică. Spectator bun, sănătate buna. Aprecia genul 
celorlalţi de departe. Cu moderație. Mai ales cu moderație. Fără insomnie, 
cu conştiinţa curată în orice ocazie. Ceea ce am făcut cu el ţine de 
moralitate. 

— Gusturile şi culorile nu se discută. Prefer totuşi cadavre de caralii. 

Nadine dă muzica mai tare. Conduce al dracului de bine. Doar țesătura 
costumului o mănâncă puţin. 


Tall and reckless, ugly seed. Reach down my throat you filthy bird, that’s 
all I need, the empty pit, ejaculation, tribulation. I SWALLOW. I SWALLOW. 


Capitolul XXVIII 


Se apropie prea devreme de Nancy. Pe înălțimile Toul-ului se opresc 
într-un magazin izolat de pe marginea drumului. Un fel de butic unde se 
vinde benzină, alcool şi haleală. Te-ai fi crezut în Texas, model redus şi 
înverzit. 

Casetofonul urlă. 

Aş vrea să pot conta pe cineva. Aş vrea să n-am nevoie de nimeni. 

Nadine opreşte motorul. Îşi aminteşte că a mai ascultat melodia asta 
gândindu-se la altceva. Cu mult înainte să dea de Manu, într-o epocă 
revolută, când se simţea tare singură. 

Micuța ţipă: 

— Băga-mi-aş, ce sete mi-e! Băga-mi-aş, cât rezistă alcoolul ăsta, prea 
a fost tare. O sticlă de whisky de dimineaţă. Hopa! 

Face salturi de cabrioletă, în parcare. Priveşte în jur şi începe iarăşi să 
tipe: 

— Futu-i, ce haios e pe-aici. Daca tot e devreme, hai sa dam o raita prin 
pădure. Ce zici, nu că e haioasă? 

Soarele e mereu la fel de alb şi se lipeşte de piele. Nadine simte arma în 
buzunarul interior al hainei, greutate prezentă şi agreabilă. 

Manu intră în magazin fără să o aştepte. Nadine întârzie puţin privindu- 
se în geamurile maşinii. Chiar că pare bărbat şi încă unul de o anumită 
condiţie. 

Magazinul are tavanul jos şi o singură încăpere. Uşile sunt larg deschise 
şi înăuntru e cam întuneric. Nadine se apropie. Din depărtare o vede pe 
Manu scotandu-si pistolul, umbră în contre-jour. Detonare. În momentul în 
care ajunge la uşă, Manu se clatină. A doua detonare. Nadine intră în 
magazin şi distinge o siluetă în picioare, în celălalt capăt. Trage de trei ori. 
Umbra alunecă moale în jos, fără să riposteze. 

Ochii Nadinei se obişnuiesc cu întunericul. Manu e lungită pe jos. După 
câte corpuri a văzut Nadine, ştie ce înseamnă asta. Şi înţelege că, după cât 
sânge curge din gât, din abundență, se poate vorbi despre un cadavru. 

Manu poate fi numită de acum cadavru. 

Nu se poate hotări să se aplece pentru a o privi mai de aproape. 


De altfel, nu trebuie să-şi dea osteneala să se asigure că e moartă. 

Să se asigure că e moartă. Nu trebuie să-şi dea osteneala. 

Punând cap la cap toate elementele pe care a avut timp să le vadă, 
înţelege că Manu a hotărât — nu va şti niciodată de ce — să deschidă focul 
asupra proprietarului magazinului. Tipul avea carabina încărcată şi n-a 
ezitat. Nici asta nu va şti niciodată de ce. 

Gândeşte automat. Însă nimic nu se leagă de nimic. Vid de emoție. O 
parte din ea recapitulează faptele. Operatie clinică. O altă parte este 
deconectată. Nu are chef să o repună în funcţie. Nu are chef să trăiască 
viitorul. 

Manu este în mijlocul camerei. Putând fi văzută de sus, aruncată pe jos, 
însângerată. Capul e separat de trunchi printr-o rană strălucitoare. 

Nadine goleşte casa. E absolut calmă. Simte că îi vine, simte râcâind-o 
pe gât. 

Din când în când aruncă o privire spre corpul micut din mijlocul 
camerei. Nu a dărâmat nimic în cădere. 

Îi este frig. 

Deasupra rănii, Manu păstrează un surâs feroce. 

La ce s-o fi gândit în ultima clipă? 

În orice caz a făcut-o să zâmbească. În ultima clipă. 

Nu o poate lăsa acolo cu picioarele ei albe şi cu rictusul răutăcios. Cu 
părul atât de scurt, de i se vede pielea capului. 

Se gândeşte şi înghite în sec. Tremură de frig, inundată de transpiratie. 
la o cuvertură de pe o etajeră. Înfăşoară corpul cu teama de a nu se 
desprinde capul. În afară de o dată la Fatima, nu au stat niciodată atât de 
aproape. Regretă prosteşte că nu a luat-o niciodată în braţe. 

Cand se gândeşte la treaba asta pe care o găseşte stupidă, nodul din gat i 
se transformă în plâns şi se linişteşte. 

O pune pe bancheta din spate a maşinii, se întoarce în magazin şi ia mai 
multe sticle de whisky. Plânge fără zgomot, plânge ca şi cum ar respira. 
Demarează, încercând să numere de câte zile sunt împreună. Termină o 
jumătate de sticlă de whisky şi trece la alta. 

Nevoie de nimeni. 

Dă sunetul mai încet. Întreabă cu voce tare: 

— Care erau ultimele cuvinte pe care trebuia să ni le spunem? 

Cuvintele sunt de neînțeles, căci nu încetează să plângă. Repeta: 


— Ultimele cuvinte, futu-i, care erau? 

Carambolaj intern. Rascoleste prin memorie, dar nu ajunge să-şi 
amintească. Urcă spre pădure, fără să vadă nimic din cauza soarelui şi a 
lacrimilor. 

Se opreşte în vârf. Se clatină ieşind din maşină. Copacii sunt foarte 
verzi şi lumina plăcută. 

De bine de rău, o scoate şi pe Manu. Îi e frică să nu se desprindă capul, 
îl ţine cu grijă ca să rămână sudat de trup. Nu ar vrea să-i rămână şi aşa 
ceva pe retină. O aşază pe pământ. Desface cuvertura. Acest cadavru 
preţios. Îi desface nasturii cămăşii. Partea de jos a trupului a rămas intactă şi 
albă, aproape o piele care trăieşte. Strivită până la bărbie. Apoi figura 
intactă. Nu lipseşte mare lucru. 

Fiindcă a văzut destule corpuri mutilate în ultima vreme, acesta nu o 
prea dezgustă. O mângâie pe Manu pe tâmplă şi încearcă să rămână demnă 
pentru a-i putea vorbi puţin: 

— O să te las aici. Sper că ne-am simţit la fel de bine, şi tu, şi eu. Sper 
că ne-am simţit la fel de bine. O să te las aici. 

Deschide o sticlă de whisky şi bea cât de mult poate dintr-o singură 
sorbitură. Se asfixiază bând, căci plânge în acelaşi timp. Aruncă restul de 
whisky peste cea întinsă pe pământ. O sărută uşor pe pântecele acoperit de 
whisky. Boceşte de-i sare cămaşa, îşi freacă fruntea de pântecele lui Manu. 
Printre lacrimi, vede unghiile roşii strălucitoare şi imobile. Goleşte încă o 
sticlă peste cadavru. Încercând cu grijă să-l ude tot. Varsă şi o a treia sticlă. 

De acum, de câte ori se va gândi la acele momente, prima imagine care- 
i va reveni în minte, aceasta va fi. Sub arbori, în lumină plăcută, gâtul tăiat 
şi udat cu whisky. 

Îşi aminteşte de Francis. Pare atât de departe. Cercul s-a închis. Din 
fericire, „totdeauna” poate fi numărat în ore. 

Caută o brichetă şi aprinde un permis de circulaţie. Îl tine cu mâna 
întinsă până când ia bine foc. Îl aruncă peste cadavru. Uite că şi asta era 
adevărat: whisky-ul arde foarte bine. Corpul este acoperit de o flacără joasă 
şi uniformă, o cuvertură care dansează. Primul lucru care se aprinde 
sfârâind este părul. Miros puternic. Apoi un alt miros, cel al pielii. Te face 
să te gândeşti la deserturile flambate din restaurante. 

Nadine se sprijină de un copac şi vomită. Cum continuă să plângă, 
voma ţâşneşte sacadat şi o îneacă. O înghite şi o scuipă iarăşi, cade în 


genunchi în propria vomă şi nu încearcă să se ridice. 
Ceva mai târziu, urcă în maşină. Dă casetofonul la maximum. 


The monopoly of sorrow. 


Pe bancheta din spate se vede o pată închisă de sânge. Maşinal, Nadine 
îşi spune că pe o husă de culoare închisă pata nu s-ar fi putut remarca. 

Se priveşte în retrovizor. Nu mai are aerul unui bărbat cu ochii ăştia 
umflati de plâns. 

Hotărăşte să meargă la întâlnirea cu Fatima. 

I went in war with reality. The motherfucker, he was waiting for me. And 
I lost again. 

Nu era nici o săptămână de când se cunoscuseră. 


Partea a treia 


Partea a treia 


Face un prim tur al parcării la ralanti. Nu mai plânge. Are crampe ale 
mâinilor, căci strânge volanul prea tare. Stinge o ţigară în scrumiera de 
lângă cutia de viteze. Imediat aprinde alta. Parcurge cu privirile mulţimea 
din parcare. Şi-a pus ochelarii de soare ai lui Manu. Îi e greu să fie atentă, 
să-şi aducă aminte că o caută pe Fatima printre ceilalţi. Gândeşte sacadat, în 
dezordine. Prin minte îi trec tot felul de lucruri. Îi place ca muzica să-i 
pătrundă în cap şi să-i ocupe acolo tot locul. Ea poate să ne schimbe pe toţi, 
nu are nevoie de curaj. Piesa se confundă perfect cu propria ei angoasă, 
realitate sonoră adecvată. Ca o manifestare separată de dezechilibrul 
interior. Frica este acolo, nu o poţi vedea, nu o poţi simţi decât noaptea pe 
străzi. Aceasta este femeia în alb. 

Păianjenul îşi ţese pânza între ea şi exterior şi întorcându-se spre ea, îi 
aduce calmul. E ghemuită în străfundurile ei însăşi. 

Face un al doilea tur spre benzinărie. Spiritul îi împietreşte şi îi aruncă 
vrac imagini ale lui Manu. Fatima se sprijină de panoul pompei cu numărul 
6. Tarek este aşezat pe jos lângă ea, cu o sticlă de coca-cola de plastic între 
picioare. Nadine se întreabă dacă chiar îşi doreşte să-i vadă. 

Vin către ea. Nadine îşi dă seama că trebuie să aibă o expresie cu totul 
ieşită din comun după expresia lor apropiindu-se. Rămâne în picioare, 
nemişcată, aşteptându-i să sosească. 

Tarek îi trimite un surâs larg: 

— Nici măcar nu te-am recunoscut. 

E un pic cam încurcat, nu prea ştie ce să-i spună. O priveşte şi nelinistea 
îi creşte. Ei îi place vocea lui, dar nu găseşte nimic să-i răspundă. Fatima o 
priveşte şi ochii i se întunecă mai mult decât oricând. O ia în braţe fără 
ezitare, o strânge la pieptul ei pentru a o consola şi Nadine începe din nou 
să plângă. 

Apoi se îndepărtează şi spune: 

— A coborât acum o oră. O prostie. 

Cuvintele ţâşnesc rău articulate. Tonul e straniu, deplasat. Nu vrea să 
vorbească. Inexorabil, ei sunt în afara povestii chiar dacă Fatima e caldă şi 
plină de viaţă. Păianjenul a făcut un lucru bun. Pânza este mai solidă şi mai 


opacă decât un perete. O parte din creierul ei s-a îndepărtat în linişte şi îi 
observă reacţiile. Să meargă drept, fără să spună nimic, să-l urmeze pe 
Tarek în maşină. 

Nu mai plânge. E năucită şi obosită. Se lasă condusă. Tarek se aşază în 
spate, lângă ea, vorbindu-i încetişor. Îi explică Nadinei că merg într-o 
Formula 1, că nu trebuie să se teamă de nimic, că se vor ocupa ei de tot. O 
întreabă dacă vrea să bea ceva. 

Vrea doar s-o lase în pace, însă nu spune nimic. Se uită pe geam. Se 
simte departe de lume, incapabilă de a găsi măcar un singur semn pe care şi 
ceilalţi să-l înţeleagă. Afară, casele sunt gri, în ciuda soarelui care îi inundă. 
Nu e o culoare care să te încânte. Oamenii trec într-o parte şi în alta pe 
trotuare. Doi copii, unul mai mare şi altul mai mic, se aleargă fără a şti bine 
dacă se joacă ori urmează să se ia la bătaie. Un grup de fete în mini aşteaptă 
autobuzul. Toate au părul negru şi drept. Un grup de arabi discută pe o 
bancă şi privesc trecătorii fumând. Tarek continuă să-i vorbească. 

Nadine întreabă brusc: 

— Şi pe Noélle? Aţi găsit-o? 

Fatima răspunde că nu a sosit la întâlnire. Nadine nu este interesată de 
explicaţii. Prin faţa geamului trec un hotel coşcovit, apoi un restaurant cu 
terasa plină de flori şi de oameni îmbrăcaţi de vară, o şcoală cum se 
construia în anii '70 placată în gri şi roz. Obloanele magazinelor sunt 
coborâte, e trecut de ora şapte. 

Mâinile i se mişcă fără încetare, fără să le acorde atenţie. Îi aranjează 
părul, desfac un nasture al cămăşii, îl închid la loc, se aşază pe genunchi, îi 
mângâie ceafa, îi scot şi îi pun la loc ochelarii, îi freacă ochii. Tarek îi ia 
mâinile într-ale sale, i le închide într-ale sale. Gestul e ca o implorare. I le 
strânge şi mai mult. Se lipeşte de el, se agaţă de el, îşi cuibăreşte faţa lângă 
gâtul lui. Contactul cu celălalt trup îi face la început bine şi încearcă să se 
cuibărească şi mai adânc. Îşi revine brusc. Vede ceea ce face şi înţelege că 
nu foloseşte la nimic. Se îndreaptă de spate pe banchetă. I-ar fi plăcut să îi 
spună ceva care să îl liniştească, dar n-are chef să scoată nici un cuvânt. Îşi 
pune căştile. 

Liberă în întuneric, noaptea, poţi să-i vezi ochii arzând, scăpărări de 
foc; frica e un animal căruia îi place să ştii să plângi. 

Când ajung în parcare, le zice: „vă las aici”. Tarek o ia de mâini, deşi ea 
ar vrea să nu o mai tot atingă. Îi spune aproape răutăcios: 


— Nu eşti în stare să pleci, aşa că rămâi aici. Dormi puţin, pe urmă mai 
vedem. 

Îi urmează. Fatima nu scoate nici un cuvânt. Priveşte fix în pământ, cu 
maxilarul crispat. Intră într-o cameră, una dintre acele camere cu trei paturi 
şi televizor. 

Se aşază toţi trei pe patul cel mare şi aprind televizorul. Ochii Nadinei 
ard. Fumează când din ţigara de tutun, când din cea cu iarbă, care trece de 
la unul la altul. Filmul se numeşte E vreun francez în sală? Un caraliu 
vicios dă o maşină de bărbierit unei bătrâne, ca să-şi radă fofoloanca şi un 
prieten le face fotografii în timp ce şi-o trag, în picioare. 

Se trezeşte cu o sticlă de whisky în mână şi realizează că Fatima sau 
Tarek mersese să o cumpere. Nici nu remarcase că unul dintre ei a ieşit din 
cameră. 

Nadine o priveşte pe Fatima şi îşi dă seama că şi ea e tristă, cu adevărat 
tristă că Manu nu este cu ei şi nu o să o mai vadă niciodată. 

O să plece împreună cu fratele ei, cu banii pe care îi vor obţine pe 
diamante. Nu e mulţumită. Ştie că vor fi prinşi. Poate că nu de către braţul 
lung al legii, ci de către o logică implacabilă. O să crape ca o catea. Poate sa 
se zbată cu toată furia din lume, o să crape ca o catea. Poate că are în sânge 
premonitia. Poate că e născută pentru mister. Cu gura însângerată, povestea 
fiecăruia se va sfârşi rău. 

O întreabă pe Nadine: „Şi-acuma ce-o să faci?” Nu aşteaptă vreun 
răspuns. Pare că ştie ce se va întâmpla. Se întoarce cu faţa la perete şi va 
rămâne toată noaptea cu ochii larg deschişi, aşteptând ziua pentru a se 
întoarce acasă. Tarek îşi scoate puloverul şi pantalonii şi alunecă sub 
cearşafuri. Nadine se întreabă de ce trebuie să doarmă amândoi în acelaşi 
pat. Şi adorm spate în spate. 

Se trezeşte în plină noapte. Cu sentimentul vinovăţiei atenuat, rămas ca 
o greutate în fundul sufletului. Caută pe pipăite sticla, tigarile şi bricheta. Îşi 
pune căştile: Mângâie frica. 

Tarek se apleacă peste ea ca să ia pachetul de ţigări. Îi pare rău că l-a 
trezit. Ştie că vor face dragoste, deşi n-ar trebui deloc s-o facă. Îşi scoate 
căştile cu părere de rău: 

— Se pare că atunci când ţi se amputează un braţ, în prima perioadă tot 
îl mai simţi. Cu mine e la fel. Ea e încă aici. lată de ce încă mai am un pic 
din curajul ei şi de asta şi trebuie să plec mâine. 


O sărută, o inlantuie. Nu îi atinge nici sânii, nici pântecele, nici sexul, îi 
frământă doar partea de sus a coapselor şi şoldurile, ea îşi înnoadă 
picioarele peste talia lui. Îl simte în pântecele ei, a intrat firesc, direct, 
condus de energia dorinţei de a o face. Simte că vrea să-i dea şi ei din 
această energie, să-i ridice greutatea de pe suflet. 'Transpiră abundent, îşi 
ling reciproc rănile. Nadine îşi dă drumul sub el, liniştită pentru moment. El 
vrea să-i umple trupul cu dragoste, iar ea se deschide cât mai mult posibil în 
faţa dorinţei lui. 

În acelaşi timp, e dezolată. Propriul corp o încurcă, e îngropată de vie în 
el. Înecată. Încearcă să se retragă cu blandete din imbratisare. Tarek îi 
mângâie şoldurile şi o tnlantuie tandru. Reprimă spontan gestul de răspuns 
la care trupul ei aspira. Pielea fierbinte e unsuroasă. Încrederea nevinovată 
cu care vine spre ea o scarbeste violent. 

Se îndepărtează de el cu încetul, mimând inconstienta somnolentei. 
Apoi cade într-un somn profund, pe când el o întreabă grav dacă nu ar vrea 
să rămână cu ei. 

Aşteaptă răbdătoare să-l audă respirând regulat, îşi strânge lucrurile pe 
pipăite, apoi iese să se îmbrace în grabă pe culoarul întunecat. Asta-i 
aminteşte de vremea când, adolescentă fiind, şi-o trăgea lângă cine ştie ce 
perete. Spaimă febrilă de a nu fi surprinsă, nemaipomenită grijă odată trecut 
pragul. Afară, aerul devenise mai respirabil. 

Ca de obicei, zgomotul walkman-ului îi dă liniştea necesară, merge pe 
marginea unei şosele naţionale întâlnind panouri publicitare imense, în care 
femeile îşi exhibă pieptul. 

Îşi examinează cu atenţie sufletul, îl întoarce pe toate părţile. În căutarea 
unei mărci a regretului, a sentimentului de vină că i-a părăsit fără măcar să 
le spună la revedere. Însă nu găseşte decât o plăcere infinită de a merge în 
plină noapte. Eliberare aproape camală. Nu a făcut altceva decât să scape 
dintr-o stare calduta. 

Nu-i pasă că este laşă şi că fuge de orice discuţie. Merge drept înainte, 
aşteptând să recunoască locurile. 

De nu se ştie unde i-a venit o putere incomensurabilă, e plină de 
certitudine şi de calm. 

Se ivesc zorile, deja e cald. Merge către soarele care urcă pe cer. Intră în 
Oraş. 


În minte îi revin imagini, fragmente de conversaţie. Memoria este un 
lucru ciudat, care redistribuie datele fără grija ierarhiei sau a cronologiei. 

Trupul îmbrăţişat sub arbori devine o imagine de sărbătoare, doar 
lumina s-a schimbat, e o zi a fericirii. 

A o întâlni pe cea care iti seamănă. Toate acele elucubratii despre 
sufletul pereche i se păruseră teribil de suspecte. Nu duceau la nimic. 

Se întâlneşte cu oameni care pleacă la muncă. Oricare dintre ei o poate 
recunoaşte şi o poate arăta urlând. Nu e tensionată, ci doar foarte atentă, 
gata să-şi arunce creierii în aer la cel mai mic gest suspect. 

Merge cu degetele strânse pe armă ca şi când ar fi ţinut de mână un iubit 
foarte prevenitor. 

Nu o vor prinde. Nu se simte nici vulnerabilă, nici ezitantă, merge drept 
înainte. 

Ajunsă în centrul oraşului — a mers mult timp, ţinând cont de numărul 
de piese care au defilat prin căşti —, cumpără o sticlă de whisky şi 
ciocolată. Soarele e sus şi arde cât de tare poate. 

Se aşază pe o bancă într-o piateta plină de verdeață şi de jucării pentru 
copii. Burn it clean. Cu ochii pe jumătate închişi, bea alcoolul caldut, cu 
înghiţituri mici şi lacome. Se lasă zdrobită de căldură. Soarele este generos 
şi cu ultima dintre curve. 

Cu vârful degetelor mângâie patul pistolului şi masturbează ţeava, 
freacă metalul ca pentru a-l face să se întărească şi să se lungească, să-i 
descarce în gură sperma lui de plumb. 

E gata, uimită de cât poate fi de calmă. Scoate arma din buzunar, 
ghiftuită de soare. Când glontul va pleca, se va gândi la Manu şi astfel vor 
rămâne împreună. 

E culcată la pământ, pe burtă. Cu braţele zdravan sucite la spate de un 
bărbat care stă în genunchi călare pe ea. Dezarmată. Legată. Au sărit pe ea 
fără a-i mai lăsa timp să înţeleagă ce se întâmplă. Unii sunt în civil, alţii în 
uniformă. La câţiva paşi, se aude rumoarea trecătorilor care s-au adunat în 
jur, au înţeles cine este şi se felicită că au capturat-o. Îşi simte sângele 
curgând din gură. Şi-a muşcat buzele în cădere. 

Aceste lucruri trebuiau să se întâmple. Ai fi crezut că le poţi scăpa. 


